JOCURILE NOASTRE DE TOATE ZILELE 
ERIC BERNE 


O NOUĂ INTRODUCERE (2004) CA ŞI CÂND O UŞĂ NE-AR APĂREA BRUSC ÎN FAŢĂ 


într-o dimineaţă rece de iarnă, acum 40 de ani, supervizorul meu mi-a dat un exemplar din Jocurile noastre de toate 
zilele, remarcând că, în ciuda titlului neobişnuit, autorul imprimase o nouă direcţie psihiatriei. La vremea aceea, eram în 
primul an de rezidenţiat în psihiatrie, la Universitatea „McGill“ din Quebec, iar supervizorul meu, dr. Heinz Lehman, 
era, poate, cel mai influent psihiatru din America de Nord. Cu un an înainte, introdusese torazina (largactilul) 

ca tratament al schizofreniei în America de Nord, pas care a revoluţionat tratamentul bolilor mintale grave. 


Nici dr. Lehman, nici eu nu știam pe atunci că Eric Berne crescuse în Montreal si absolvise Universitatea „McGill“. 
Cinci ani mai târziu, participând la grupurile terapeutice ale lui Beme din San Francisco, am aflat că aveam în comun şi 
alte lucruri: primele noastre diplome erau în domeniul limbilor clasice şi ne pasiona pe 

într-o dimineaţă rece de iarnă, acum 40 de ani, supervizorul meu mi- 
a dat un exemplar din Jocurile noastre de toate zilele, remarcând că, 
în ciuda titlului neobișnuit, autorul imprimase o nouă 

direcţie psihiatriei. La vremea aceea, eram în primul an 

de rezidenţiat în psihiatrie, la Universitatea „McGill“ din Quebec, iar 
supervizorul meu, dr. Heinz Lehman, era, poate, cel mai influent 
psihiatru din America de Nord. Cu un an înainte, introdusese 
torazina (largactilul) ca tratament al schizofreniei in America de 
Nord, pas care a revoluţionat tratamentul bolilor mintale grave. 


Nici dr. Lehman, nici eu nu știam pe atunci că Eric Berne crescuse în 
Montreal si absolvise Universitatea „McGill“. Cinci ani mai târziu, 
participând la grupurile terapeutice ale lui Beme din San Francisco, 
am aflat că aveam în comun și alte lucruri: primele noastre 

diplome erau în domeniul limbilor clasice și ne pasiona pe 


amândoi felul în care trecutul îi afectează pe oameni — unii îl lasă să 
hotărască cine sunt, în timp ce alţii fac din el parte a viitorului lor. 
însă ceea ce m-a impresionat cel mai mult la Beme au fost patru 
caracteristici personale: inteligenţa vie; concentrarea precisă ca 
laserul; umorul sec, excentric și capacitatea lui de a detecta o ordine 
și anumite tipare în haosul aparent al interacțiunilor umane. 


Cititorul va regăsi în carte toate aceste caracteristici. Una dintre 
calităţile analizei jocurilor din perspectiva lui Beme este aceea că 
face legătura între experienţele interioare ale oamenilor și 
comportamentele lor interpersonale, între latura psihologică și cea 
socială, atât pe moment, cât și de-a lungul timpului. 

Numele surprinzătoare si adesea amuzante pe care le-a dat jocurilor 
descrise ne fac să le privim mai atent, să le înțelegem putin altfel și 
să ne recunoaștem cu puţin umor chiar pe noi înșine în ele. 


Este posibil ca unii dintre primii cititori să fi dat cartea partenerului 
sau unui prieten cu o remarcă triumfătoare sau chiar 
condescendent-razbunatoare de genul „Te-a ghicit!“, însă nu aceasta 
a fost intenţia lui Beme. El ne-a invitat să râdem de absurditatile 

și capriciile noastre, dar umorul său n-a fost răuvoitor. 


Mai degrabă este ca si când ne-ar apărea brusc în fata o usa pe 
care o putem deschide. lar în privinţa tratamentului pacienţilor, Berne 
a creat o altă asemenea usa. El le-a cerut pacienţilor un contract 
clar: „Ce vrei să schimbi la tine? Cum vei ști când o vei 

face?", întrebări care au condus la o delimitare clară a obiectivelor si, 
astfel, la criterii precise pe baza cărora să fie judecat succesul 
tratamentului — ceea ce dă o direcţie clară terapiei. Beme obișnuia 
să spună: 


„Eu nu fac terapie de grup, eu vindec oameni“. 


Pentru a putea publica Jocurile noastre de toate zilele în 1964, 
Beme și prietenii săi au trebuit să plătească 


editura din banii lor. Spre surpriza celor ce au respins-o, cartea a 
devenit un mare succes, iar termeni precum „stroke“ (stimulare/semn 
de recunoaștere), „joc“, 


„racket“ (deghizare a unui sentiment inacceptabil social)”, 
„tranzacţie“, „Copil“, „Părinte“ si .Adult“ au intrat rapid în cultura 
populară a anilor 1960 și 1970, deși, deloc rar, cu înțelesuri și 
conotaţii pe care Beme nu le-a intenţionat niciodată. 


Din păcate, succesul a transformat analiza tranzactionala într-un circ 
al psihologiei de popularizare. Ceea ce s-a pierdut adesea în acest 
vârtej a fost faptul ca analiza tranzactionala este o abordare cognitiv- 
comportamentală serioasă a psihoterapiei, care conţine, de 
asemenea, modalităţi foarte eficace de gestionare a modelelor 
interne ale eului și ale alteritatii, precum si a altor probleme 
psihodinamice. 


Până la momentul în care situaţia s-a stabilizat și analiza 
tranzactionala a intrat în perioada de acalmie după momentul 
celebritatii au fost adăugate concepte și intervenţii noi, multe dintre 
vechile idei fiind modificate. Apoi Berne a murit si, cel putin în 
Statele Unite, schisma care a pornit de la disputa în jurul 


'Beme utilizează cuvântul „stroke“ într-o varietate de sensuri (printre 
altele, cuvântul poate însemna „mângâiere“, dar și „lovitură“), 

însă, ca termen psihologic, el se referă la un act de recunoaștere 
prin stimulare: „Putem defini o stimulare (stroke) ca fiind un semn 
de recunoaștere (...), un mijloc prin care una dintre cele două 
persoane recunoaște existenţa celeilalte prin intermediul unui gest, 
unei acţiuni, unui cuvânt“ (Alain Cardon, Vincent Lenhardt, 

Pierre Nicolas, Analiza tranzactionala, Editura Codecs, Bucuresti, p. 
80). (N.red.) 

"in limba engleză curentă, „racket“ înseamnă, printre altele, „tărăboi“ 
și „contrabandă“. Definiţia cea mai curentă a noțiunii psihologice de 
racket este „cea de deghizare a unei emoții printr-o alta“. „Un racket, 
în Analiza tranzactionala, este substituirea expresiei unui sentiment 
sau a unei emoții profunde și autentice cu expresia unui alt 
sentiment sau a unei alte emoţii «mai acceptabile» din punct 

de vedere social“ (Alain Cardon, op. cit., pp. 127 şi 130). (N.red.) 


„reparentajului“ pacienţilor prin inducerea regresiei în copilărie a sleit 
forțele analizei tranzactionale si ale practicantilor ei. Totuși, 
rădăcinile au rămas puternice. 


ANALIZA TRANZACTIONALA ÎN PREZENT 


Peste 10 000 de oameni de pe tot cuprinsul globului își spun astăzi 
„analişti tranzacţionali“. Există grupări regionale oficiale în multe tari, 
o organizație internaţională și cinci asociații multinaționale: 
Asociaţia Internaţională de Analiză Tranzactionala (ITAA), Asociaţia 
Americană de Analiză Tranzactionala (ATAA), Asociaţia de Analiză 
Tranzactionala a Pacificului de Vest (WPATA), Asociaţia Latino- 
Americană de Analiză Tranzactionala (ALAT) și Asociaţia Europeană 
de Analiză Tranzactionala (EATA). Numai ultima numără circa 6 000 
de membri. în alcătuirea acestor organizații intră atât nespecialisti, 
cât și profesioniști. Certificarea prin examinarea competenţelor în 
domeniul psihoterapiei, consilierii, educaţiei și 

dezvoltării organizaționale asigură controlul calităţii și este o 

sursă de membri noi. în tari precum Marea Britanie și Australia, 
formarea în analiza tranzactionala poate face parte din materiile de 
la nivelul de masterat. 


Bazându-se pe observaţii atente si intuitii perspicace, pe care le-a 
formulat sub forma unor generalizări practice și a unor diagrame 
didactice utile, Beme și-a prezentat ideile în termenii stiintifici ai 
vremii sale. însă acum noi le putem înțelege în termenii stiintifici ai 
timpului nostru. Să vă dau câteva exemple: 


Berne a definit stroke (stimularea) drept un semn de recunoaștere 
oferit de o persoană unei alte persoane, esenţial pentru sănătatea 
fizică și psihică. Astăzi, deprivarea maternă, atașamentul sugarului și 
rolul atingerii fizice în cadrul stării de bine sunt, probabil, zonele cele 
mai cercetate din domeniul sănătăţii mintale. S-a demonstrat, de 


pildă, că bebelușii au nevoie de stroke-uri fizice (de mângâieri) 
pentru a rămâne în viata, chiar daca stimulările (strokes) fizice devin 
tot mai putin necesare pe măsură ce învăţăm să facem schimb 

de semne de recunoaștere (stroke) verbale si nonverbale. 


STĂRILE EULUI 


Beme a descris stările eului ca fiind moduri coerente de gândire, 
simtire și comportament ce apar împreună. Astăzi, le putem 
conceptualiza și ca manifestări ale unor reţele neuronale specifice 
din creier. Datorită progreselor neuroimagisticii, reţelele neuronale 
pot fi văzute în mod concret. 


Rețelele neuronale ce se dezvoltă în perioada timpurie a vieţii au 
fost numite de Beme stări ale eului din „Copil“. Când activăm o 
asemenea stare, ne comportăm asemenea copilului care am fost 
odată. Rețelele neuronale care reprezintă intemalizarea oamenilor 
care ne-au crescut, așa cum i-am perceput noi, au fost numite de 
Beme „Părinte“. Când suntem în Părinte, gândim, simţim și actionam 
ca unul dintre părinţii nostri sau ca una dintre persoanele care le- 

au ţinut locul. Stările eului care gestionează ceea ce se întâmplă aici 
și acum într-un mod nonemotional 


sunt numite „Adult“. Când suntem în Adult, evaluăm realitatea în 
mod obiectiv și luăm decizii pe baza faptelor, asigurându-ne totodată 
că emoţiile sau ideile din Copil sau Părinte nu contaminează 
procesul. 


Trebuie remarcat că stările eului sunt reale și observabile, nu 
ipotetice precum Eul, Se-ul și Supraeul din psihanaliză. Trebuie 
remarcat, de asemenea, că fiecare dintre noi are toate cele trei stări 
ale eului și că le încarcă cu energie în mod diferit, în funcţie 

de moment si situație. Cu alte cuvinte, Adultul, care este o stare a 
eului sau un grup de stări ale eului, nu este același lucru cu o ființă 
umană adultă. 


Odată identificată o stare a eului, ea este mai ușor de recunoscut 
după aceea, iar această conceptualizare ne permite descrierea 
tranzacţiilor dintre stările din interiorul aceluiași eu sau dintre stările 
unui individ sau cele ale altor oameni. 


Fiecare tranzacţie are două parti: un stimul si un răspuns. 
Tranzacţiile individuale fac și ele parte, de obicei, dintr-o serie. 
Analiza unor asemenea serii ne permite să deosebim comunicarea 
de succes de cea nereușită și să examinăm în detaliu cum obţin 
oamenii stroke-uri, cum își petrec timpul și cum relationeaza unii cu 
alţii. După cum se va discuta mai târziu, jocurile sunt modalităţi 
foarte specifice de relationare și interacțiune cu ceilalți. 


ANALIZA JOCURILOR 


în Jocurile noastre de toate zilele, Beme descrie jocul drept o serie 
de tranzacţii cu un anumit tipar predictibil, care aparent sunt sincere, 
dar care, de fapt, au motivații ascunse si conduc la un rezultat 
previzibil bine definit. 


Jocurile sunt metode obișnuite, disfunctionale, de obținere a 
semnelor de recunoaștere (strokes), iar cei implicaţi nu sunt pe 
deplin conștienți de cele două niveluri ale tranzacţiilor in care sunt 
angajaţi. Beme n-a vrut niciodată să sugereze că persoana îi 
manipulează conștient sau îi derutează deliberat pe ceilalţi, cum 

se înțelege azi în mod obișnuit prin expresii de genul „A te juca cu 
mintea cuiva“ sau prin jocurile de război marital precum cel din piesa 
lui Albee Cui i-e frică de Virginia Woolf? 


Beme se aștepta ca analiza jocurilor să fie îmbunătăţită pe măsură 
ce se acumulau noi cunoștințe, însă el a formulat elementele 
teoretice de bază ale analizei jocurilor: teza, scopul, rolurile, 
tranzacțiile, paradigma, mutările, șase tipuri de beneficii și 

răsplata. El a schiţat totodată și câteva sisteme de 

clasificare. Ulterior (1972), trebuia să elaboreze formula lor de bază. 
Dacă o serie de tranzacţii nu se potrivea acestei formule, ea nu era 
considerată un joc. Această formulă a jocului este următoarea: 


M+ S=Rs—C—Bn 
Momeala Stratagema Raspuns Comutare Beneficiu 
negativ 


„Momeala“ este prima mutare/invitatie făcută de initiator, persoana 
A. „Stratagema“ este slăbiciunea Persoanei B, care o face sa 
răspundă la momeală. „Comutarea“ reprezintă trecerea într-o alta 
stare a eului a Persoanei A. „Beneficiul negativ“ este răsplata ei, o 
emoție surprinzătoare. Pentru a face si mai clară această formula, să 
luăm exemplul lui Johnny, copilul care a mințit. 


în timp ce părinții lui și prietenii acestora beau o cafea la masa din 
bucătărie, Johnny, în vârstă de cinci 


ani, intra și ieșea în fugă din încăpere, trăgând fericit după el 
camionul preferat. Brusc, în sufragerie se aude o izbitură. Intrând în 
cameră, mama găsește o vază spartă, căzută de pe masuta de 
cafea. 


— Cine a făcut asta?, întreabă ea. 
— Catelul, răspunde el. 


Mama se înroșește de furie. Stia că dăduse drumul afară câinelui cu 
cinci minute înainte. Se apropie de copil și îl lovește spunând: 


— Nu vreau să cresc un copil care minte! 


Era evident cine spărsese vaza. Prin urmare, întrebarea mamei 
legată de cine spărsese vaza, deși la prima vedere părea o cerere 
de informaţii a Adultului, la nivel psihologic era, de fapt, o invitaţie la 
minciună pentru Johnny — ceea ce el a si făcut. înroșindu-se 

de furie, mama a trecut din starea eului de Adult în cea de Părinte. 
Beneficiul ei negativ a fost sentimentul brusc si surprinzător de 
mânie indreptatita. 


Am spune că acea mamă a jucat jocul „Acum te-am prins, 
ticălosule!“ (ATPT). Trebuie remarcat totuși că ea nu a căutat in mod 
deliberat și conștient să-și „prindă“ fiul și să-l lovească. Dimpotrivă, 
ea a fost foarte afectată de rezultat. Johnny, în schimb, a jucat „Dă- 
mi un șut“. Dacă ar fi răspuns „Eu am făcut-o“, n-ar mai fi avut loc 
niciun joc. 


ANALIZA JOCURILOR DE LA BERNE ÎNCOACE 


Unul dintre cele mai clare moduri de analizare a jocurilor a fost 
prezentat de Bob și Mary Goulding la sfârșitul anilor 1970. Pentru ei, 
un joc constă în următoarea succesiune de tranzacții: 


1. Persoana A transmite un mesaj aparent și, în același timp, un 
mesaj ascuns. 


2. Persoana B răspunde la mesajul ascuns. 


3. Persoana A trece într-o altă stare a eului și are un sentiment 
surprinzător și neplăcut. 


Folosind scena dintre Johnny și mama lui, putem analiza jocul după 
cum urmează: 


Mama (Persoana A): tranzacţia aparentă: „Cine a făcut asta?“ La 
nivel social, este doar o întrebare menită să ducă la aflarea faptelor. 
La nivel psihologic, este o invitaţie la minciună pentru Johnny. 


Johnny (Persoana B): „Câinele“. Johnny răspunde tranzacţiei 
ascunse. 


Mama (Persoana A): Mama se înroșește în timp ce trece dintr-o 
stare a eului într-alta și sfârșește simțind o emoție neplăcută 
surprinzătoare. 


Jocurile, notau soţii Goulding, sunt foarte util numite după 
sentimentul final sau după concluzia trasă de iniţiator. De vreme ce 
mama a iniţiat secvenţa, iar la final a simţit o furie indreptatita la 
descoperirea unei fapte rele, acest joc a fost numit „Acum te-am 
prins, ticălosule!“ (ATPT). Johnny a jucat, în schimb, „Dă-mi un șut“, 
ce se termină cu sentimentul de a fi lovit. 


TRIUNGHIUL DRAMATIC 


Dezvoltând ideile lui Beme privind rolurile în cadrul jocului, Steve 
Karpman observa la sfârșitul anilor 1960 


că în toate dramele trebuie să existe o victimă. Mai mult, pentru a fi 
victimă, o persoană are nevoie fie de un salvator, fie de un 
persecutor. Pentru a continua drama, oamenii schimbă rolurile între 
ei sau aduc în joc terțe parti, formând un triunghi dramatic de 
interacţiune. 


în jocuri, aceste trei roluri sunt interschimbabile, fiind jucate de toţi 
participanţii. Când cineva joacă iniţial unul dintre roluri, poate fi 
surprins să constate că a ajuns să joace în alt rol. în exemplul de 
mai sus, mama începe ca un posibil salvator, trece în victimă, iar 
apoi sfârșește ca fiind persecutorul lui Johnny. Băiatul, Johnny, a 
trecut din persecutor (al mamei) în victimă. 


La mijlocul anilor 1970, Jacqui Schiff și adepţii săi au observat că 
într-un joc participanţii nu-și folosesc toate stările eului. De pildă, în 
jocul ATPT, o persoană își activează stările eului de Părinte și Adult, 
în timp ce cealaltă își activează Copilul. împreună, ele își 

activează toate cele trei stări ale eului. Este ca și când ar forma 

o persoană completă doar împreună. 


în exemplul cu Johnny, mama acestuia a funcţionat în stările eului de 
Părinte și Adult, iar Johnny, în cea de Copil. Dacă acest joc este 
jucat în mod repetat, există pericolul ca Johnny să nu devină un 
adult capabil să se simtă vinovat din interior, ci să crească fiind 
preocupat de umilirea din exterior și încercând fie să le facă pe plac, 
fie să li se opună, fie să-i înșele pe cei investiti cu autoritate. Adică 
nu va reuși să-și folosească în mod adecvat propriul Părinte și 
propriul Adult. 


Persoana care iniţiază un joc o face desconsiderând, neluând în 
calcul ceva. Desconsiderările pot fi de patru feluri: (1) 
desconsiderarea faptului că există o problemă, (2) desconsiderarea 


importanţei problemei, (3) desconsiderarea faptului că problema 
poate fi solutionata de către persoana în cauză și 


(4) desconsiderarea faptului că problema poate fi solutionata de 
oricine. 


Mama lui Johnny a ignorat faptul că dulăul era afară si că zglobiul 
Johnny se afla lângă vaza spartă. A mai desconsiderat, de 
asemenea, faptul că n-a avut grijă pe deplin ca incinta casei să fie 
un loc sigur pentru copil. Un răspuns mai adecvat din partea ei ar fi 
fost: „Nu te apropia“ sau „Du-te și adu mătura“. 


JOCURILE ÎN CONTEXTUL SCENARIULUI 


în 1979, R.G. Erskine și M.J. Zalcman au dezvoltat ideea lui Beme 
că beneficiul negativ al jocului reîntărește poziţia de viata 
fundamentală a persoanei, atitudinea de bază pe care persoana o 
are fata de sine și ceilalţi, precum și deciziile sale de scenariu. Cu 
alte cuvinte, scenariile sunt construite din jocuri repetate și 
beneficiile lor negative. însă, încă din lucrarea de fata, Beme 
observa cât de ușor se poate transforma jocul „Datornicul“ într-un 
plan de viata. 


Este posibil ca mama lui Johnny să fi simţit la final încă o dată că 
oamenii (sau bărbaţii) nu sunt OK și că o vor minţi, confirmandu-si 
astfel vechile decizii cu privire la sine, la ceilalţi și la ce se poate 
aștepta pe această lume. Evident, o asemenea ipoteză trebuie să 
fie verificată cu atenţie; altfel este doar o pură speculație. 


Se poate, de asemenea, ca ea să creeze situaţii ce-i produc 
sentimente neplăcute pe care apoi să le poată folosi pentru a-și 
întări scenariul. De exemplu, ar putea să încerce să adune 
sentimente negative care să-i justifice exprimarea fără sentimente de 
vinovăţie a antipatiei sale fata de Johnny și a dorinţei de a scăpa de 
el, sau pe care să le folosească pentru a-și justifica 


divorțul fără să se simtă vinovată. într-un asemenea caz, aceste 
sentimente pot fi numite emoții „deghizate“ (racket) emotional. Ea și- 
ar utiliza supărările ca pe niște bonuri valorice (stamps), strangandu- 
le pentru a obține cu ele mai târziu un „premiu“. 


înregistrări video recente ale bebelușilor cu mamele lor 
demonstrează că unele jocuri sunt jucate încă din primul an de viaţă. 
Se presupune că ele sunt înregistrate ca tipare de comportament în 
memoria implicită cu mult timp înaintea achiziţiei limbajului de către 
copil. După cum nota Beme, ne învăţăm în mod activ copiii sa 

joace anumite jocuri psihologice. într-adevăr, secvenţa descrisă mai 
sus dintre Johnny, băieţelul de cinci ani, si mama lui ar putea fi doar 
cea mai recentă dintr-o serie lungă de tranzacţii identice, în care 
Johnny este învăţat să joace „Dă-mi un șut“. 


în 1977, Fanita English scria că jocurile apar atunci când oamenii nu 
pot determina o altă persoană să le ofere stimulări (strokes) în stilul 
în care erau obișnuiți în copilăria timpurie și de aceea preferă sa 
exprime niște sentimente care să le acopere pe cele 

interzise („deghizare“ — „racketeering“). Ca răspuns, ei trec dintr-o 
stare a eului în alta. Ea a tras concluzia că există, de fapt, doar trei 
tipare majore: ATPT, în care o persoană trece din Copilul neajutorat 
sau rebel în Părinte; „Dă-mi un șut“, în care persoana trece din 
Părintele autoritar sau de ajutor în Copil; „Scandal“, în care 

ambii parteneri își schimbă simultan stările eului și continuă. English 
a descris și felul în care oamenii joacă uneori jocuri care confirmă 
două poziţii de viata diferite. De exemplu, o persoană de tipul mamei 
lui Johnny ar putea juca ATPT, care îi reîntărește poziţia „Eu sunt 
OK, tu nu esti OK", iar apoi, sub stres, poate comuta la „Dă-mi 

un șut“, care îi reintareste poziţia de viata „Eu nu sunt OK, tu esti 
OK“. Astăzi, putem considera că acesta este 


un exemplu de reîntărire a două seturi de principii organizatoare de 
bază ale unei persoane: unul din memoria explicită („Eu sunt OK, tu 
nu ești OK“) și altul mai profund, din memoria implicită („Eu nu sunt 
OK, tu esti OK"). Legat de acest lucru, după ce Jocurile noastre de 
toate zilele a fost publicată, Beme obișnuia să vorbească despre 
„tricouri“ psihologice: partea din faţă a tricoului poartă un mesaj de 
genul „Te rog, iubește-mă“, dar când posesorul se întoarce, pe 
spate se poate citi „Nu tu, prostule'. 


C. Steiner subliniază faptul că jocurile sunt lupte de putere pentru 
obținerea semnelor de recunoaștere (strokes) atât de necesare 
pentru supraviețuirea psihică a adulţilor, dar care, în general, sunt în 
număr redus din cauza restricţiilor sociale și a regulilor interne care- 
i împiedică pe oameni să le schimbe între ei în mod liber. 


JOCURILE ÎN CONTEXTUL GRUPURILOR MAI MARI 


Recent, Charlotte Sills a subliniat că, atunci când oamenii joacă în 
mod repetat același joc în cadrul unui grup, ei isi pot exprima o 
dilemă umană fundamentală pe care grupul n-a abordat-o. Cu alte 
cuvinte, o persoană poate juca ATPT sau „Cusurgiul“ nu din cauza 
unor probleme personale, ci pentru a da glas evitării inconștiente de 
către grup a abordării problemei general umane a încrederii. 


ANALIZA TRANZACTIONALA: PREZENT ȘI VIITOR 


în ziua de azi, analiza tranzactionala, inclusiv analiza jocurilor, este 
folosită într-o varietate largă de domenii — psihoterapie individuală, 
de grup și maritală, consiliere, educaţie și dezvoltare 
organizaţională. Conceptele sale de bază par să fie susţinute 

de progresele recente din neurostiinte. Cele mai puternice dovezi 
sunt cele care vin în sprijinul conceptelor de „stroke“ (stimulare) și de 
„stare a eului“, iar acestea sunt elementele fundamentale ale 
abordării tranzactionale. Cercetările privind rezultatele tratamentului 
și satisfacția pacienţilor au arătat că metoda este foarte eficientă. 
însă două curente dominante ale sănătăţii mintale se dovedesc a fi 
relevante în mod direct pentru importanţa analizei tranzactionale în 
secolul XXI: psihologia pozitivă și mentalizarea. 


Recent, s-a intensificat interesul pentru rolul unor fenomene precum 
recunoştinţa, speranţa, optimismul, starea de flux, meditaţia și 
intimitatea în viata si în îmbătrânirea satisfăcătoare. Acest tip de idei 
au fost foarte importante în mișcarea psihologică umanistă din anii 
1960, dar propovaduitorii lor nu erau prea interesaţi de cercetare. 
Astăzi s-au realizat asemenea cercetări, viata calugaritelor, cea a 
studenților şi a altora fiind examinate în mod activ în cadrul unor 
studii atât retrospective, cât și prospective. 


Psihologia pozitivă, cum se numește acum această mișcare, a fost 
întotdeauna un element important al analizei tranzactionale, datorită 
accentului pus de Beme pe obţinerea legitimă de semne de 
recunoaștere (strokes) pentru ceea ce esti și ceea ce faci, datorită 
accentului pus de el pe autonomie și „a fi OK“, stări manifestate 

prin conștientizare, spontaneitate și intimitate, precum și 


datorită accentului pe care l-a pus pe ajutorul oferit oamenilor pentru 
a se elibera de „jocuri“ și scenarii distructive. 


Cei ce lucrează astăzi în domeniul sănătăţii mintale apreciază tot 
mai mult importanţa uriașă a faptului că oamenii se vad pe ei înșiși și 
pe ceilalţi ca fiind motivaţi de stări, gânduri și emoții interioare. 
Această capacitate a fost numită în diverse moduri: „intuiţie“ 
psihologică, mentalizare şi inteligență emoţională. Ea se află la 

baza empatiei și a abilităţilor sociale, și pare să fie un 

aspect important al rezilientei psihice, al capacităţii de a face fata 
factorilor stresanti. 


Descrierile făcute de Beme interacțiunilor observabile dintre oameni, 
într-un limbaj simplu, atrăgător și chiar colocvial, le-a permis 
oamenilor să realizeze că își pot înțelege comportamentul și, 

mai important, că și-l pot schimba. El a oferit un cadru de referință 
pentru mentalizare. Asta voia să spună Heinz Lehman când mi-a zis 
că Beme imprimase o nouă direcţie psihiatriei. Acest lucru a fost și 
continuă să fie responsabil pentru popularitatea acestei abordări. 


Multe dintre ideile care au apărut pentru prima dată în Jocurile 
noastre de toate zilele sunt atât de larg acceptate astăzi, încât uităm 
care a fost originea lor. 


Pe de altă parte, analiștii tranzactionali au adoptat idei și tehnici ale 
altor abordări, iar practicantii sai au continuat să modifice și să 
dezvolte ideile originale ale lui Beme. Procedând astfel, ei 
acţionează în spiritul faimoasei replici a lui Beme: „Eu nu fac terapie 
de grup, eu vindec oameni“. 


Acesta este genul de carte pe care o poți citi iar si iar. Eu însumi, 
recitind-o, am fost izbit din nou de claritatea și utilitatea multora 


dintre intuitiile lui Beme, de profunzimea observaţiilor lui clinice, 
precum și de cât de mult continuăm să-i datorăm. 


Acestea fiind spuse, te invit, dragă cititorule, să te cufunzi în această 
carte de căpătâi. 


Dr. James R. Allen 


Dr. James R. Allen este profesor de psihiatrie și științe 
comportamentale, precum și șeful de catedră al secţiei de psihiatrie 
pediatrică de la Universitatea Oklahoma (Centrul de Științe 
Medicale). A fost președintele Asociaţiei Internaţionale de Analiză 
Tranzactionala. 


Cei care doresc sa afle mai multe informatii despre analiza 
tranzactionala de astazi pot vizita si website-ul Asociatiei 
Internationale de Analiza Tranzactionala: http:// www.itaaworld.org/. 


PREFATA 


Cartea de fata a fost planificată, in principal, ca o continuare a cărții 
Analiza tranzactionala în psihoterapie , dar ea a fost concepută de 
așa manieră încât să poată fi citită și înțeleasă in mod independent. 
Teoria necesară analizei si înţelegerii clare a jocurilor a fost 
rezumata în partea |. Partea a Il-a conţine descrierea individuală 

a jocurilor. Partea a Ill-a conţine material clinic și teoretic nou, care, 
adăugat la cel vechi, face posibilă înțelegerea, într-o oarecare 
măsură, a ceea înseamnă să fii eliberat de jocuri. Cei ce doresc mai 
multe informații sunt trimiși la volumul anterior. Cititorul ambelor cărți 
va observa că în plus fata de progresele teoretice există 

câteva schimbări terminologice și de perspectivă minore bazate pe 
noile moduri de gândire apărute, pe lecturile și materialele clinice 
recente. 


Nevoia apariţiei unei asemenea cărţi a fost semnalată de interesul 
pe care studenții și publicul prelegerilor mele l-au manifestat pentru 
liste de jocuri sau pentru o explicare mai elaborată a jocurilor 
menţionate ca 


' în traducere: Beme, E., Analiza tranzactionala în psihoterapie, 
Editura 


Trei, București, 2011. 


exemple în expunerea generală a principiilor analizei tranzactionale. 
Le mulțumesc, la modul general, studenţilor, publicului și mai ales 
pacienţilor care au descris, identificat și numit jocuri noi. Si îi 
mulțumesc în mod special domnișoarei Barbara Rosenfeld 

pentru numeroasele sale idei în privinţa tehnicii și 

semnificației ascultarii. Multumirile mele se îndreaptă, de 
asemenea, către dr. Melvin Boyce, domnul Joseph Concannon, 
dr. Franklin Emst, dr. Kenneth Everts, dr. Gordon Gritter, doamna 
Frances Matson si dr. Ray Poindexter, printre alţii, pentru 
descoperirea sau confirmarea independenta a semnificatiei multor 
jocuri. 


Domnul Claude Steiner, fost director de cercetare al Seminarelor de 
Psihiatrie Sociala din San Francisco, actualmente activand in cadrul 
Departamentului de psihologie al Universitatii din Michigan, merita 
sa fie mentionat in mod special din doua motive. El a condus primele 
experimente care au confirmat multe dintre elementele teoretice 
cheie de aici si, prin aceste experimente, a ajutat considerabil la 
clarificarea naturii autonomiei și intimitatii. Datorez mulțumiri, 

de asemenea, doamnei Mary N. Williams, secretara mea personală, 
pentru ajutorul său continuu, precum și Annei Garrett, pentru ajutorul 
său în lectura ciornelor. 


CHESTIUNI SEMANTICE 


Pentru concizie, jocurile sunt descrise în mare parte dintr-un punct 
de vedere masculin dacă nu e stipulată clar o perspectivă feminină. 
De aceea, jucătorul principal este desemnat, de obicei, prin 
pronumele „el“, dar fără prejudecăţi, de vreme ce, în absenţa 

altor precizări, aceeași situație poate fi descrisă mutatis 


mutandis și prin pronumele „ea“. Dacă rolul femeii diferă semnificativ 
de cel al bărbatului, atunci este tratat separat. De asemenea, 


terapeutul va fi desemnat, fără prejudecăţi, tot prin pronumele „el“. 
Vocabularul și perspectiva sunt orientate în principal către 
clinicianul practicant, dar și membrii altor profesiuni pot găsi cartea 
de fata interesantă sau utilă. 


Analiza tranzactionala a jocurilor trebuie să fie diferențiată în mod 
clar de sora sa aflată în plină dezvoltare din științele exacte, analiza 
matematică a jocurilor, deși câţiva dintre termenii care apar în 

text, precum „răsplată“, sunt acum termeni matematici respectabili. 
Pentru o trecere în revistă detaliată a teoriei matematice a jocurilor, 
vezi Games & Decisions, de R.D. Luce și H. Raiffa.' 


Carmel, California, mai 1962 


‘Luce, R.D., si Raiffa, H., Games & Decisions, John Wiley & Sons 
Inc., New York, 1957. 


INTRODUCERE 
1. INTERACȚIUNEA SOCIALĂ 


Teoria interacțiunii sociale, care a fost descrisă într-o anumită 
măsură în cartea mea Analiza tranzactionala în psihoterapie', poate 
fi rezumată după cum urmează. 


Spitz a descoperit™ că bebelusii deprivati de atingere fizică o 
perioadă lungă de timp tind să cadă într-un declin ireversibil și sunt 
predispuși chiar să moară din cauza unei boli apărute pe parcurs. 
Mai concret, acest lucru înseamnă că deprivarea emoţională, așa 
cum o numește el, poate avea un rezultat fatal. Aceste observații 
dau naștere ideii că ar exista o foame de stimuli și sugerează că 
formele preferate de stimuli sunt cele oferite de intimitatea fizică, 
concluzie deloc greu de acceptat în baza experienţei vieţii de zi cu 
Zi. 


Un fenomen similar este observat la adultii supusi deprivarii 
senzoriale. Experimental, o asemenea 


' Berne, E., Analiza tranzactionala în psihoterapie, Editura Trei, 
București, 2011. 
" Spitz, R., „Hospitalism: Genesis of Psychiatric Conditions in Early 


Childhood“, Psychoanalytic Study of the Child, 1: 53-74,1945. 


deprivare poate produce o psihoză tranzitorie sau poate da naștere 
cel putin unor tulburări mintale temporare, în trecut, s-a observat ca 
deprivarea socială și senzorială are efecte similare la indivizii 
condamnați la perioade lungi de detenţie solitară. într-adevăr, 
detentia solitară este una dintre cele mai detestate pedepse chiar și 
de către deținuții obișnuiți cu brutalitatile fizice”, iar acum este o 
metodă notorie de inducere a obedientei politice. (Invers, cea mai 
bună armă cunoscută împotriva obedientei politice este organizarea 
sociala.*’) 


Sub aspect biologic, este probabil ca deprivarea emotionala si 
senzoriala sa determine sau sa incurajeze modificari la nivel organic. 
Dacă sistemul reticular de activare”* din trunchiul cerebral nu este 
stimulat suficient, pot apărea modificări degenerative ale celulelor 
nervoase, cel puţin indirect. Acestea pot fi și un efect secundar al 
malnutritiei, dar malnutritia în sine poate fi un rezultat al apatiei, ca în 
cazul copiilor care suferă de marasm (atrepsie). Prin urmare, poate 
fi postulat un lanţ cauzal biologic care duce de la deprivarea 
emoțională și senzorială, prin apatie, la modificări degenerative și la 
moarte. în acest sens, „foamea de stimuli“ are aceeași legătură cu 


supraviețuirea organismului uman ca foamea propriu-zisă. 


într-adevăr, foamea de stimuli este similară foamei propriu-zise nu 
numai din punct de vedere biologic, ci și psihologic și social. Termeni 
precum malnutriție, satietate, rafinat în gusturi, gurmand, postire, 
ascetic, 


' Belbenoit, Rene, Dry Guillotine, E.P. Dutton & Company, New York, 
1938; Seaton, G.J., Isle of the Damned, Popular Library, New York, 
1952. 


" Kinkhead, E. In Every War But One, W.W. Norton & Company, New 
York, 1959. 
French, J.D., „The Reticular Formation“, Scientific American, 196: 


54-60, mai 1957. 


arte culinare și bucătar bun sunt ușor de transferat din domeniul 
nutritiei în cel al senzatiei. Supraalimentarea isi are corespondentul 
in suprastimulare. in ambele sfere, in conditii obisnuite, cand 
resursele sunt abundente si este posibil un meniu diversificat, 
alegerile vor fi influentate puternic de idiosincrasiile individului. Este 
posibil ca unele dintre aceste idiosincrasii sa fie determinate 
constitutional, dar acest lucru este irelevant pentru chestiunile 
discutate aici. 


Psihiatrul social este preocupat de ceea ce se intampla dupa ce 
bebelusul este separat de mama, in procesul normal de crestere. 
Ceea ce s-a spus până acum poate fi rezumat prin „expresia 
colocvială“: „Dacă nu esti stimulat (stroked), vei crește strâmb“. Prin 
urmare, după ce se termină perioada de strânsă intimitate cu mama, 
individul se confruntă pentru tot restul vieţii cu o dilemă între ale 
cărei alternative vor oscila în permanenţă destinul și supraviețuirea 
lui. O alternativă o reprezintă forțele sociale, psihologice și biologice 
ce zădărnicesc continuarea unei intimitati fizice de tip infantil; 
cealaltă alternativă o constituie încercările lui permanente de a 
obține acel tip de intimitate. în majoritatea situaţiilor, el va face un 
compromis. învaţă să se descurce cu forme de mângâiere mai 
subtile, chiar simbolice, până când și cel mai mic semn 

de recunoaștere va putea servi acestui scop, deși dorinţa lui de 
contact fizic poate rămâne neostoită. 


Acest proces de compromis poate fi numit prin feluriti termeni, cum 
ar fi „sublimare“; însă oricum s-ar numi, rezultatul este o 
transformare parţială a foamei infantile de stimuli în ceva ce poate fi 
numit foame de recunoaștere. Cum dificultăţile în calea 

acestui compromis cresc, fiecare persoană devine tot mai 


' „Expresiile colocviale“ folosite sunt cele apărute de-a lungul timpului 
la Seminariile de Psihiatrie Socială din San Francisco. 


individualizată în căutarea recunoașterii; tocmai această diferenţă 
duce la varietatea datoriilor sociale, ceea ce determină și destinul 
individului. Un actor de cinema poate avea nevoie de sute de 
recunoașteri (strokes) în fiecare săptămână din partea admiratorilor 
anonimi si nediferentiati, pentru a nu crește „strâmb“, în timp ce un 
om de știință poate rămâne sănătos fizic și mental cu o singură 
recunoaștere (stroke) pe an din partea unui profesor respectat. 


Conceptul de „stroking“ (stimulare/recunoastere) poate fi folosit ca 
termen general pentru contactul fizic apropiat, pentru atingere și 
mângâiere; în practică însă această „recunoaștere“ sau „stimulare“ 
poate lua numeroase forme. Unii oameni mângâie copilul; alţii 

il îmbrățișează sau îl bat ușor cu palma, în timp ce alţii îl ciupesc în 
glumă sau îi dau un bobâmac ușor din vârful degetului. Toate 
acestea își au analogul în conversație, așa încât pare că poţi să-ţi 
închipui cum va atinge o persoană un copil doar ascultând-o vorbind. 
Extinzând semnificaţia, „stroking“ poate fi folosit în limbajul familiar 
pentru a denota orice act care implică recunoașterea prezenţei 
celuilalt. Prin urmare, un stroke, un stimul sau semn de 
recunoaștere, poate fi considerat ca o unitate fundamentală a 
acţiunii sociale. Un schimb de stroke-uri constituie o tranzacţie, care 
este unitatea interacțiunilor sociale. 


în ceea ce privește teoria jocurilor, principiul ce reiese de aici este 
acela că orice interacţiune socială, de orice natură ar fi, implică un 
avantaj biologic fata de lipsa totală a interacțiunilor sociale. Acest 
lucru a fost demonstrat experimental în cazul șobolanilor prin câteva 
studii remarcabile ale lui S. Levine”, în care nu 


* Levine, S., „Stimulation in Infancy“, Scientific American, 202: 80-86, 
mai 1960. De același autor, vezi „Infantile Experience and 
Resistance to Physiological Stress“, Science, 126: 405, 30 august 
1957. 


numai dezvoltarea fizică, psihică și emoţională, ci și biochimia 
creierului, ba chiar și rezistenţa la leucemie au fost afectate favorabil 
de atingerea fizică. Aspectul semnificativ al acestor experimente a 
fost acela că atât mângâierea, cât și socurile electrice dureroase au 
fost la fel de eficace în promovarea sănătăţii animalelor. 


Această validare a ceea ce am spus mai sus ne încurajează să 
trecem cu mai mare încredere la secțiunea următoare. 


2. STRUCTURAREA TIMPULUI 


Dacă e clar că atingerea copiilor și echivalentul său simbolic la 
adulți, recunoașterea, contează pentru supravieţuire, întrebarea care 
se pune este: ce urmează? în termeni obișnuiți, ce pot face oamenii 
după ce au făcut schimb de saluturi, indiferent dacă acestea 
constau într-un colegial „Bună!“ sau într-un ritual oriental 

care durează câteva ore? După foamea de stimuli și foamea de 
recunoaștere vine foamea de structură. Vesnica problemă a 
adolescenților este: „Ce-i spun după aceea?“ Pentru multi oameni, 
nu doar pentru adolescenţi, nimic nu este mai inconfortabil decât un 
hiatus social, o perioadă de tăcere, de timp nestructurat, când 
nimeni din cei prezenţi nu găsește nimic mai interesant de 

spus decât: „Nu crezi că pereţii sunt perpendiculari în seara asta?“ 
Eterna problemă a ființei umane este cum să-și structureze orele în 
care nu doarme. în acest sens existenţial, funcţia tuturor ființelor 
sociale este de a-și acorda ajutor reciproc în acest proiect. 


Aspectul operaţional al structurării timpului poate fi numit 
„programare“. El are trei aspecte: material, social și individual. Cea 
mai comună, convenabilă, confortabilă 


și practică metodă de structurare a timpului este implicarea într-un 
proiect destinat să gestioneze latura materială a realităţii externe: 
ceea ce este cunoscut în mod obișnuit drept muncă. Un asemenea 
proiect este numit tehnic activitate', termenul „muncă“ nu este potrivit 
pentru că o teorie a psihiatriei sociale trebuie să admită că însuși 


contactul social este tot o formă de muncă. 


Programarea materială apare din vicisitudinile întâlnite în 
gestionarea realităţii externe; ea interesează aici doar în măsura în 
care activitățile oferă o matrice a stimulărilor, recunoașterii si a altor 
forme mai complexe de interacțiune socială. Programarea materială 
nu este în principal o problemă socială; în esenţă, ea se bazează pe 
procesarea de informaţii. Activitatea de construire a unui vas se 
bazează pe o serie lungă de măsurători și estimări probabilistice, și 
orice schimb social ce se produce trebuie subordonat tuturor 
acestora pentru a se duce la bun sfârșit construcţia. 


Programarea socială are ca rezultat schimburi tradiționale ritualizate 
sau semiritualizate. Criteriul său principal este acceptabilitatea 
locală, numită popular „bune maniere“. Părinţii din toate colţurile 
lumii își învață copiii bunele maniere, ceea ce înseamnă că ei 

știu cum este potrivit să saluti, să mănânci si să-ţi faci nevoile, 
cunosc ritualurile de curtare și de doliu și, de asemenea, știu să 
poarte conversații, dând interdicții și întăriri adecvate. Interdictiile si 
întăririle formează tactul sau diplomaţia, unele fiind universale, iar 
altele, locale. Sa râgâi la masa ori să întrebi de soția altui 

bărbat sunt încurajate sau interzise de către tradiția 

ancestrală locală, existând, într-adevăr, un grad ridicat de 

corelare inversă între aceste două tranzacții particulare. De obicei, în 
comunităţile în care se râgâie la masă nu este înțelept să întrebi de 
soțiile oamenilor; în locurile în 


care oamenii se întreabă ce le mai fac soțiile tovarășilor de masa, nu 
e înțelept să râgâi de fata cu ceilalți. 


De obicei, ritualurile formale preced conversațiile semiritualizate, iar 
cele din urmă pot fi mai bine surprinse numindu-le discuţii pentru 
trecerea timpului (pastimes'). 


Pe măsură ce oamenii se cunosc mai bine, programarea individuală 
se strecoară tot mai des, astfel încât încep să apară „incidente“. La 
un nivel superficial, aceste incidente par întâmplătoare și pot fi 
descrise ca atare de către părțile implicate. însă o cercetare 

atentă arată că ele tind să urmeze tipare definite, ce pot fi ordonate 
si clasificate, iar secvenţa desfășurării lor este circumscrisă unor legi 
și reguli implicite. Aceste reguli rămân tacite câtă vreme relaţiile 
amicale și ostilitățile se desfăşoară conform regulamentului, dar ele 
devin manifeste dacă se face vreo mișcare nepermisă, 

dând naștere, simbolic, strigătului verbal sau legal „Fault!“ Spre 
deosebire de discuţiile pentru trecerea timpului, asemenea secvențe 
se bazează mai degrabă pe programarea individuală decât pe cea 
socială si pot fi numite jocuri. Viaţa de familie si căsnicia, precum 

și viata în diferitele organizații pot fi întemeiate an de an pe variatiuni 
ale aceluiași joc. 


A spune că grosul activităţii sociale constă în jocuri nu înseamnă 
neapărat că aceasta ar fi ceva „distractiv“ sau că cei implicaţi nu sunt 
angajaţi în mod serios în relaţie. Pe de o parte, „a juca“ fotbal sau 
alte jocuri sportive poate să nu fie deloc distractiv, iar jucătorii pot fi 
foarte incrancenati; asemenea jocuri, alături de jocurile de noroc și 
alte forme de „jocuri“, au în comun potenţialul de a fi foarte serioase, 
uneori chiar letale. 


Pe de altă parte, unii autori, cum ar fi Huizinga* de ’ Huizinga, J., 
Homo ludens, Humanitas, București, 2008. 


pildă, includ printre „jocuri“ și lucruri extrem de grave, precum 
ospetele canibale. Prin urmare, numind „jocuri“ niște comportamente 
tragice precum sinuciderea, dependenţa de alcool și droguri, 
criminalitatea sau schizofrenia, nu facem un gest iresponsabil, 
glumet sau barbar. Caracteristica esenţială a jocurilor umane nu este 
aceea că emoţiile ar fi înșelătoare, ci că ele sunt reglementate. Acest 
lucru este dezvăluit atunci când sunt impuse sancțiuni pentru o 
exprimare emoţională nepermisă. Jocul poate fi cumplit de serios, 
chiar letal, dar sancţiunile sociale sunt severe doar dacă 

sunt încălcate regulile. 


Discuţiile pentru trecerea timpului și jocurile sunt substitute ale trăirii 
intimitatii autentice. Din această cauză, ele pot fi considerate mai 
curând ca o logodnă provizorie decât ca o veritabilă căsătorie; de 
aceea sunt și caracterizate ca niște jocuri cu o puternică 

implicare afectivă. Intimitatea începe când programarea individuală 
(de obicei, instinctuală) devine mai intensă, iar tiparele sociale, 
restricțiile și motivațiile ascunse încep să cedeze. Este singurul 
răspuns total satisfăcător pentru foamea de stimuli, foamea de 
recunoaștere și foamea de structură. Prototipul acestei intimitati 
este actul impregnării cu dragoste. 


Foamea de structură are aceeași valoare pentru supravieţuire ca 
foamea de stimuli. Foamea de stimuli și foamea de recunoaștere 
exprimă nevoia de a evita malnutritia senzorială și pe cea 
emoţională, ce pot duce, ambele, la degradarea biologică. Foamea 
de structură exprimă nevoia de a evita plictiseala, iar Kierkegaard’ a 
subliniat răul produs de timpul nestructurat. Dacă persistă prea mult 
timp, plictiseala devine sinonimă cu malnutritia emoţională si poate 
avea aceleași consecinţe. 


Kierkegaard, S., A Kierkegaard Anthology, Ed. R. Bretall. Princeton 


University Press, Princeton, 1947, p. 22. 


Individul solitar își poate structura timpul în două moduri: prin 
activitate sau prin imaginaţie. Un individ poate rămâne solitar chiar si 
în prezenţa altora, după cum bine știe orice profesor de școală. 
Când faci parte dintr-o adunare socială de doi sau mai multi 

oameni, există mai multe opţiuni pentru structurarea timpului, în 
ordinea complexităţii, acestea sunt următoarele: 


(1) ritualuri, (2) discuţii pentru trecerea timpului, 


(3) jocuri, (4) intimitate și (5) activitate. Aceasta din urmă poate 
forma o matrice pentru oricare altă modalitate de structurare a 
timpului. Scopul fiecărui membru al grupului este să obţină cât mai 
multe satisfacţii posibile din tranzacţiile sale cu ceilalţi membri. Cu 
cât el este mai accesibil, cu atât poate obține mai multe satisfacţii. 
Majoritatea programării operaţiunilor sale sociale este involuntară. 
Cum unele dintre „satisfacţiile“ obţinute prin această programare, 
precum cele autodistructive de pildă, sunt dificil de inclus în sensul 
obișnuit al termenului „satisfacţie“, ar fi mai bine să folosim un cuvânt 
mai putin angajant, cum ar fi „câștiguri“ sau „beneficii“. 


Beneficiile contactului social se învârt în jurul echilibrului somatic si 
psihic. Ele sunt legate de următorii factori: (1) eliberarea tensiunii, (2) 
evitarea situaţiilor nocive, (3) procurarea de stimulări (strokes’) și 


(4) păstrarea unui echilibru stabil. Toţi acești factori au fost 
analizati și discutati în detaliu de către fiziologi, psihologi și 
psihanaliști. Tradusi în termenii psihiatriei sociale, ei pot fi formulati 
drept (1) beneficii primare interne, (2) beneficii primare externe, (3) 
beneficii secundare și (4) beneficii existenţiale. Primele trei 

sunt similare „beneficiilor bolii“ descrise de Freud: partea interioară, 
psihică, a beneficiului primar al bolii, partea exterioară a beneficiului 
primar al bolii și respectiv 


beneficiul secundar al bolii. Experienţa a demonstrat că este mult 
mai util și revelator ca tranzacţiile sociale să fie analizate din 
perspectiva beneficiilor obţinute, în loc să fie considerate ca niște 
mecanisme de apărare. în primul rând, cea mai bună apărare este 
să nu te angajezi în nicio tranzacţie; în al doilea rând, conceptul 

de „apărări“ acoperă doar o parte a primelor două clase de beneficii, 
iar restul acestora, împreună cu a treia și a patra clasă, sunt pierdute 
din acest punct de vedere. 


Cele mai gratificante forme de contact social, indiferent dacă sunt 
incluse sau nu într-o matrice de activitate, sunt jocurile si intimitatea. 
Intimitatea prelungită este rară și, chiar și atunci când apare, este cel 
mai adesea o chestiune privată; contactul social semnificativ ia 
forma jocurilor și acesta este subiectul care ne interesează aici. 
Pentru mai multe informaţii despre structurarea timpului, consultați 
cartea autorului despre dinamicile de grup.” 


Freud, S., „Generalităţi despre criza de isterie“, Opere esenţiale, voi. 
6, Editura Trei, București, 2010, p. 230 și urm. Vezi și 
„Fragment dintr-o analiză de isterie“, în op.cit., p. 136. 


"Beme, E., The Structure and Dynamics of Organisations and 
Groups, J.B. Lippincott Company, Philadelphia si Montreal, 1963. 
(Vezi mai ales capitolele 11 si 12.) 


Partea | 
ANALIZA JOCURILOR 


ANALIZA STRUCTURALĂ 


Observarea activităţii sociale spontane, realizată cel mai bine în 
anumite tipuri de grupuri de psihoterapie, arată că, din timp în timp, 
oamenii își schimbă vizibil poziția corpului, punctul de vedere, vocea, 
vocabularul și alte aspecte ale comportamentului. Aceste 

modificări comportamentale sunt însoţite adesea de 

schimbări emoţionale. La un individ dat, un anumit set de tipare de 
comportament corespunde unei stări psihice, în timp ce alt set este 
legat de o atitudine psihică diferită, adesea contradictorie fata de 
prima. Aceste modificări și diferențe dau naștere ideii de stări ale 
eului (ego states). 


în limbaj tehnic, o stare a eului poate fi descrisă fenomenologic ca 
un sistem coerent de emoții, iar operaţional, ca un set coerent de 
tipare de comportament. Fiecare individ pare să aibă disponibil un 
repertoriu limitat de asemenea stări ale eului, care nu sunt niște 
roluri, ci niște realități psihologice. Acest repertoriu poate fi clasificat 
în următoarele categorii: 


(1) stări ale eului care seamănă cu cele ale figurilor parentale, (2) 
stări ale eului direcționate în mod autonom către evaluarea obiectivă 
a realităţii și (3) cele 


ce reprezintă rămășițe arhaice, stări ale eului încă active, care s-au 
fixat în timpul copilăriei timpurii. Tehnic, ele se numesc stări ale eului 
exteropsihice, neopsihice și arheopsihice. în limbajul obișnuit, se 
numesc Părinte, Adult și Copil, iar acești termeni simpli se folosesc 
în 


cam toate discuțiile tehnice. 


Prin urmare, poziția noastră este aceea că, în orice moment, fiecare 
individ dintr-un grup social va manifesta o stare a eului de Părinte, 
Adult sau Copil și că indivizii pot trece de la o stare a eului la alta 
într-un mod mai rapid sau mai lent. Aceste observaţii conduc la 
anumite afirmaţii diagnostice. „Acum vorbesti din Părintele tău“ 
înseamnă: „Acum esti în aceeași stare psihică în care obișnuia să fie 
unul dintre părinţii tăi (sau unul dintre cei ce le-au ţinut locul) și 
răspunzi așa cum ar fi făcut-o el, cu aceeași postură corporală, 

cu aceleași gesturi, vocabular și emoții etc.“. „Acesta este Adultul 
tău“ înseamnă: „Tocmai ai făcut o evaluare autonomă, obiectivă a 
situației și ai ajuns la aceste procese de gândire, la aceste probleme 
pe care le-ai sesizat sau la aceste concluzii pe le-ai tras într-o 
manieră lipsită de prejudecăţi“. „Acesta este Copilul tău“ înseamnă: 
„Maniera și intenţia reacției tale sunt aceleași pe care le-ai avut când 
erai doar un băieţel sau o fetiță“. 


Implicatiile sunt următoarele: 


1. Fiecare individ a avut părinţi (sau înlocuitori ai acestora) si 
poartă în interiorul său un set de stări ale eului care reproduc stările 
eului acelor părinţi (așa cum i-a perceput el), iar aceste stări 
parentale ale eului pot fi activate în anumite circumstanţe 
(funcţionare exteropsihică). în limbajul colocvial: „Fiecare își 

cară părinţii peste tot, avându-i în interiorul lui“. 


2. Fiecare individ (inclusiv copiii, retardatii mintal și schizofrenicii) 
este capabil să proceseze în mod obiectiv informaţiile dacă poate fi 
activată starea eului 


corespunzătoare (funcţionare neopsihică). în limbajul colocvial: 
„Fiecare are un Adult“. 


3. Fiecare individ a fost odată mai tânăr decât este acum și el poartă 
cu sine rămășițe fixate din anii de început, care se activează în 
anumite situaţii (funcţionare arheopsihică). în limbajul 

colocvial: „Fiecare isi cara peste tot băieţelul sau fetiţa care a 

fost, avându-l/având-o în interiorul său“. 


Acum este momentul să desenăm figura 1(a), care se numește 
diagramă structurală. Ea reprezintă, din punctul de vedere al 
prezentului, o diagramă a întregii personalităţi a oricărui individ. Ea 
cuprinde stările eului său de Părinte, Adult și Copil. Acestea sunt 
separate atent una de alta, pentru că sunt extrem de diferite 

si pentru că, adesea, sunt contradictorii una fata de alta. 


La început, diferenţele pot să nu fie foarte clare pentru 


Starea 
eului de 
Părinte 


O diagramă structurală 


(b) 
Forma simplificată 


Figura 1 


un observator lipsit de experienţă, însă curând devin impresionante 
și interesante pentru oricine face efortul să înveţe diagnoza 
structurală. De aceea, va fi mai comod ca, atunci când vorbim 
despre părinţi, adulţi sau copii reali, să scriem fără majusculă 
termenii ce-i desemnează; în schimb, Părinte, Adult si Copil vor 

fi folosiţi, cu majuscule, atunci când se referă la stările eului. Figura 
1(b) reprezintă o formă simplificată, comodă, a diagramei structurale. 


înainte să încheiem subiectul analizei structurale trebuie menţionate 
câteva aspecte mai complicate. 


1. Cuvântul „copilăros“ (childish) nu este folosit niciodată în analiza 
structurală, dat fiind că a ajuns să aibă conotatia de indezirabil si de 
ceva ce trebuie încetat sau eliminat. Pentru descrierea Copilului (o 
stare arhaică a eului) se foloseşte expresia „de copil“ (childlike), dat 
fiind că este mai apropiată de zona biologicului și nu este peiorativă. 
De fapt, în multe privinţe Copilul este cea mai valoroasă parte 

a personalităţii și poate contribui la viaţa individului exact la fel cum 
poate contribui un copil la viata familiei: cu un plus de farmec, 
plăcere și creativitate. Dacă Copilul din individ este confuz și 
nesănătos, atunci consecinţele pot fi nefericite, dar trebuie să se 
facă (și se poate face) ceva în privinţa asta. 


2. Acelaşi lucru se aplică și în cazul cuvintelor „matur“ și „imatur. 
în acest sistem nu există „persoană imatură“. Sunt doar oameni în 
care Copilul devine dominant într-un mod inadecvat și neproductiv, 
dar toți acești oameni au un Adult complet bine structurat, ce are 
nevoie doar să fie descoperit sau activat. Invers, așa-numiții „oameni 
maturi“ sunt cei ce-și pot menţine controlul din Adult în majoritatea 
timpului, dar al căror Copil devine dominant din când în când, ca al 
oricui altcuiva, adesea cu rezultate deconcertante. 


3. Trebuie subliniat că Părintele se manifestă în două forme, 
directă și indirectă: ca stare a eului activă și ca influenţă. Când este 
activă în mod direct, persoana răspunde așa cum răspundea propriul 
tată (sau propria mama): „Fă cum fac si eu“. Cand este o 

influenţă indirectă, el răspunde în felul în care părinţii săi ar fi vrut ca 
el să răspundă („Nu face cum fac eu, ci cum spun eu.“). în primul 
caz, persoana devine unul din părinţii săi; în al doilea, se adaptează 
cerinţelor lor. 


4. Astfel, și Copilul se manifesta în două forme: Copilul adaptat și 
Copilul liber (sau natural). Copilul adaptat este cel ce-și modifică 
propriul comportament sub influenţa Părintelui. El se comportă asa 
cum voia tatăl (sau mama) ca el să se comporte: ascultător 

sau precoce, de exemplu. Sau se adaptează retrăgându-se 

ori plângându-se. Astfel, influența Parentală este o cauză, iar Copilul 
adaptat, un efect. Copilul liber presupune o manifestare spontană: 
revolta sau creativitatea, de pildă. O confirmare a analizei structurale 
este oferită de efectele intoxicării cu alcool. De obicei, aceasta 
scoate mai întâi din funcţiune Părintele, astfel încât Copilul adaptat 
este eliberat de sub influenţa Parentală și este transformat în Copilul 
liber. 


Pentru o analiză eficace a jocurilor, este arareori necesar să se 
meargă dincolo de cele descrise mai sus în privința structurii 
personalității. 


Stările eului sunt fenomene fiziologice normale. Creierul uman este 
organul sau organizatorul vieţii psihice, iar produsele sale sunt 
organizate și stocate sub forma stărilor eului. Există deja dovezi 
concrete ale acestui lucru în unele studii ale lui Penfield și 

ale colaboratorilor sai’. Există si alte sisteme de organizare, la 
diferite niveluri, cum ar fi memoria factuală, dar 


"Penfield, W., „Memory mechanisms“, Archives of Neurology & 


Psychiatry, 67:178-198,1952; Penfield, W., Jasper, H, Epilepsy and 


forma naturală a experienţei înseși constă în trecerea de la o stare 
psihică la alta. Fiecare tip de stare a eului își are propriile valori vitale 
pentru organismul uman. 


în Copil se află intuiţia”, creativitatea, impulsul spontan si bucuria. 


Adultul este necesar pentru supravieţuire. El procesează informaţiile 
si calculează probabilitățile, elemente esenţiale pentru a face fata cu 
bine lumii externe. De asemenea, el își are propriile tipuri de costuri 
și gratificări. Traversarea unei autostrăzi aglomerate, de exemplu, 
necesită procesarea unei serii complexe de informaţii despre viteze; 
acţiunea este suspendată până când calculele arată o 

probabilitate ridicată de a ajunge în siguranţă pe partea cealaltă. 


G ratificările oferite de calcule reușite permit bucuria schiatului, a 
zburatului, a navigatului și a altor sporturi dinamice. O altă sarcină a 
Adultului este să regleze activităţile Părintelui și Copilului, precum și 
să medieze în mod obiectiv între cei doi. 


Părintele are două funcţii principale. în primul rând, îi permite 
individului să fie un părinte eficient pentru propriii săi copii reali, 
promovând astfel supraviețuirea speciei umane. Valoarea sa în 
această privinţă este demonstrată de faptul că, în domeniul creșterii 
copiilor, cei orfani în copilărie pare să se descurce mai greu 

decât cei ce au crescut în familii unite până la adolescenţă. în al 
doilea rând, Părintele face ca multe răspunsuri să fie automate, ceea 
ce conservă mult timp și energie. Multe lucruri sunt făcute pentru că 
„așa se face“. Acest lucru despovărează Adultul de necesitatea de a 
lua numeroase decizii banale, permițându-i să se dedice unor 
probleme 


the Functional Anatomy of the Human Brain, capitolul XI, Little, 


Brown & Company, Boston, 1954. 
Berne, E., „The Psychodynamics of Intuition“, Psychiatric Quarterly, 


36: 294-300,1962. 


mai importante, lăsând chestiunile de rutină pe seama Părintelui. 


Astfel, toate cele trei aspecte ale personalității au o valoare ridicată 
pentru vietuire și supraviețuire, și numai când una sau alta dintre ele 
perturbă echilibrul sănătos sunt indicate analiza și reorganizarea lor. 
Altfel, fiecare dintre ele, Părinte, Adult și Copil, are dreptul la același 
respect si își are locul său legitim într-o viata împlinită și productivă. 


ANALIZA TRANZACTIONALA 


Unitatea de interacţiune socială se numește „tranzacţie“. Dacă doi 
sau mai multi oameni se adună într-un grup social, mai devreme sau 
mai târziu unul dintre ei va vorbi sau va da vreun alt semn 

de recunoaștere a prezenței celorlalţi. Acesta este 

stimulul tranzactional. Apoi o altă persoană va spune sau va 

face ceva legat cumva de acest stimul, dând astfel ceea ce 

se numește răspunsul tranzactional. La modul simplu, analiza 
tranzactionala se ocupă cu identificarea stării eului care a produs 
stimulul tranzactional și a celei care a dat răspunsul tranzactional. 
Cele mai simple tranzacţii sunt cele în care atât stimulul, cât și 
răspunsul provin din Adulții părţilor implicate. Agentul, care, din 
datele pe care le are la dispoziţie, estimează că instrumentul cel mai 
potrivit acum este bisturiul, întinde mâna. Respondentul evaluează 
corect acest gest, estimează forțele și distanțele implicate și pune 
mânerul bisturiului exact acolo unde așteaptă mâna 

chirurgului. Următoarele tranzacții simple sunt cele Copil- 

Părinte. Copilul cu febră cere un pahar cu apă, iar mama grijulie i-1 
aduce. 


Ambele tranzacţii de mai sus sunt complementare; adică, răspunsul 
este cel adecvat și așteptat, și urmează ordinea naturală a relațiilor 
umane sănătoase. Prima, clasificată drept tranzacţie complementară 
de tip |, este reprezentată în figura 2a. A doua, 


tranzacţia complementară de tip Il, este ilustrată în figura 2b. 

însă este evident că tranzacţiile tind să se producă in lant, astfel 
încât fiecare răspuns este, la rândul său, un stimul. Prima regulă a 
comunicării este următoarea: comunicarea va continua fără 
probleme atâta vreme cât tranzacțiile sunt complementare; iar 
corolarul său este că, atâta timp cât tranzacţiile sunt 
complementare, comunicarea poate continua, în principiu, la 
nesfârșit. Aceste reguli sunt independente de natura și 

conţinutul tranzacţiilor; ele sunt bazate în întregime pe 

direcția vectorilor implicaţi. Câtă vreme tranzacțiile 

sunt complementare, regula este valabilă indiferent dacă doi oameni 
sunt prinși într-o barfa critică (Parinte-Parinte), 


Stimul 


Agent Respondent 


(a) Tip I 


Agent Respondent 


(b) Tip II 


Tranzacţii complementare Figura 2 


si 


(a) Tip | (b) Tip II 


Tranzacţii încrucișate Figura 3 


rezolva o problema (Adult-Adult) sau se joaca impreuna (Copil-Copil 
sau Parinte-Copil). 


Regula inversa este urmatoarea: comunicarea este intrerupta cand 
apare o tranzactie incrucisata. Cele mai comune tranzactii 
încrucișate si cele care produc si au produs întotdeauna majoritatea 
dificultatilor sociale, fie ele in casnicie, dragoste, prietenie sau la 
munca, sunt reprezentate in figura 3a ca tranzactii incrucisate de 
tip |. Acest tip de tranzacţie este de prim interes 

pentru psihoterapeuti, fiind caracteristică reacției clasice de transfer 
din psihanaliză. Stimulul este Adult-Adult: de exemplu, „Poate ar 
trebui să aflăm de ce ai băut mai mult în ultima vreme“ sau ,Stii 
unde-mi sunt butonii?“ Răspunsul adecvat Adult-Adult în fiecare caz 
ar fi: 


„Poate că ar trebui. Chiar as vrea să aflu“, respectiv „Pe birou“. însă 
dacă respondentul se aprinde, răspunsurile vor fi ceva de genul: 


„întotdeauna mă critici, așa cum făcea și tata!“ sau „întotdeauna dai 
vina pe mine pentru 


orice!“ Ambele sunt răspunsuri Copil-Părinte si, după cum o arată și 
diagrama tranzactionala, vectorii se intersectează. în asemenea 
cazuri, problema Adultului legată de băut sau de butoni trebuie 
suspendată până când vectorii vor fi aliniati din nou. Si asta poate 
dura de la câteva luni, în cazul băutului, de pildă, la câteva secunde, 
în cazul butonilor. Fie agentul trebuie să devină Părintele 
corespunzător Copilului activat brusc din respondent, fie Adultul 
respondentului trebuie reactivat, pentru a fi corespondentul Adultului 
din agent. Dacă menajera se revoltă în timpul unei discuţii despre 
spălatul vaselor, conversaţia Adult-Adult despre vase este terminată; 
poate urma fie o discuţie Copil-Părinte, fie o discuţie între Adulţi pe 
un alt subiect, și anume legat de viitorul slujbei ei. 


Inversul tranzacţiei încrucișate de tip | este ilustrat în figura 3b. 
Aceasta este reacţia de contratransfer, familiară psihoterapeutilor, în 
care pacientul face o observaţie obiectivă din Adult, iar 

terapeutul intersectează vectorii răspunzând ca un părinte ce- 

i vorbeşte unui copil. Aceasta este tranzacţia încrucișată de tip II. în 
viata de Zi cu Zi, „Știi unde-mi sunt butonii?“ poate declanșa „De ce 
nu tii minte unde-ti pui lucrurile? Nu mai esti un copil“. 


Diagrama relaţiei din figura 4, ce arată cei nouă vectori posibili ai 
interacțiunii sociale dintre un agent și un respondent, are unele 
calităţi geometrice (topologice) interesante. Tranzacţiile 
complementare dintre „egalii psihologici“ sunt reprezentate de (I- 

l)*, (5-5) și (9-9)*. Mai sunt încă alte trei tranzacţii complementare: 
(2-4) (4-2), (3-7) (7-3) și (6—8) (8-6). Toate celelalte combinaţii 
formează tranzacții încrucișate și, în majoritatea cazurilor, acestea 
apar ca niște intersectări pe diagramă: de pildă, (3-7) (3-7), având ca 
rezultat două persoane reduse la tăcere care 


A R 


Diagrama relatiei Figura 4 


se privesc una pe alta. Daca nu cedeaza niciuna dintre ele, 
comunicarea s-a incheiat si cei doi trebuie sa se desparta. Solutia 
cea mai obisnuita este ca unul dintre cei doi sa cedeze si sa accepte 
(7-3), ce are ca rezultat jocul „Scandalul“; sau, mai bine, (65—5)?, caz 
în care ambii izbucnesc în râs sau își strâng mâinile. 


Tranzacţiile complementare simple apar cel mai adesea în relaţii de 
muncă și sociale superficiale, acestea putând fi perturbate cu 
ușurință de tranzacţiile încrucișate simple. De fapt, o relaţie 
superficială poate fi definită drept una limitată la tranzacții 
complementare simple. Asemenea relații apar în activităţi, ritualuri 
și discuţii de trecere a timpului. Mai complexe sunt tranzacțiile 
ascunse — cele care implică activitatea simultană a mai mult de 
două stări ale eului. Această categorie constituie baza jocurilor. 
Agenţii de vânzări sunt adepţii predilecti ai tranzacţiilor unghiulare, 


care implică trei stări ale eului. Un exemplu crud, dar sugestiv al unui 
joc de vânzări este ilustrat în următorul schimb: 


Vânzător: „Acesta este mai bun, dar nu vi-1 puteţi permite“. 
Gospodina: „Pe acela o să-l iau“. 


Analiza acestei tranzacţii este ilustrată în figura 5a. Vânzătorul, în 
Adult, descrie două fapte obiective: „Acesta este mai bun“ și „Nu vi-1 
puteţi permite“. La nivel social sau aparent, cele două afirmaţii sunt 
îndreptate către Adultul gospodinei, a cărei replică ar putea fi: 


„Ai dreptate în ambele privințe“. Totuși, vectorul ascuns sau psihic 
este îndreptat de către Adultul bine antrenat și cu experienţă al 
vânzătorului către Copilul gospodinei. Oportunitatea aprecierii 
acestuia este demonstrată de replica dată de Copil, care spune: 
„Indiferent de consecinţele financiare, îi voi arăta eu acestui 

tip arogant că sunt la fel de bună ca oricare dintre cumpărătorii lui“. 
Tranzactia este complementară la 


Nivel 


social 


V G 


(a) O tranzacție unghiulară 


(b) O tranzacţie dublă 


Tranzacţii ascunse Figura 5 


ambele niveluri, de vreme ce replica ei este acceptată cu titlul de 
contract de cumpărare din Adult. 


O tranzacţie ascunsă dublă implică patru stări ale eului si este 
întâlnită în mod obișnuit în jocurile de flirt. 


Fermierul: „Hai, să-ţi arăt hambarul meu". 
Vizitatoarea: „De fetiță mi-au plăcut știuleții'. 


După cum este ilustrat în figura 5b, la nivel social aceasta este o 
discuție Adult-Adult despre șoproane, pe când la nivel psihic este o 
conversaţie Copil-Copil despre jocuri sexuale. La suprafaţă, Adultul 
pare să aibă iniţiativa, dar, ca în majoritatea jocurilor, rezultatul 
este determinat de către Copil, iar pe participanţi îi așteaptă o 
surpriză. 


Prin urmare, tranzacţiile pot fi clasificate în complementare sau 
încrucișate, simple sau ascunse, iar tranzacțiile ascunse pot fi 
împărţite în unghiulare și duble. 


PROCEDURI ȘI RITUALURI 


De obicei, tranzacţiile au loc în serii. Aceste serii nu sunt 
întâmplătoare, ci programate. Programarea poate proveni din una 
dintre următoarele surse: Părinte, 


Adult, Copil sau, mai general, din societate, domeniul material sau 
idiosincrasii. De vreme ce nevoile adaptative cer protejarea Copilului 
de către Părinte sau Adult până ce fiecare situaţie socială va fi fost 
testată, programarea din Copil este cea mai adecvată în situaţiile de 
apropiere și intimitate, care au fost deja testate. 


Cele mai simple forme de activitate socială sunt procedurile și 
ritualurile. Unele dintre acestea sunt universale, iar altele, locale, dar 
toate trebuie învăţate. 


O procedură este o serie de tranzacţii complementare simple Adult- 
Adult, destinată manipulării realităţii. Realitatea este definită ca 
având două aspecte: static și dinamic. Realitatea statică este 
alcătuită din toate formele posibile de configurare a materiei din 
univers. Aritmetica, de pildă, constă în afirmaţii privind realitatea 
statică. Realitatea dinamică poate fi definită drept potenţialul de 
interacţiune al tuturor sistemelor energetice din univers. Chimia, de 
exemplu, constă în 


afirmaţii privind realitatea dinamică. Procedurile se bazează pe 
procesarea informaţiilor și estimarea probabilităților privind aspectul 
material al realităţii, și ating un maximum de dezvoltare în 

tehnicile profesionale. Pilotarea unui avion si excizarea 

unui apendice sunt niște proceduri. Psihoterapia este o procedură în 
măsura în care se află sub controlul Adultului terapeutului și nu este 
o procedură în măsura în care Părintele sau Copilul acestuia preia 
funcţia executivă. Programarea unei proceduri este determinată de 
aspectul material, pe baza estimărilor făcute de Adultul agentului. 


în evaluarea procedurilor se folosesc două variabile. Se spune că o 
procedură este eficientă când agentul utilizează în cel mai bun mod 
posibil informaţiile și experienţa de care dispune, indiferent de 
carentele lui de cunoaștere. Dacă Părintele sau Copilul se amestecă 
în procesarea informaţiilor din Adult, procedura devine contaminată 
și va fi mai puţin eficientă. Eficacitatea (randamentul) unei proceduri 
este judecată după rezultatele ei concrete. Astfel, eficienţa este un 
criteriu psihologic, iar eficacitatea este unul material. Un asistent 
medical originar dintr-o insulă tropicală a devenit foarte priceput în 
îndepărtarea cataractelor. 


El folosea într-un mod foarte eficient cunoştinţele pe care le avea, 
dar cum știa mai puţine decât medicul european, nu era la fel de 
eficace ca acesta. Europeanul a început să bea mult, așa încât 
eficienţa lui a scăzut, dar, la început, eficacitatea nu i s-a diminuat. 
însă când, odată cu trecerea anilor, mâinile au început să-i 
tremure, asistentul lui a început să-l depășească nu doar 

ca eficienţă, ci si ca eficacitate. Din acest exemplu se poate vedea 
că ambele variabile sunt evaluate cel mai bine de expertul în 
procedurile implicate — eficienţa poate fi 


măsurată după cunoașterea personală a agentului și eficacitatea, 
prin studiul rezultatelor concrete. 


Din prezentul punct de vedere, un ritual este o serie stereotipă de 
tranzacţii complementare simple programate de forte sociale 
exterioare. Un ritual informai, cum ar fi salutul social de rămas-bun, 
poate fi supus unor variaţii locale considerabile în privinţa detaliilor, 
deși forma de bază rămâne aceeași. Un ritual formal, cum ar fi mesa 
catolică, oferă mult mai puţine opţiuni. Forma unui ritual este 
determinată Parental de tradiţie, însă influenţe „parentale“ mai 
recente pot avea efecte similare, deși mai puţin stabile, în 

situații obișnuite. Unele ritualuri formale, de interes istoric 

sau antropologic, au două faze: (1) o fază în care tranzacţiile sunt 
realizate sub controlul rigid al Părintelui, (2) o fază de permisivitate 
Parentală, în care Copilului îi este îngăduită o libertate tranzactionala 
mai mult sau mai putin completa, ce are ca rezultat o orgie. 


Multe ritualuri formale au fost la început puternic contaminate, deși 
aveau proceduri destul de eficiente, dar pe măsură ce a trecut timpul 
și circumstanţele s-au schimbat, ele și-au pierdut întreaga 

validitate procedurală, păstrându-și totuși utilitatea ca acte 

de credință. Din punct de vedere tranzactional, ele reprezintă 
conformări la cerințele Parentale tradiţionale, ce urmăresc eliberarea 
de sentimentul de vinovăţie sau o recompensă. Ele oferă o metodă 
sigură, protectoare (apotropaică) și adesea plăcută de structurare a 
timpului. 


Mai semnificative pentru o introducere în analiza jocurilor sunt 
ritualurile informale, iar printre cele mai elocvente sunt ritualurile de 
salut amical: 


IA: „Bună!“ (Salut, bună dimineaţa) 1B: „Bună!“ (Salut, bună 
dimineaţa) 


2A: „Merge, merge?“ (Ce mai faci?) 

2B: „Deh, e loc si de mai bine. Dar tu?“ (Bine. Tu ce mai faci?) 
3A: „Super“. (Bine) 

3B: „OK, ne vedem“. 

4A: „Hai, pa“. 

4B: „Pa, pa“. 


Este evident ca acest schimb nu are ca intentie sa transmita 
informatii. lar daca intr-adevar exista vreo informatie acolo, ea este 
ascunsă cu ingeniozitate. Domnului A ar putea să-i ia 15 minute ca 
să spună cum îi merge de fapt, iar domnul B, care este doar o 
simplă cunoștință, n-are nicio intenţie să-i acorde atâta timp încât să- 
| asculte. Această serie de tranzacţii poate fi caracterizată foarte 
adecvat prin denumirea de „ritualul celor opt stimuli (strokes)*. Dacă 
A și B s-ar fi grăbit, s-ar fi mulțumit amândoi foarte bine cu un 
schimb de două semne de recunoaștere (strokes), „Bună!“-„Bună!“. 
Dacă ar fi fost niște potentati orientali de moda veche, ar fi putut 
îndeplini un ritual de 200 de stimuli înainte să treacă la afaceri. între 
timp, în jargonul analizei tranzactionale, putem spune că A și B și-au 
îmbunătăţit putin sănătatea reciproc: și-au oferit câțiva stimuli pentru 
a nu crește „strâmb“ și fiecare este recunoscător pentru asta. 


Acest ritual se bazează pe calcule intuitive atente făcute de ambele 
părți. în acest stadiu al relaţiei lor, își imaginează că își datorează 
reciproc exact câte patru stimuli (strokes) la fiecare întâlnire și nu 
mai des de o dată pe zi. Dacă dau din nou unul peste altul în 

scurt timp, să zicem peste o jumătate de oră, și nu au nicio altă 
tranzacţie de schimbat, vor trece unul pe lângă altul fără niciun gest 


sau doar schitand cu capul un foarte vag semn de recunoaștere, ori, 
cel mult, un foarte superficial 


„Bună!'-,,Bună!“. Aceste calcule nu sunt făcute doar pe intervale 
scurte de timp, ci și pe parcursul unor perioade de câteva luni. Să-i 
luăm ca exemplu pe domnul C și domnul D, care trec unul pe lângă 
altul cam o dată pe zi, schimbă câte un stimul (stroke) de fiecare 
— „Salut!'-“ Salut!“ — și-și vad de drum. Domnul C pleacă într-o 
vacanţă de o lună. A doua zi după ce s-a întors, îl întâlnește pe 
domnul D, ca de obicei. Dacă, de data asta, domnul D spune doar 
„Salut!“ și nimic mai mult, domnul C se va simţi ofensat, va simţi că 
trunchiul său se „strâmbă“. După calculele sale, el și domnul D 

își datorează acum unul altuia circa 30 de stimuli. Acestea pot fi 
comprimate în câteva tranzacții, dacă acele tranzacţii sunt suficient 
de energice. Partea de stimuli a domnului D se desfășoară cam așa 
(în care fiecare unitate de „intensitate“ sau de „interes“ este 
echivalentă cu un stimul): 


1D: „Salut!“ (o unitate) 

2D: „Nu te-am mai văzut în ultima vreme“. (2 unităţi) 
3D: „Așa, deci! Si unde ai fost?“ (5 unităţi) 

AD: „Foarte interesant. Si cum a fost?“ (7 unităţi) 


5D: ,Arati bine, să știi!“ (4 unităţi) „Ai mers împreună cu familia?“ (4 
unităţi) 
6D: „Mă bucur să te vad din nou". (4 unități) 


7D: „Pe curând“, (o unitate) 


Aceste tranzacţii îi dau domnului D un total de 28 de unităţi. Atât el, 
cât și domnul C știu că vor completa unităţile lipsă în ziua următoare, 
astfel încât acum, din motive practice, scorul e în regulă. După două 
zile vor reveni la schimbul lor de doi stimuli, „Salut!“-,Salut!“. Dar 


acum ei „se cunosc mai bine“, adică fiecare știe că celălalt este de 
încredere, iar acest lucru poate fi util dacă va trebui ca ei să se 
„socializeze“ cu adevărat. 


Și cazul invers merită luat în considerare. Domnul E și domnul F și- 
au stabilit un ritual de doi stimuli, „Salut!'-,,Salut!“. într-o zi, în loc să 
treacă mai departe, domnul E se oprește și întreabă: „Ce mai 

faci?“ Conversatia decurge dupa cum urmează: 


IE: „Salut!“ 

1F: „Salut!“ 

2E: „Ce mai faci?“ 

2F (nedumerit): „Bine. Dar tu?“ 

3E: „Super. La tine totul e OK?“ 

3F: „Mda“ (precaut). „Merge, ce să zic...“ 
4E: „Mă bucur că te-am revăzut“. 


AF: „Și eu la fel. Scuze, trebuie să ajung la bibliotecă înainte sa 
închidă. Pe curând“. 


5E: „Pe curând“. 


îndepărtându-se în grabă, domnul F se gândește în sinea lui: „Ce l-o 
fi apucat, așa, dintr-odată? Vinde asigurări sau ceva de genul ăsta?“ 
în termeni tranzactionali, aceasta se traduce prin: „Nu-mi 

datora decât un stimul (stroke). De ce îmi dă cinci?“ 


O demonstratie si mai simplă a naturii pur tranzactionale, de tipul 
afacerilor, a acestor ritualuri simple este situaţia în care domnul G 
spune: „Salut!“, iar domnul H trece pe lângă el fără să-i răspundă. 
Reacţia domnului G este: „Ce-i cu el?“, care înseamnă: „l-am dat un 
stimul și nu mi-a dat niciunul în schimb“. Dacă domnul H continuă cu 


această atitudine, manifestand-o și fata de alte cunoștințe, va stârni 
oarece vorbe în comunitatea sa. 


în cazurile de graniţă este dificil uneori să faci diferenţa între o 
procedură și un ritual. Nespecialistul are tendinţa să considere drept 
ritualuri procedurile profesionale, deși, de fapt, fiecare tranzacţie se 
poate 


întemeia pe o experienţă anterioară solidă, chiar vitală, însă 
nespecialistul nu are pregătirea necesară pentru a sesiza acest 
lucru. Invers, la profesioniști există tendinţa să rationalizeze 
elementele ritualice legate de procedurile lor și să-i respingă pe 
scepticii nespecialiști pe motiv că aceștia n-au mijloacele necesare 
pentru a-i înțelege. Si unul dintre modurile în care profesioniștii cu 
vechime se pot opune introducerii de noi proceduri este să le 
ridiculizeze ca fiind ritualuri. De aici și soarta lui Semmelweis 
(medicul care a fost ridiculizat când le-a cerut chirurgilor din secolul 
al XIX-lea să se spele pe mâini — n.red.) și a altor inventatori. 


Trăsătura esenţială și similară a procedurilor și a ritualurilor este 
faptul că sunt stereotipe. Odată ce prima tranzacţie a fost iniţiată, 
întreaga serie este predictibilă și urmează un traseu predeterminat 
către o concluzie previzibilă dacă nu apar situaţii speciale. Diferenţa 
dintre ele constă în originea predeterminării: procedurile sunt 
programate de către Adult, iar ritualurile sunt modelate Parental. 


Indivizii care nu se simt confortabil sau nu se pricep la ritualuri scapă 
uneori de ele înlocuindu-le cu proceduri. Printre acești oameni se 
numără, de pildă, cei cărora le place să ajute gazda petrecerii la 
pregătirea și servirea mâncărurilor și băuturilor. 


DISCUȚII PENTRU TRECEREA TIMPULUI 


Discuţiile pentru trecerea timpului (pastimes) apar în matrici sociale 
și temporale cu diferite grade de complexitate; prin urmare și 
complexitatea lor variază. Totuși, dacă folosim tranzacţia ca unitate a 
contactului social, putem izola din situaţiile adecvate o entitate 

care poate fi numită o simplă discuţie pentru trecerea timpului. 
Aceasta poate fi definită ca o serie de tranzacţii complementare 
simple, semiritualice, desfășurate în jurul unui singur domeniu 
material, al cărei obiectiv principal este structurarea unui interval de 
timp. începutul și sfârșitul intervalului sunt semnalate, în mod 
obișnuit, prin proceduri și ritualuri. Tranzacţiile sunt programate 
adaptativ, astfel încât fiecare parte să obțină maximum de câștiguri 
sau beneficii în intervalul de timp. Cu cât este mai bună adaptarea, 
cu atât se câștigă mai mult. 


Discuţiile pentru trecerea timpului sunt practicate, de obicei, la 
petreceri („întruniri sociale“) sau în timpul perioadelor de aşteptare 
de dinaintea începerii unei 


întâlniri de grup formale; aceste perioade de așteptare de dinaintea 
„începerii“ unei întâlniri au aceeași dinamică și structură ca 
„petrecerile“. Discuţiile pentru trecerea timpului pot lua forma 
,conversatiilor lejere“ sau pot deveni mai serioase, cum ar fi 
disputele. Un cocteil de proporții funcţionează adesea ca un fel 

de galerie de expoziţie pentru discuţiile pentru trecerea timpului. într- 
un colt al încăperii câțiva oameni joacă „APP“ („Asociaţia Părinților si 
Profesorilor“), în alt colt este un forum de „Psihiatrie“, în al treilea colt 
este un teatru pentru „Ai fost vreodată“ sau „Ce-a ajuns“, al patrulea 
este angajat în „General Motors“, iar bufetul este rezervat femeilor 
care vor să joace „Bucătăria“ sau „Garderoba“. Desfășurarea unor 
asemenea întruniri poate fi aproape identică — câteva nume fiind 
schimbate pe ici, pe colo — cu derularea a zeci de petreceri 


similare care au loc simultan în aceeași zonă. în alte zeci, la un alt 
nivel social, se desfășoară alte tipuri de discuţii pentru trecerea 
timpului. 


Discuţiile pentru trecerea timpului pot fi clasificate în diferite moduri. 
Determinantii externi sunt cei sociologici (sex, vârstă, statut marital, 
cultural, rasial sau economic). „General Motors“ 

(compararea mașinilor) și „Cine a câștigat“ (sporturi) sunt 
amândouă de tipul „Bărbatul vorbește“. ,Bacania", „Bucătăria“ 

și „Garderoba“ sunt toate de tip „Femeia vorbește“ — sau, cum se 
spune, „vorbărie între femei“. „Giugiuleala“ este specifica 
adolescenţei, în timp ce începutul vârstei mijlocii este marcat de o 
trecere la jocul „Bilanţului“. Alte specii ale acestei clase, toate 
variatiuni ale „Flecărelii“, sunt: „Cum să“ (faci ceva) — umple 

ușor intervalul zborurilor scurte cu avionul; „Cât de mult“ (costă) — 
preferat în mediile inferioare ale clasei de mijloc; „Ai fost vreodată“ 
(într-un loc nostalgic) — un joc al clasei de mijloc pentru „bătrâni 
hârșiţi“ precum 


agenții de vânzări; „Ştii?“ (asta si asta) pentru cei singuri; „Ce-a 
ajuns“ (bătrânul Joe), jucat adesea în cazul succeselor și esecurilor 
economice; „Dimineaţa de după“ (ce mahmureală) și „Martini“ (știu o 
cale mai bună), tipice unui anumit gen de persoană tânără 
ambițioasă. 


Clasificarea structural-tranzactionala este una mai personală. Astfel, 
„APP“ poate fi jucat la trei niveluri. 


La nivelul Copil-Copil ia forma „Cum te descurci cu părinții 
recalcitranti“; în forma Adult-Adult, un „APP“ propriu-zis este foarte 
popular printre tinerele mame educate; în cazul persoanelor în 
vârstă, tinde să ia forma dogmatică Părinte-Părinte a jocului 
„Delincvenţa juvenilă“. Unele cupluri căsătorite joacă „Spune-le 

tu, dragă“, în care soţia este Parentala, iar soțul se poartă ca un 
copil precoce. Similar, „Uite, mamă, nu mă tin cu mâinile“ este o 
discuţie de trecere a timpului Copil-Părinte, potrivită oamenilor de 
orice vârstă, adaptată uneori cu modestie în „Nu e mare 

brânză, oameni buni“. 


Si mai concludenta este clasificarea psihologică a discuţiilor pentru 
trecerea timpului. Atât „APP“, cât și „Psihiatrie“, de pildă, pot fi jucate 
fie în forma proiectivă, fie în cea introiectivă. Analiza tipului proiectiv 
de „APP“ este reprezentată în figura 6a, pe baza următoarei 
paradigme Părinte-Părinte: 


A: „N-ar exista atâta delincventa dacă n-ar fi atâtea cămine distruse“. 


B: „Nu e numai asta. Acum chiar și în familiile bune copiii nu mai 
sunt învăţaţi cum să se poarte, asa cum se făcea odată“. 


Tipul introiectiv de „APP“ are următoarea structură (Adult-Adult): 


C: „Nu pare să am ceea ce trebuie pentru a fi mamă“. D: „Oricât de 
mult ai încerca, ei nu cresc niciodată 


cum vrei tu, așa că trebuie să te întrebi în permanenţă daca faci 
ceea ce trebuie și ce greșeli ai facut". 


Tipul proiectiv de „Psihiatrie“ ia forma Adult-Adult: 
E: „Cred că o frustrare orală inconștientă îl face să se poarte astfel“. 
F: „Pare să-ţi fi sublimat foarte bine agresivitatea“. 


Figura 6b reprezintă tipul introiectiv de „Psihiatrie“, o altă discuţie de 
trecere a timpului Adult-Adult. 


G: , Pentru mine, pictura aceea simbolizează murdăria“. 


H: „în cazul meu, pictura este o încercare de a-i face pe plac tatălui 

(a) „APP“ proiectiv „Delincvenţa juvenilă 


(b) „Psihiatrie“ introiectiv „Psihanaliza“ 


Discuţii pentru trecerea timpului Figura 6 


în afară de structurarea timpului și furnizarea reciprocă de stimuli 
acceptabili pentru părțile implicate, discuţiile pentru trecerea timpului 
au în plus funcţia de a fi procese de selecţie socială. Când are loc o 
discuţie pentru trecerea timpului, Copilul din fiecare 

jucător evaluează cu atenţie potenţialul celorlalți implicați. 


La sfârșitul petrecerii, fiecare persoană își va fi selectat anumiţi 
jucători pe care ar dori să-i mai revadă, în timp ce pe alţii îi va 
respinge, indiferent de cât de abil sau plăcut s-a implicat fiecare în 
discuţia pentru trecerea timpului. Cei pe care îi selectează sunt cei 
care par cel mai probabil candidaţi pentru relaţii complexe — 

adică pentru jocuri. Oricât ar fi de justificat raţional, acest sistem de 
selecţie este, de fapt, în mare parte inconștient și intuitiv. 


în cazuri speciale, Adultul intervine peste Copil în procesul de 
selecţie. Ilustrarea cea mai clară este cazul agentului de asigurări 
care învaţă cu atenţie cum să participe la discuţiile sociale pentru 
trecerea timpului, în timp ce participă la acestea, Adultul lui caută 
posibili clienţi și îi alege ca persoane pe care ar vrea să le 

revadă. Priceperea acestora la jocuri sau afinitatea sunt irelevante 
pentru procesul lui de selecţie, care se bazează, ca în majoritatea 
cazurilor, pe factori periferici — în această situaţie, pe 
disponibilitatea lor financiară. 


Totuși, discuțiile pentru trecerea timpului au și un aspect de 
exclusivism. De exemplu, „Bărbatul vorbește“ și „Femeia vorbește“ 
nu se amestecă. Oamenii care joacă pasionat „Ai fost vreodată“ 
(acolo) vor fi iritati de un intrus care vrea să joace „Cât de mult“ 
(costă avocado) sau „Dimineaţa de după“. Cei care joacă „APP“ 
proiectiv vor respinge introducerea unui „APP“ introiectiv, desi, de 
obicei, nu la fel de intens ca în situaţia inversă. 


Discuţiile pentru trecerea timpului constituie o bază de alegere a 
cunoștințelor și poate conduce la prietenie. Un grup de femei care-și 
beau cafeaua în fiecare dimineaţă acasă unele la altele pentru a juca 
„Soţul delincvent“ e foarte probabil să întâmpine cu răceală o vecină 
nouă care vrea să joace „Partea plină a paharului“. Dacă ele discută 
despre cât de rai sunt soții lor, este prea deconcertant să aibă printre 
ele o nou-venita care să declare că soțul ei este minunat, de fapt 
chiar perfect. N-o vor accepta printre ele prea mult timp. Prin urmare, 
dacă cineva vrea să se mute dintr-un colt în altul la un cocteil, 
trebuie fie să se alăture discuţiei pentru trecerea timpului din noul 
loc, fie să deturneze cu succes discuţia pe un alt fagas. Desigur, o 
gazdă bună preia imediat controlul situaţiei și anunţă programul: „Noi 
tocmai jucam «APP» proiectiv. Ce părere ai?“ Sau: „Fetelor, ati jucat 
destul « Garderoba». Domnul J., aici de fata, este 
scriitor/politician/chirurg si sunt sigură că i-ar plăcea să joace «Uite, 
mamă, nu mă tin cu mâinile». Nu-i așa, domnule J.?* 


Un alt beneficiu important obținut din discuţiile pentru trecerea 
timpului sunt confirmarea rolului și stabilizarea poziţiei. Un rol este 
similar cu ceea ce Jung numește „persona“, cu singura diferenţă că 
este mai puţin oportunist și mai adânc înrădăcinat în 

fantasmele individului. Astfel, în „APP“ proiectiv, un jucător poate lua 
rolul Părintelui aspru, altul, rolul Părintelui drept, un al treilea, rolul 
Părintelui indulgent, iar un al patrulea, rolul Părintelui grijuliu. Toţi 
patru trăiesc si afișează starea eului de Părinte, dar fiecare se 
prezintă diferit. Rolul fiecăruia este confirmat dacă reușește 

să convingă — adică, dacă nu e întâmpinat de nicio opoziţie sau 
dacă este întărit de orice opoziţie întâlnită, ori dacă este aprobat prin 
semne de recunoaștere (strokes) de anumite tipuri de oameni. 


Confirmarea rolului stabilizează poziţia individului, acesta este 
beneficiul existential obținut din discuţiile pentru trecerea timpului. O 
poziţie este o afirmaţie predicativă simplă care influenţează toate 
tranzacțiile individului; pe termen lung, ea îi determină destinul 

și adesea chiar și pe al descendenților lui. O poziţie poate fi mai mult 
sau mai putin absolută. Poziţiile tipice din care poate fi jucat „APP“ 
proiectiv sunt: „Toţi copiii sunt rai!", „Toţi ceilalţi copii sunt răi!“, „Toţi 
copiii sunt tristi!", „Toţi copiii sunt persecutați!“ Aceste poziţii ar putea 
da naștere rolurilor de Părinte aspru, drept, indulgent și grijuliu. De 
fapt, o poziţie este manifestată, în principal, prin atitudinea mentală 
căreia îi dă naștere; individul iniţiază tranzacţiile care constituie rolul 
lui tocmai plecând de la această atitudine. 


Poziţiile sunt asumate și se fixează surprinzător de timpuriu, între 
vârsta de doi ani sau chiar un an și șapte ani — în orice caz, cu mult 
înainte ca individul să fie suficient de competent sau cu destulă 
experienţă pentru a-și lua un angajament atât de serios. Nu este 
greu de dedus ce fel de copilărie a avut o persoană, din poziţia pe 
care o are aceasta. Dacă nu intervine ceva sau cineva, el își va 
petrece tot restul vieţii stabilizandu-si poziția și făcând fata situațiilor 
care o ameninţă: evitându-le, ferindu-se de anumite elemente sau 
manipulându-le provocator, astfel încât să se transforme din 
ameninţări în justificări. Un motiv pentru care discuţiile 

pentru trecerea timpului sunt atât de stereotipe este acela 

că servesc unor scopuri stereotipe. Dar beneficiile pe care le oferă 
ele demonstrează de ce oamenii le practică atât de asiduu și de ce 
pot fi așa de plăcute când sunt practicate împreună cu oameni care 
au poziții constructive sau pozitive de mentinut. 


O discuţie pentru trecerea timpului nu este întotdeauna ușor de 
deosebit de o activitate, iar 


combinaţiile apar frecvent. Multe discuţii obișnuite pentru trecerea 
timpului, precum „General Motors“, constau în ceea ce psihologii ar 
putea numi schimburi de tipul Chestionarelor cu Răspunsuri Multiple: 


A. „îmi place un Ford/Chevrolet/Plymouth mai mult decât un 
Ford/Chevrolet/Plymouth pentru ca...“ 


B. „Eu as prefera mai degrabă un Ford/Chevrolet/ Plymouth decât 
un Ford/Chevrolet/Plymouth pentru că...“ 


Este evident ca ar putea fi transmise si unele informatii utile prin 
asemenea stereotipuri. 


Merita mentionate si alte cateva discutii frecvente pentru trecerea 
timpului. „Și eu“ este adesea o variantă a lui „Nu-i asa că-i 
îngrozitor?“ „De ce vor“ (să facă ceva în privinţa asta) este preferatul 
soțiilor casnice care nu doresc să fie emancipate. „Atunci, noi o să“ 
este o discuţie pentru trecerea timpului Copil-Copil. „Hai să găsim“ 
(ceva de făcut) este practicată de către delincventii juvenili sau 
adulţii rauvoitori. 


1. DEFINIȚIE 


Un joc este o serie continuă de tranzacţii complementare ascunse, 
orientate către un rezultat previzibil bine definit. Descriptiv, este un 
set recurent de tranzacţii, adesea repetate, credibile la 

nivel superficial, dar cu o motivaţie ascunsă; sau, mai colocvial, o 
serie de mutări care pregătesc o capcană sau o „stratagemă“. 
Jocurile sunt net diferite de proceduri, ritualuri și discuții pentru 
trecerea timpului prin două caracteristici principale: (1) calitatea 
lor ascunsă și (2) răsplata. Procedurile pot fi reușite, ritualurile — 
eficace, iar discuţiile pentru trecerea timpului —profitabile, dar toate 
sunt, prin definiţie, oneste; ele pot implica o competiţie, dar nu un 
conflict, iar finalul lor poate fi senzațional, dar nu dramatic. 


Pe de altă parte, fiecare joc este, în esenţă, nesincer, iar rezultatul 
este dramatic, nu doar incitant. 


Mai rămâne să deosebim jocurile de singurul tip de acţiune socială 
care nu a fost discutat până acum. 


O operaţie este o tranzacţie simplă sau un set de tranzacții iniţiate cu 
un scop precis și declarat. Dacă cineva cere deschis niște confirmări 
și le primește, aceasta este o operaţie. Dacă cineva cere confirmări 
și, după ce le primește, răspunde cumva în dezavantajul celui care i 
le-a dat, acesta este un joc. Prin urmare, la nivel superficial, un joc 
pare un set de operaţii, dar după momentul rasplatii devine clar ca 
aceste „operaţii“ au fost, de fapt, niște manevre, nişte strategii; n-au 
fost cereri sincere, ci mutări într-un joc. 


în jocul „Asigurarea“, de pildă, indiferent ce pare să facă agentul în 
conversaţie, dacă este un jucător dur, el, de fapt, caută un client. 


Pentru a-și merita banii, ceea ce urmărește el de fapt este să „facă o 
victimă. La fel este și în cazul jocului „Agenţia imobiliară“, 
„Pijamaua“ și alte ocupaţii similare. Ca atare, când un agent de 
vânzări este angajat în discuţii pentru trecerea timpului la o întrunire 
socială, mai ales în variante ale „Bilanţului“, participarea sa plină de 
farmec poate ascunde o serie de manevre abile, menite să obțină 
genul de informaţii care-1 interesează din punct de vedere 
profesional. 


Există zeci de reviste dedicate îmbunătățirii strategiilor comerciale 
care descriu jucători si jocuri de excepţie (operatori interesanti care 
încheie contracte neobișnuit de mari). în termeni tranzactionali, 
acestea sunt doar variante ale Sports Illustrated, Chess World și ale 
altor reviste sportive. 


în privinţa tranzacţiilor unghiulare — jocuri plănuite conștient, cu 
precizie profesională, sub controlul Adultului, pentru a obţine 
maximum de beneficii —, marile „jocuri-escrocherii“ care au înflorit la 
începutul anilor 1900 sunt greu de depășit în privinţa 

detaliilor planificării practice și a finetii psihologice.” 


' Maurer, D.W., The Big Con, The Bobbs-Merrill Co., New York, 1940 


însă ceea ce ne interesează aici sunt jocurile inconștiente jucate de 
persoane inocente, angajate în tranzacţii duble de care nu sunt pe 
deplin conștiente si care formează cel mai important aspect al vieții 
sociale peste tot în lume. Din cauza calităţilor lor dinamice, jocurile 
sunt ușor de deosebit de simplele atitudini statice, care apar în urma 
asumării unei poziţii. 


Folosirea cuvântului „joc“ nu trebuie să inducă în eroare. După cum 
explicam în introducere, el nu implică în mod necesar distracţie și 
nici măcar plăcere. Mulţi agenţi de vânzări nu-și consideră munca 
distractivă, după cum a spus-o foarte clar Arthur Miller în piesa 

lui Moartea unui comis-voiajor. De asemenea, nu duce lipsă de 


seriozitate. Jocurile de fotbal din zilele noastre sunt luate foarte în 
serios, dar nu mai mult decât jocurile tranzactionale de tipul 
„Alcoolicul“ sau „Violul“ de gradul trei. 


Aceleași lucruri se aplică termenului „a juca“, după cum poate 
confirma oricine „a jucat“ poker sau „a jucat“ la bursă o lungă 
perioadă de timp. Caracterul cât se poate de serios al jocului și 
jucatului și posibilele rezultate cât se poate de serioase le sunt bine 
cunoscute antropologilor. Cel mai complex joc care a 

existat vreodată, „Curteanul“, atât de bine descris de Stendhal în 
Mănăstirea din Parma, era de o gravitate letală. Dar cel mai cumplit 
dintre toate este, desigur, „Războiul“. 


2. UN JOC TIPIC 


Cel mai obișnuit joc practicat între soți este numit colocvial „Dacă n- 
ai fi fost tu“ și el va fi utilizat pentru ilustrarea caracteristicilor jocurilor 
în general. 


Doamna White se plângea că soţul ei îi restrictionase foarte sever 
activităţile sociale, astfel încât ea nu învățase niciodată să danseze. 
Datorită schimbării atitudinii ei în urma tratamentului psihiatric, 

soțul a devenit mai puţin sigur pe el și mai indulgent. Ca urmare, 
doamna White a fost liberă să-și extindă aria activităţilor. S-a înscris 
la cursuri de dans, pentru ca mai apoi să descopere, spre disperarea 
ei, că avea o frică bolnăvicioasă de ringul de dans, trebuind să 
abandoneze acest proiect. 


Această aventură nefericită, pe lângă altele similare, a dezvăluit 
unele aspecte importante ale structurii căsniciei ei. Dintre numeroșii 
curtezani, ea și-a ales ca sot un bărbat dominant. Astfel, putea fi 
după aceea în poziţia de a se plânge că ar fi putut face tot felul 

de lucruri „dacă n-ai fi fost tu“. Multe dintre prietenele ei aveau si ele 
soți dominanti, iar cand se întâlneau la cafeaua de dimineaţă, 
petreceau o bună bucată din timp jucând „Dacă n-ar fi fost el“. 


După cum s-a dovedit însă, contrar acuzelor ei, soțul îi făcea un real 
serviciu interzicându-i să facă ceva de care ea se temea profund și 
împiedicând-o, de fapt, chiar să devină conștientă de temerile ei. 
Acesta a fost unul dintre motivele pentru care Copilul ei a ales cu 
viclenie un astfel de sot. 


însă este mai mult decât atât. Interdictiile lui și plângerile ei au 
condus frecvent la certuri, astfel încât viaţa lor sexuală a fost serios 
afectată. lar din cauza sentimentelor de vinovăţie, el îi aducea 
adesea cadouri, pe care altfel nu i le-ar fi dăruit; bineînţeles, când el 
îi lăsa mai multă libertate, cadourile scadeau în valoare și frecvență. 
în afară de gospodărie si copii, ea si soțul ei aveau foarte puţine în 
comun, astfel încât certurile lor erau evenimente importante; în 
principal, doar cu aceste ocazii aveau altfel de discuţii decât cele 
banale, de 


rutină. în orice caz, viaţa de femeie măritată i-a dovedit un singur 
lucru, pe care l-a susţinut întotdeauna: că toţi bărbații sunt rai si 
tiranici. După cum s-a dovedit, această atitudine era legată de unele 
reverii de abuz sexual, care au urmărit-o în tinerețe. 


Descrierea acestui joc în termeni generali poate fi făcută în multe 
moduri. Este evident că aparține domeniului larg al dinamicii sociale. 
Dar esenţial este că, prin încheierea căsătoriei, domnul și doamna 
White au ocazia să comunice unul cu celălalt, iar această 

ocazie poate fi numită contact social. Faptul că ei folosesc această 
ocazie face din căminul lor o întrunire socială, spre deosebire de un 
metrou din New York, de pildă, în care oamenii împart același spațiu, 
dar rareori folosesc această oportunitate de contact, formând astfel 
o întrunire nonsocială. Influenţa pe care soţii White o exercită 
reciproc asupra comportamentului și răspunsurilor celuilalt constituie 
acţiunea socială. Această acţiune socială poate fi investigată în 
cadrul multor discipline, din diferite puncte de vedere. Dat fiind că 
aici ne interesează istoria și psihodinamica personală ale indivizilor 
implicaţi, prezenta abordare constituie un aspect al psihiatriei 
sociale; referitor la „caracterul sănătos“ al jocurilor studiate, se 

emit anumite judecăţi implicite sau explicite. Acest lucru este întru 
câtva diferit de atitudinea mai neutră și mai puţin implicată a 
sociologiei și psihologiei sociale. Psihiatria isi rezervă dreptul de a 
spune „Stati o clipă!“, ceea ce alte discipline nu fac. Analiza 
tranzactionala este o ramură a psihiatriei sociale, iar analiza jocurilor 
este o latură specială a analizei tranzactionale. 


Analiza practică a jocurilor se ocupă de cazurile speciale așa cum 
apar ele în situaţii specifice. Analiza teoretică a jocurilor încearcă să 
identifice și să generalizeze caracteristicile diferitelor jocuri, astfel 


încât ele să poată fi recunoscute în mod independent de conţinutul 
lor verbal temporar și de matricea lor culturală. De pildă, analiza 
teoretică a jocului marital „Dacă n-ai fi fost tu“ ar trebui să 
formuleze caracteristicile acestui joc în așa fel încât acesta să 
poată fi recunoscut la fel de ușor atât într-un sat din jungla Noii 
Guinee, cât și într-un apartament luxos din Manhattan, indiferent 
dacă se referă la o ceremonie nuptiala sau la problemele financiare 
pe care le creează cumpărarea de undite nepoților; și indiferent de 
cât de direct sau subtil sunt făcute mutările, în funcţie de gradele de 
sinceritate permise dintre sot și soție. Prevalenta unui joc într-o 
societate dată face obiectul sociologiei și antropologiei. Analiza 
jocurilor ca parte a psihiatriei sociale este interesată doar de 
descrierea jocului când acesta apare, indiferent cât de des 

se întâmplă. Această diferenţiere nu este radicală, ci analogă 
distinctiei dintre sănătatea publica și medicina interna; prima este 
interesată de prevalența malariei, in timp ce a doua studiază cazurile 
de malarie când apar ele, în junglă sau în Manhattan. 


în prezent, schema prezentată mai jos a fost considerată cea mai 
utilă pentru analiza teoretică a jocurilor. Fără îndoială că va fi 
îmbunătăţită pe măsură ce vor apărea noi cunoștințe. Prima cerinţă 
este să se accepte că o anumită succesiune de manevre 
îndeplineşte criteriile unui joc. După aceea sunt adunate cât 

mai multe exemple posibile ale jocului. Apoi sunt izolate trăsăturile 
semnificative ale acestora. Anumite aspecte se evidenţiază ca fiind 
esenţiale. Acestea sunt apoi clasificate în categorii cu denumiri cât 
mai sugestive și mai instructive posibil, în contextul 

cunoștințelor actuale. Analiza este întreprinsă din 

perspectiva persoanei de referință — în acest caz, doamna White. 


Teza. Aceasta este o descriere generală a jocului, cuprinzând 
succesiunea imediată a evenimentelor (nivelul social) și informaţiile 
despre fondul, evoluţia și semnificaţia lor psihică (nivelul psihologic). 
în cazul jocului de tip marital „Dacă n-ai fi fost tu“ e vorba de detaliile 
oferite deja mai sus. în scopul conciziei, acest joc va fi numit de 
acum înainte prin inițialele sale, DNFFT. 


Antiteza. Presupozitia că o anumită succesiune constituie un joc 
este provizorie până când este validată existenţial. Această validare 
este realizată prin refuzul de a-1 juca sau prin dejucarea rasplatii. 
Persoana de referință va face apoi eforturi mai intense pentru 

a continua jocul. în fata refuzului categoric de a juca sau a dejucării 
cu succes a rasplatii, el va cădea într-o stare numită „disperare“, 
care seamănă cu depresia în anumite privințe, dar diferă semnificativ 
de aceasta. 


Este mult mai acuta și conţine elemente de frustrare si stupefactie. 
Poate fi manifestată, de exemplu, prin izbucnirea într-un plâns de 
neînțeles. într-o terapie de succes, acesta poate fi înlocuit curând cu 
un râs plin de umor, ce implică faptul ca Adultul a înţeles: „lar 
încep!“ Astfel, disperarea e o problemă la nivelul Adultului, în timp ce 
în depresie Copilul este cel care are puterea executivă. Speranţa, 
entuziasmul sau interesul viu pentru tot ce te înconjoară reprezintă 
opusul depresiei; râsul este opusul disperării. De aici și calitatea 
plăcută a analizei terapeutice a jocurilor. Antiteza jocului DNFFT este 
permisivitatea. Câtă vreme soţul este restrictiv, jocul poate continua. 
Dacă în loc să zică „Să nu indraznesti!“ spune „Fă cum vrei", fobiile 
subiacente sunt demascate, iar soția nu mai poate da vina pe el, 
după cum s-a demonstrat în cazul doamnei White. 


Pentru înțelegerea clară a unui joc, trebuie cunoscută antiteza, iar 
eficacitatea ei trebuie demonstrată practic. 


Scopul. Acesta reprezintă pur și simplu ţinta generală a jocului. 
Uneori există alternative. Scopul jocului DNFFT poate fi autoliniștirea 
(„Nu pentru că eu mă tem, ci fiindcă nu mă lasă el“) sau justificarea 
(Nu pentru că eu nu încerc, ci fiindcă mă tine el în loc“). Funcţia 

de liniștire este mai ușor de clarificat și este mai concordantă cu 
nevoia de siguranţă a soției; prin urmare, la modul cel mai simplu, 
DNFFT este considerat ca având drept scop calmarea. 


Rolurile. După cum s-a menţionat anterior, stările eului nu sunt roluri, 
ci fenomene. De aceea, într-o descriere formală trebuie să se facă 
distincţia între stările eului și roluri. Jocurile pot fi descrise ca 

fiind jucate la două mâini, la trei mâini, la multiple mâini, în funcţie de 
numărul de roluri oferite. Uneori starea eului fiecărui jucător 
corespunde rolului acestuia, alteori nu. 


DNFFT este un joc la două mâini și necesită o soție ostracizata si un 
sot dominator. Soţia își poate juca rolul fie din Adultul prudent („Cel 
mai bine este să fac cum zice el"), fie din Copilul bosumflat. Soţul 
dominant își poate păstra starea de Adult („Cel mai bine este să 

faci cum spun eu“) sau poate aluneca în Părinte („Ai face bine să 
faci cum spun eu“). 


Dinamica. Forţele psihodinamice din spatele fiecărui joc pot fi 
descrise în mai multe feluri. Totuși, de obicei este posibilă alegerea 
unui singur concept psihodinamic care să rezume situaţia într-un 
mod util, corect și semnificativ. Astfel, DNFFT este cel mai bine 
descris ca provenind din surse fobice. 


Exemple. Cum sunt instructiv de studiat originile din copilărie ale 
unui joc sau prototipurile sale infantile, merită să căutăm asemenea 
jocuri înrudite pentru realizarea unei descrieri formale. întâmplător, 
DNFFT este jucat la fel de frecvent atât de către copii, cât și de către 
adulți, astfel încât versiunea din copilărie este 


aceeași cu cea de mai târziu, părintele real fiind înlocuit de soţul 
despotic. 


Paradigma tranzactionala. Este prezentata analiza tranzactionala a 
unei situații tipice, fiind dezvăluite atât nivelul social, cât si cel psihic 
ale unei tranzacţii ascunse esenţiale. în forma sa cea mai dramatică, 
DNFFT este un joc Părinte-Copil la nivel social. 


DI White: „Stai acasă si ai grijă de gospodărie“. 
Dna White: „Dacă n-ai fi fost tu, as fi putut ieși să mă distrez“. 


La nivel psihic (contractul marital ascuns), relaţia este Copil-Copil și 
este foarte diferită. 


DI White: „Când vin acasă, trebuie să fii întotdeauna aici. Sunt 
îngrozit de abandon". 


Dna White: „Voi fi, daca mă ajuţi să evit situaţiile fobice". 
Cele două niveluri sunt ilustrate în figura 7. 
Mutarile. Mutările unui joc corespund, în mare, 


stimulărilor (strokes) dintr-un ritual. Ca în orice joc, prin practică, 
jucătorii devin din ce în ce mai pricepuţi. Mutările inutile sunt 
eliminate, iar cele făcute sunt din ce în ce mai bine tintite. „Prieteniile 
frumoase“ se întemeiază adesea pe faptul că jucătorii se 
completează unii pe ceilalţi într-un mod foarte echilibrat 

și satisfăcător, astfel încât obțin maximum de beneficii cu minimum 
de efort din jocurile pe care le practică împreună. Anumite mutări 
intermediare, precaute sau concesive pot fi evitate, oferind astfel 
relaţiei un grad ridicat de eleganţă. Energia economisită prin 


evitarea mecanismelor defensive poate fi folosită pentru niște gesturi 
frumoase și gratuite, spre încântarea ambelor 


JOCURILE NOASTRE DE TOATE ZILELE 


DI Dna 


„Stai acasă“ („Sunt îngrozit“) 

„Dacă n-ai fi fost tu“ („Protejează-mă“) 
Dacă n-ai fi fost tu 

Un joc 

Figura 7 


parti și, uneori, chiar a privitorilor. invatacelul observă că există un 
număr minim de mutări esenţiale necesare continuării jocului, iar 
acestea pot fi stipulate printr-un protocol. Jucătorii individuali pot 
infrumuseta sau inmulti aceste mutări de bază, conform propriilor 
lor nevoi, talente sau dorinţe. Cadrul pentru DNFFT este următorul: 


~ he 


(1) Comanda-Supunere („Stai acasă'“-,Bine“). 


(2) Comanda-Protest („Stai din nou acasă'“-,„Dacă n-ai fi fost tu“). 


Beneficiile. Beneficiile generale ale unui joc constau în funcţiile sale 
stabilizatoare (homeostatice). Homeostazia biologică este asigurată 
de stimulare (stroking), iar stabilitatea psihică este întărită 

de confirmarea poziţiei. După cum a fost subliniat deja, stimulii pot 
lua diferite forme, astfel încât beneficiul 


biologic al unui joc poate fi definit în termeni de atingere. Astfel, rolul 
soțului în DNFFT este o reminiscență a unui dos de palmă (foarte 
diferit ca efect de o lovitură cu fata palmei, care este o 

umilire directă), iar răspunsul soţiei este ceva de genul unui 

șut nervos în fluierul piciorului. Așadar, beneficiul biologic al jocului 
DNFFT este derivat din aceste schimburi beligerante și iritate: avem 
astfel un mod supărător, dar evident eficace, de menţinere a 
sănătății ţesuturilor nervoase. 


Confirmarea poziţiei soției — „Toţi bărbaţii sunt niște tirani“ — este 
un beneficiu existenţial. Această poziţie este o reacţie la nevoia de 
capitulare, inerentă fobiilor, o demonstraţie a structurii coerente 
subiacente tuturor jocurilor. Afirmația întreagă ar fi: „Dacă aș 
merge singură într-o mulţime, aș fi copleșită de tentatia de 

a capitula; acasă nu capitulez: el mă tine cu forța, ceea 

ce dovedește că toți bărbații sunt niște tirani“. Deci acest joc este 
jucat in mod obișnuit de către femeile care pierd simțul realității, 
ceea ce semnifică dificultatea lor de a menţine controlul Adultului în 
situația unor tentaţii puternice. Explicarea detaliată a 

acestor mecanisme ţine mai degrabă de psihanaliză decât 

de analiza jocurilor. Principala preocupare a analizei jocurilor este 
rezultatul final. 


Beneficiul psihologic intern al unui joc este efectul direct al acestuia 
asupra economiei psihice (libido). în DNFFT, capitularea acceptabilă 
social in fata autorităţii soțului ferește femeia de trăirea spaimelor 
sale nevrotice. în același timp, îi satisface nevoile masochiste, dacă 
ele există, folosind termenul de „masochism“ nu în sensul de 
renunțare la sine, ci în înțelesul său clasic, de excitație sexuală în 
situații de deprivare, umilire sau durere. Cu alte cuvinte, faptul de a fi 
deprivată și dominată o excită. 


Beneficiul psihologic extern constă în evitarea situaţiei temute prin 
iniţierea jocului. Acest lucru este evident mai ales în DNFFT, în cazul 
căruia este principala motivaţie: conformându-se restricțiilor soțului, 
soţia evită situaţiile publice de care se teme. 


Beneficiul intern social este indicat de numele jocului, așa cum este 
el jucat în cercul intim al individului. Prin supunerea sa, soția isi 
câștigă privilegiul de a spune „Dacă n-ai fi fost tu“. Asta o ajută să 
structureze timpul pe care trebuie să-l petreacă împreună cu soțul ei; 
în cazul dnei White, această nevoie de structură era deosebit de 
puternică din cauza lipsei altor interese comune, mai ales înainte de 
apariția copiilor și după ce aceștia au crescut. între aceste două 
momente, jocul a fost practicat mai putin intens si mai putin 
frecvent, deoarece copiii și-au îndeplinit funcţia lor obișnuită 

de structurare a timpului părinţilor lor, oferind totodată și o versiune 
mult mai larg acceptată a DNFFT, varianta gospodinei hiperocupate. 
Faptul că tinerele mame din America sunt adesea foarte ocupate nu 
schimbă analiza acestei variante. Analiza jocurilor încearcă doar să 
răspundă, cu o atitudine necritica, la următoarea întrebare: dacă o 
tânără femeie este foarte ocupată, în ce fel se va folosi ea de faptul 
că este copleșită pentru a obține, în schimb, o compensație? 


Beneficiul social extern este indicat de folosul tras din respectiva 
situație în contactele sociale cu cei din afară, în cazul jocului „Dacă 
n-ai fi fost tu“, ceea ce-i spune soţia bărbatului ei se transformă în 
discuţia pentru trecerea timpului „Dacă n-ar fi fost el“ atunci când 

se întâlnește cu prietenele dimineaţa la o cafea. Astfel 

se demonstrează din nou influenţa jocurilor în alegerea partenerilor 
sociali. Vecina cea noua, care este poftită dimineaţa la o cafea, este 
invitată să joace „Dacă n-ar fi fost el". Dacă îl joacă bine si 
convingător, va deveni 


curând prietenă la cataramă cu veteranele, toate celelalte lucruri 
fiindu-le egale. Daca ea refuză să-l joace și insistă să susţină o 
imagine binevoitoare a soțului ei, nu va rezista mult. Se va afla într-o 
situaţie similară cu cea în care ar refuza cu obstinatie să bea la 
petreceri — în majoritatea cercurilor, treptat ar fi exclusă de pe 

lista invitărilor. 


Am ajuns la finalul analizei trăsăturilor formale ale DNFFT. Pentru o 
și mai bună clarificare a procedeului, consultați analiza jocului „De ce 
nu-Da, dar“, jucat cel mai frecvent la întrunirile sociale, în ședințele 
comisiilor si în cadrul grupurilor de psihoterapie (capitolul 

opt, secţiunea 4). 


3. GENEZA JOCURILOR 


Dintr-o perspectivă actuală, creșterea copilului poate fi privită ca un 
proces educaţional în care el este învăţat ce jocuri să joace și cum 
anume. Este învăţat, de asemenea, care sunt procedurile, ritualurile 
și discuţiile pentru trecerea timpului adecvate poziţiei sale în situaţia 
socială locală, dar acestea sunt mai puţin semnificative. 
Cunoașterea și abilităţile lui în ceea ce privește procedurile, 
ritualurile și discuțiile pentru trecerea timpului sunt determinante 
pentru oportunităţile pe care și le va crea; dar jocurile lui determină 
felul în care va folosi acele oportunităţi și rezultatele situaţiilor la care 
se poate adecva. Ca elemente ale scenariului sau planului său de 
viata inconştient, jocurile lui preferate îi vor determina, de asemenea, 
destinul final (în condiţiile în care ceilalţi factori nu se schimbă). Prin 
aceasta înțelegem „răsplata“ căsniciei și carierei lui și circumstanţele 
morții sale. 


Deși părinţii constiinciosi își învaţă copiii cu mare atenţie procedurile, 
ritualurile și discuţiile pentru trecerea timpului adecvate situaţiei lor 
de viaţă, și le aleg cu la fel de multă grijă școlile, facultăţile și 
bisericile unde le vor fi întărite învăţăturile, ei tind totuși să treacă cu 
vederea chestiunea jocurilor, care formează structura de bază a 
dinamicii emoţionale a fiecărei familii, și pe care copiii o învaţă încă 
din primele luni de viata, prin intermediul experienţelor semnificative 
din viata de zi cu zi. Chestiuni similare au fost discutate de mii de 
ani într-un mod mai degrabă general și nesistematic, existând o 
încercare de abordare mai metodică în literatura ortopsihiatrică 
modernă; dar fără conceptul de „jocuri“, posibilităţile unei investigații 
serioase sunt reduse. Teoriile psihodinamicii individuale interne nu s- 
au dovedit pana acum capabile să rezolve în mod satisfăcător 
problemele relațiilor umane. Acestea sunt situaţii tranzactionale care 
cer o teorie a dinamicii sociale ce nu poate fi dezvăluită doar prin 
studiul motivatiilor individuale. 


întrucât sunt încă foarte puţini specialiști bine pregătiţi în psihologia 
copilului și psihiatria copilului care să fi studiat și analiza jocurilor, 
observaţiile privind geneza jocurilor sunt rare. Din fericire, 
următorul episod a avut loc în prezenţa unui analist 

tranzactional bine pregătit. 


Pe Tanjy, de șapte ani, l-a apucat o durere de burtă la masă și a 
cerut să poată pleca din acest motiv. Părinţii i-au sugerat să se 
întindă puţin. Atunci, fratele lui mai mic, Mike, de trei ani, a spus: „ȘI 
pe mine mă doare burta“, urmărind, desigur, să obțină aceeași 
atenţie. Tatăl s-a uitat la el câteva secunde și i-a replicat: „Chiar vrei 
să te bagi în jocul asta?“ La care, Mike a izbucnit în râs și a zis: „Nu!“ 


Dacă ar fi fost o familie obsedată de mâncare sau de intestine, Mike 
ar fi fost trimis si el în pat de către părinţii alarmati. Daca ar fi repetat 
cu toţii acest joc de câteva ori, era de anticipat că acest joc ar fi 
devenit o parte din caracterul lui Mike, cum se întâmplă atât 

de adesea când părinţii cooperează. Ori de câte ori ar fi fost gelos 
pe un privilegiu acordat unui concurent, ar fi invocat o boală pentru 
a-și atrage și el niște privilegii. Tranzactia ascunsă ar fi fost deci: 
(nivelul social) „Nu mă simt bine“ + (nivelul psihic) „Trebuie să-mi 
acorzi și mie un privilegiu“. însă Mike a fost scutit de o carieră 

în ipohondrie. Poate că va ajunge să aibă o soartă mai rea, dar nu 
asta e ideea. Ideea este că un joc in statu nascendi a fost anulat pe 
loc de întrebarea tatălui și de recunoașterea sinceră a băiatului că 
ceea ce propusese el era un joc. 


Acest exemplu demonstrează clar că jocurile sunt iniţiate în mod 
deliberat de către copiii mici. După ce ele devin tipare fixe de stimul 
și răspuns, originile li se pierd în negura timpului, iar natura lor 
ascunsă este mascată de ceturile sociale. Ambele pot fi aduse 

în conștiință doar prin procedurile adecvate: originea, prin unele 
forme de terapie analitică, iar aspectul ascuns, prin antiteză. 
Experienţa clinică repetată arată clar că jocurile sunt de natură 
imitativă și ca ele sunt create initial de segmentul Adult (neopsihic) 
din personalitatea copilului. Dacă starea eului de Copil poate fi 
reactivată în jucătorul matur, abilitatea psihologică a acestui segment 
(aspectul Adult al stării de Copil a eului) este atât de uluitoare, iar 
abilităţile sale de manipulare a oamenilor sunt atât de fascinante, 
încât va fi numit „Profesorul“ (de psihiatrie), în termeni colocviali. 
Așadar, în grupurile de psihoterapie care se concentrează pe analiza 
jocurilor, una din procedurile mai sofisticate este căutarea micului 
„Profesor“ din 


fiecare pacient, ale cărui prime aventuri în materie de iniţiere a 
jocurilor, între vârsta de doi ani și cea de opt ani, sunt ascultate cu 
fascinatie de către toţi cei prezenţi și adesea, dacă jocurile nu sunt 
tragice, cu o bucurie și cu un umor pe care însuși pacientul le poate 
împărtăși cu o preţuire de sine și cu o mândrie justificabile. Odată ce 
este capabil să facă acest lucru, el este pe cale să lase în urmă ceea 
ce poate fi un tipar de comportament nefericit, fără de care îi va fi 
mult mai bine. 


Din aceste motive, în descrierea formală a unui joc se încearcă 
întotdeauna creionarea prototipului din copilărie. 


4. FUNCȚIA JOCURILOR 


întrucât există foarte puţine ocazii de intimitate în viata de zi cu Zi și 
pentru că unele forme de intimitate (mai ales de mare intensitate) 
sunt imposibile psihic pentru majoritatea oamenilor, cea mai mare 
parte a vieţii sociale serioase este petrecută prin participarea 

la jocuri. Prin urmare, jocurile sunt atât necesare, cât și dezirabile, 
singura problemă fiind daca jocurile în care se implică un individ îi 
oferă cele mai bune beneficii pentru el. în această privinţă, trebuie să 
ne reamintim că trăsătura esenţială a unui joc este punctul lui 
culminant sau „răsplata“. Funcţia principală a mutarilor preliminare 
este crearea situaţiei care să genereze răsplata, dar ele sunt 
concepute întotdeauna în așa fel încât să stoarcă maximum de 
satisfacţie permisă din fiecare etapă, ca efect secundar. Astfel, în 
jocul „Neîndemânaticului“ (faci mizerii, apoi iti ceri scuze) răsplata si 
scopul jocului sunt obținerea iertării, care este forțată de scuze; 
paharele vărsate și urmele de 


țigară sunt doar pași care duc la acest lucru, dar fiecare dintre 
aceste stângăcii produce propria sa plăcere. Bucuria obţinută prin 
vărsarea unui pahar nu face din vărsarea paharului un joc. Scuzele 
reprezintă stimulul esenţial care conduce la deznodământ. Altfel, 
vărsarea paharului ar fi doar o simplă procedură distructivă, un gest 
delincvent probabil plăcut. 


Jocul „Alcoolicul“ este similar: oricare ar fi originea fiziologică (dacă 
există vreuna) a nevoii de a bea, în termenii analizei jocurilor, băutul 
în sine este doar o mutare într-un joc cu oamenii din mediul 
apropiat. Băutul poate produce diferite tipuri de plăcere, dar nu asta 
e esenţa jocului. Acest lucru este demonstrat de varianta „Alcoolicul 
abstinent", care implică aceleași mutări și conduce la aceeași 
răsplată ca jocul clasic, dar este jucat fara niciun pahar (cf. 
capitolului 6). 


Dincolo de funcţia lor socială de structurare a timpului într-un mod 
satisfăcător, unele jocuri sunt vitale pentru păstrarea sănătăţii 
anumitor oameni. Stabilitatea psihică a acestor persoane este atât 
de precară, iar poziţiile lor sunt menținute cu atâta dificultate, încât 
deprivarea de jocurile lor îi poate arunca într-o disperare ireversibilă 
sau chiar în psihoză Acești oameni se vor opune cu înverșunare 
oricăror mutări antitetice. Acest lucru se observă adesea în situațiile 
maritale în care îmbunătăţirea stării psihice a unuia dintre soți (adică 
abandonarea jocurilor distructive) conduce la o deteriorare rapidă a 
stării celuilalt sot, pentru care jocurile erau de o 

importanţă covârșitoare în păstrarea echilibrului. Prin 

urmare, analiza jocurilor necesită prudenţă. 


Din fericire, beneficiile intimitatii lipsite de jocuri, care este sau ar 
trebui să fie modul perfect de a trăi al omului, sunt atât de mari, încât 
chiar și personalităţile cu un echilibru psihic precar își pot abandona 
jocurile 


cu încredere și bucurie dacă poate fi găsit un partener adecvat 
pentru o relaţie mai bună. 


La o scară mai mare, jocurile sunt componente integrante și 
dinamice ale planului sau scenariului de viaţă inconștient al fiecărui 
individ; ele umplu timpul în care el așteaptă împlinirea finală, 
derulând totodată acţiunea. Cum actul final al unui scenariu 
necesită, în mod caracteristic, fie un miracol, fie o catastrofă, 

în funcţie de tipul constructiv sau distructiv al scenariului, jocurile 
corespunzătoare sunt și ele fie constructive, fie distructive. în 
termeni colocviali, în jocuri precum „Eşti măreț, domnule Murgatroyd" 
intră de obicei un individ al cărui scenariu este orientat spre 
„așteptarea lui Moș Crăciun“, în timp ce o persoană cu un scenariu 
tragic orientat spre „așteptarea intrării în rigor mortis“ poate practica 
jocuri dezagreabile precum „Acum te-am prins, ticălosule!“. 


Trebuie remarcat că expresii colocviale precum cele din propoziţia 
anterioară fac parte integrantă din analiza jocurilor și sunt utilizate în 
mod liber în grupurile și seminarele de psihoterapie 

tranzactionala. Expresia „așteptarea intrării in rigor mortis“ 

provine dintr-un vis al unei paciente, în care ea decisese să 

facă anumite lucruri „înainte de intrarea în rigor mortis“. 


Un pacient dintr-un grup avansat a subliniat ceea ce terapeutul 
trecuse cu vederea: în practică, așteptarea lui Moș Crăciun și 
așteptarea morții sunt sinonime. 


De vreme ce expresiile colocviale au o importanţă covârșitoare în 
analiza jocurilor, ele vor fi discutate pe larg mai târziu. 


5. CLASIFICAREA JOCURILOR 


Majoritatea variabilelor folosite în analiza jocurilor și a discuţiilor 
pentru trecerea timpului au fost deja menţionate și oricare dintre ele 
poate fi utilizată în clasificarea sistematică a jocurilor și discuţiilor 
pentru trecerea timpului. Unele dintre clasificările mai evidente se 
bazează pe următorii factori: 


v 


1. Numărul jucătorilor: jocurile la două mâini („Femeia frigidă“), 
jocurile la trei mâini („Hai, bateţi-vă“), jocurile la cinci mâini 


(„Alcoolicul“) și jocurile la mai multe mâini („De ce nu-Da, dar“). 


2. Elementele tranzacţionate: cuvinte („Psihiatria“), bani 
(„Datornicul“), părţi ale corpului („Chirurgia“). 


3. Tipuri clinice: isteric („Violul“), obsesiv- 
compulsiv („Neîndemânaticul“), paranoid („De ce mi se 
întâmplă întotdeauna mie?“), depresiv („lar încep“). 


4. Regiunea: orală („Alcoolicul“), anală („Neîndemânaticul“), falică 
(„Hai, bateţi-vă“). 


5. Aspectul psihodinamic al jocului: contrafobic („Dacă n-ai fi fost 
tu“), proiectiv (,APP*), introiectiv („Psihiatria“). 


6. Aspectul pulsional: masochist („Dacă n-ai fi fost tu“), sadic 
(,Neindemanaticul"), fetisist („Bărbatul frigid"). 


Pe langa numarul jucatorilor, merita luate in considerare trei alte 
variabile cantitative: 


1. Flexibilitatea. Unele jocuri, precum ,Datornicul" si „Chirurgia“, 
pot fi jucate adecvat cu un singur tip de element tranzactionat, in 
timp ce altele, cum ar fi jocurile exhibitioniste, sunt mai flexibile. 


2.  Tenacitatea. Unii oameni renunţă ușor la jocurile lor, în timp ce 
alţii insistă. 


3. Intensitatea. Unii oameni își joacă jocurile într-un mod relaxat, în 
timp ce alţii sunt mai tensionati si mai agresivi. Jocurile practicate 
astfel sunt cunoscute drept jocuri lejere și respectiv dure. 


Aceste trei variabile converg, făcând jocurile blânde sau violente. în 
această privință, la oamenii cu tulburări psihice există adesea o 
progresie observabilă, astfel încât se poate vorbi despre stadii. Un 
schizofrenic paranoid poate juca iniţial ușor, lejer, flexibil un joc de 
stadiul întâi „Nu-i așa că e îngrozitor“, pentru a trece apoi la un joc 
de stadiul trei, inflexibil, tenace, dur. Stadiile unui joc sunt distinse 
după cum urmează: 


a. Unjoc de gradul întâi este unul acceptabil social în cercul 
agentului. 


b. Un joc de gradul doi este unul în urma căruia apar prejudicii 
temporare, remediabile, dar pe care jucătorii preferă să le ascundă 
de public. 


c. Un joc de gradul trei este unul de tip „totul sau nimic“, care se 
sfârșește pe masa de operaţie, la tribunal sau la morgă. 


Jocurile pot fi clasificate și după oricare din ceilalţi factori specifici 
discutati în analiza jocului DNFFT: scopurile, rolurile, beneficiile cele 
mai evidente. Cel mai probabil candidat pentru a avea un criteriu de 
clasificare sistematică și științifică este poate poziţia existenţială; dar 
cum acest factor nu este încă suficient cunoscut, o asemenea 
clasificare va trebui să mai aștepte. în afară de aceasta, probabil că 
cea mai practică clasificare din prezent este cea sociologică. Pe 
aceasta o vom folosi în 


secțiunea următoare. 


NOTĂ 


Trebuie să recunoaștem meritele lui Stephen Potter pentru analiza 
lui atentă și plină de umor a mutarilor sau „tacticilor“ din situațiile 
sociale ale vieţii de zi cu zi si meritele lui G.H. Mead pentru studiul 
sau de pionierat asupra rolului jocurilor în viata socială”. Acele jocuri 
care conduc la afecţiuni psihiatrice au fost studiate sistematic, din 
1958, în cadrul Seminariilor de Psihiatrie Socială din San Francisco, 
iar sectorul analizei jocurilor a fost abordat recent de către T. 
Szasz". Pentru rolul jocurilor în procesul de grup, consultaţi cartea 


mea despre dinamica de grup". 


Potter, S., Theory and Practice of Gamemanship, Henry Holt& 
Company, New York, fara data. 


"Mead, G.H., Mind, Self, and Society, University of Chicago Press, 
Chicago, 1934. 


Szasz, T., The Myth of Mental Illness, Harper&Brothers, New York, 
1961. 


Beme, E., The Structure and Dynamics of Organisations and 
Groups, J.B. Lippincott Company, Philadelphia and Motreal, 1963. 


PARTEA A-II-A 


UN TEZAUR DE JOCURI 


INTRODUCERE 


Această colecție de jocuri se dorea exhaustivă la data scrierii cărții 
(1962), dar e evident că se descoperă în permanenţă jocuri noi. 
Uneori, ceea ce pare să fie doar un exemplu nou al unui joc 
cunoscut, la un studiu mai atent se dovedește a fi un joc cu totul 
nou, iar un joc ce pare să fie nou se dovedește alteori doar o 
variantă a unuia deja cunoscut. Si elementele individuale 

ale analizelor sunt supuse schimbării pe măsură ce apar noi 
cunoștințe; de pildă, când există mai multe opțiuni posibile pentru 
descrierea dinamicii, varianta aleasă se poate dovedi mai târziu a nu 
fi cea mai potrivită. Oricum, atât lista jocurilor, cât și elementele din 
analiză sunt adecvate pentru practica clinică. 


Unele dintre jocuri sunt discutate și analizate in extenso. Altele, care 
necesită investigații mai amănunțite sau care sunt neobișnuite, ori a 
căror semnificație este evidentă, sunt menţionate doar pe scurt. 
Persoana de referință, din perspectiva căreia este descris jocul, este 
numită „agent“ sau i se dă numele de „Alb“, iar partenerul de joc este 
numit „Negru“. 


Jocurile sunt clasificate pe familii, după situaţiile în care apar cel mai 
adesea: jocuri de viata, jocuri maritale, jocuri de petrecere, jocuri 
sexuale și jocuri interlope; apoi urmează o secțiune pentru 
specialiști, prin jocurile din cabinetul de consultatie, si, în final, 
câteva exemple de jocuri bune. 


1. NOTAȚIA 
în protocoalele analitice se va folosi următoarea notație. 


Titlul: dacă jocul are un nume lung, în text se va folosi o abreviere 
convenabilă. în prezentările orale este preferabilă folosirea numelui 
întreg al jocului, nu abrevierea sau acronimul. 


Teza: este formulată din nou cât mai clar posibil. 
Scopul: este ales cel mai semnificativ, în baza experienţei autorului. 


Rolurile: rolul persoanei din perspectiva căreia este discutat jocul 
este notat primul, cu italice. 


Psihodinamica: la fel ca în cazul scopului. 


Exemple: (1) oferă o ilustrare a jocului așa cum era el jucat în 
copilărie, prototipul pertinent cel mai ușor de recunoscut; (2) o 
ilustrare din viata adultă. 


Paradigma: ilustrează cât mai succint posibil tranzacţia sau 
tranzacţiile esenţiale la nivel social și psihic. 


Mutările: redau numărul minim de stimuli tranzactionali și de 
răspunsuri tranzactionale găsite în practică. Ele pot fi extinse, diluate 
sau înflorite în mod nelimitat în diferite situații. 


Beneficiile: (1) psihologic intern — încearcă să precizeze cum 
contribuie jocul la stabilitatea psihică 


internă; (2) psihologic extern — încearcă să precizeze ce situaţii sau 
relationari anxiogene sunt evitate; (3) social intern — redă expresia 
caracteristică utilizată în joc, când acesta este jucat cu persoane 
intime; (4) social extern — redă expresia-cheie utilizată în jocul 
derivat sau în discuţiile pentru trecerea timpului practicate în cercuri 
mai puţin intime; (5) biologic — încearcă să descrie tipul de stimul 
(stroke) pe care îl oferă jocul părţilor implicate; (6) existenţial — 
precizează poziţia din care este jucat în mod obișnuit jocul. 


Jocurile înrudite: oferă numele jocurilor complementare, similare si 
antitetice. 


O înțelegere adecvată a unui joc poate fi obținută doar în situaţia 
psihoterapeutică. Persoanele care practică jocuri distructive vor veni 
la terapeut mult mai frecvent decât cele ce practică jocuri 
constructive. De aceea, majoritatea jocurilor bine înţelese sunt, în 
esență, cele distructive, dar cititorul nu trebuie să uite că există și 
jocuri constructive, jucate de oameni mai norocoși. 


Și pentru a preveni vulgarizarea ideii de joc, cum s-a întâmplat cu 
atât de multi termeni psihiatrici, trebuie subliniat încă o dată că ideea 
de joc este una foarte precisă: jocurile trebuie deosebite în mod clar, 
conform criteriilor oferite anterior, de proceduri, ritualuri, discuţii 
pentru trecerea timpului, operaţiuni, manevre și atitudini care apar 
din adoptarea a diferite poziţii. Un joc este jucat dintr-o anumită 
poziţie, dar o poziţie sau atitudinea corespunzătoare ei nu este un 
joc. 


2. EXPRES!! COLOCVIALE 


Multe dintre expresiile colocviale folosite aici provin de la pacienti. 
Daca sunt folosite in mod adecvat si la 


timpul potrivit, toate sunt apreciate, înţelese și plăcute de către 
jucători. Dacă unele dintre ele par lipsite de respect, ironia este 
îndreptată către joc, și nu către oamenii care-1 joacă. Prima cerinţă 
pentru expresiile colocviale este să fie adecvate și, dacă adesea ele 
sună amuzant, e tocmai pentru că ating punctul sensibil. 


După cum am încercat să arăt și cu alte ocazii în care am adoptat 
epitete colocviale, o pagină întreagă de termeni firoscoși poate să nu 
transmită la fel de mult ca afirmaţia că o anumită femeie este o 
scârbă sau că un anumit bărbat este un mizerabil“. în scopuri 
academice, adevărurile psihologice pot fi formulate în limbaj științific, 
dar recunoașterea efectivă a tendințelor emoţionale în practica 
terapeutică poate necesita o abordare diferită. Prin urmare, preferăm 
să spunem că jucăm „Nu-i asa că e îngrozitor“ decât să explicam 
cum „verbalizăm agresivitatea anală proiectată“. Prima variantă nu 
numai că are o semnificaţie mai dinamică și un impact mai puternic, 
dar este și mai precisă. 


Și uneori oamenii se fac bine mai repede în camere luminoase decât 
în unele obscure. 


Beme, E., „Intuition IV: Primal Images & Primal Judgements", 
Psychiatric Quarterly, 29: 634-658,1955. 


JOCURI ALE VIEȚII 


Toate jocurile au o influenţă importantă și, probabil, decisivă asupra 
destinelor jucătorilor în condiţii sociale obișnuite; dar unele au mai 
multe șanse decât altele să devină cariere de o viaţă și să implice 
martori relativ nevinovaţi. Acest grup poate fi numit „Jocuri ale 

vieții“. Printre ele se numără „Alcoolicul“, „Datornicul“, „Dă-mi un şut“, 
„Acum te-am prins, ticălosule!“, „Uite ce m-ai împins să fac“ si 
variantele lor principale. Ele se combină pe de o parte cu jocurile 
maritale, iar pe de alta cu jocurile interlope. 


1. ALCOOLICUL 


Teza. în analiza jocurilor nu este vorba despre alcoolism sau despre 
adevăraţi alcoolici, ci există un rol numit „Alcoolicul“ într-un anumit 
tip de joc. Dacă principala cauză a băutului excesiv este o 
anormalitate biochimică sau fiziologică — și acest lucru este încă 
sub semnul îndoielii —, atunci studierea sa tine de domeniul 


medicinei interne. Analiza jocurilor este interesată de ceva cu totul 
diferit: de tipul de tranzacţii sociale care sunt legate de asemenea 
excese. De aici și jocul ,Alcoolicul”. 


în desfășurarea sa completă, acesta este un joc la cinci mâini, desi 
rolurile pot fi condensate astfel încât să înceapă și să se termine ca 
un joc la două mâini. Rolul central este cel al Alcoolicului — cel din 
perspectiva căruia este descris jocul — jucat de către Alb. Primul 

rol secundar este cel al Persecutorului, jucat de obicei de 

o persoană de sex opus, de regulă soțul sau soţia. Al treilea rol este 
cel al Salvatorului, jucat de obicei de cineva de același sex, adesea 
bunul medic de familie, care este interesat de pacient și de problema 
lui cu alcoolul. în situaţia clasică, doctorul reușește să-l salveze pe 
Alcoolic din ghearele obiceiului său. După ce Albul n-a mai pus strop 
în gură timp de șase luni, ei se felicită reciproc, în ziua următoare, 
Albul este găsit în sant. 


Cel de-al patrulea rol este cel al Marionetei sau Momâii. în literatură, 
acesta este jucat de bărbatul de la magazinul din colţ, care îi acordă 
încredere Albului, îi dă un sendvis si o cafea fără să-l persecute sau 
să încerce să-l salveze. în viata reală, acest rol este jucat mai 
frecvent de către mama Albului, care-i dă bani și adesea e de partea 
lui în privinţa ideii că soţia nu-1 înțelege. în acest moment al jocului, 
Albul trebuie să justifice într-un mod plauzibil nevoia sa de bani 

— printr-un proiect pe care se prefac amândoi că-1 cred viabil, deși 
ei știu pe ce va cheltui el majoritatea banilor. Uneori, Marioneta 
alunecă într-un alt rol, care e de ajutor, însă nu este esenţial: 
Agitatorul — „băiatul bun“ care oferă provizii fără să-i fie cerute 
măcar: „Vino să bei un pahar cu mine (și te vei duce mai repede la 
vale)". 


Profesionistul de serviciu in toate jocurile legate de bautura este 
barmanul sau vanzatorul de la magazinul 


de băuturi alcoolice. în jocul „Alcoolicul“ el joacă cel de-al cincilea 
rol, Furnizorul, sursa directă de aprovizionare, care, de asemenea, 
înțelege ce spune alcoolicul si care, într-un fel, este persoana cea 
mai apropiată din viaţa oricărui dependent. Diferenţa dintre Furnizor 
si ceilalţi jucători este diferenţa dintre profesioniști și amatori în orice 
joc: profesionistul știe când să se oprească. La un moment dat, un 
bun barman refuză să-l mai servească pe Alcoolic, care este lăsat 
apoi fără nicio provizie, în afară de cazul în care poate găsi un alt 
Furnizor mai indulgent. 


în stadiile iniţiale ale „Alcoolicului“, soţia poate juca toate cele trei 
roluri secundare: la miezul nopții, e Marioneta care-1 dezbracă, îi 
face cafea și-l lasă s-o bată; dimineaţă este Persecutorul, care-1 
ocaraste pentru apucăturile lui rele; iar seara este 

Salvatorul, convingându-1 să se schimbe. în stadiile mai 

târzii, datorită, uneori, deteriorărilor organice, se poate renunţa la 
Persecutor și Salvator, dar ei sunt tolerati dacă sunt dispuși sa 
funcţioneze și ca surse de aprovizionare. Albul va merge la biserică 
și se va lăsa salvat dacă acolo găsește o masă gratuită; sau va 
accepta să fie certat, în mod amator sau profesionist, câtă 
vreme primește ceva de pomană după aceea. 


Experienţa noastră sugerează că răsplata în „Alcoolicul“ vine (ca de 
altfel în toate jocurile) din zona căreia majoritatea cercetătorilor îi 
acordă cea mai mică atenţie. în analiza acestui joc, băutul în sine 
este doar o plăcere secundară suplimentară fata de 

restul beneficiilor, procedura conducând la adevăratul 

punct culminant care este mahmureala. La fel se întâmplă și în jocul 
„Neîndemânaticul“: crearea mizeriei, care atrage atenţia cel mai 
mult, este doar o plăcere care-i permite Albului să ajungă la punctul 
crucial, care este obţinerea iertării din partea Negrului. 


în „Alcoolicul“, mahmureala nu este atât o suferinţă fizică, cât mai 
ales un chin psihic. Cele două tipuri preferate de discuţii pentru 
trecerea timpului ale băutorilor sunt „Martini“ (cât de mult au băut și 
cât au amestecat) și „Dimineaţa de după“ („Stai să vezi 

ce mahmureala am avut eu.“). „Martini“ este jucat, în cea mai mare 
parte, de băutorii sociali; multi alcoolici preferă o rundă dură din jocul 
psihologic „Dimineaţa de după“, iar organizaţii precum Alcoolicii 
Anonimi le oferă oportunităţi nelimitate pentru asta. 


Ori de câte ori își vizita psihiatrul după o perioadă de băut compulsiv, 
un pacient se făcea pe sine în toate felurile; psihiatrul nu spunea 
nimic. Ulterior, povestind despre aceste vizite într-un grup de terapie, 
Albul a spus, plin de satisfacţie, că psihiatrul era cel care-1 făcea în 
toate felurile. în situaţia terapeutică, principalul subiect de interes 
pentru mulţi alcoolici nu este faptul că beau, pe care-1 menţionează 
mai mult în semn de respect fata de persecutorii lor, ci suferinţa lor 
ulterioară. Obiectul tranzactional al băutului, pe lângă 

plăcerile personale pe care le aduce, este acela de a crea o 

situaţie în care Copilul să poată fi certat sever nu numai de 

către Părintele intern, ci de către orice figură parentală din mediul 
înconjurător care este suficient de interesată s-o facă. Prin urmare, 
terapia acestui joc ar trebui centrată nu pe băutul în sine, ci pe 
dimineaţa de după, pe autogratificarea urmărită prin această 
autoflagelare. Există totuși un gen de băutor de calibru greu, care 

nu suferă de mahmureală; acest gen de oameni nu 

aparțin categoriei despre care discutăm aici. 


De asemenea, mai există și jocul „Alcoolicul abstinent", în care Albul 
trece printr-un proces de degradare financiară sau socială fara să 
apeleze la pahar, urmând aceeași succesiune de mutări și având 
nevoie de aceleași roluri secundare. Din nou și aici „Dimineaţa 


de după“ este miezul esenţial. într-adevăr, asemănarea dintre 
„Alcoolicul abstinent“ și „Alcoolicul“ clasic pune în evidenţă faptul ca 
ambele sunt jocuri; de exemplu, procedura prin care Albul ajunge să 
fie dat afară de la slujbă este aceeași în ambele. „Dependentul“ este 
similar cu „Alcoolicul“, dar e mai sinistru, mai dramatic, 

mai senzațional și mai rapid. în societatea noastră cel puţin, el se 
sprijină mult mai mult pe Persecutorul aflat la îndemână, Marionetele 
si Salvatorii fiind mai puţini si mai departe, iar Furnizorul căpătând un 
rol mult mai important. 


Există diferite organizaţii implicate în „Alcoolicul“, unele dintre ele 
fiind naţionale sau chiar internaţionale, iar altele locale. Multe dintre 
ele publică regulile jocului. Aproape toate explică detaliat cum să joci 
rolul Alcoolicului: bea ceva înainte de micul dejun, cheltuiește banii 
alocati altor scopuri etc. Ele explică, de asemenea, si funcţia 
Salvatorului. Alcoolicii Anonimi, de pildă, continuă să practice jocul 
propriu-zis, dar îndeamnă Alcoolicul să preia rolul Salvatorului. Sunt 
preferaţi foști Alcoolici pentru că ei știu cum se desfășoară jocul 

și deci sunt mai calificaţi pentru rolul secundar decât oamenii care nu 
l-au mai jucat niciodată. Au fost raportate cazuri ale unor filiale ale 
Alcoolicilor Anonimi care au rămas fără alcoolici cu care să lucreze; 
atunci, unii membri s-au apucat din nou de băut, de vreme ce nu 
exista nicio altă cale de a continua jocul în absenţa oamenilor de 
salvat.’ 


De asemenea, există organizații dedicate îmbunătățirii destinului 
celorlalţi jucători. Unele pun presiune pe soți sau soţii, pentru a 
renunța la rolul de Persecutor și a trece în cel de Salvator. Cea care 
pare să se apropie cel mai mult de tratamentul teoretic ideal se 


’ Berne, Eric, A Layman’s Guide to Psychiatry & Psychoanalysis, 
Simon 


& Schuster, New York, 1957, p. 191. 


ocupă de copiii adolescenți ai alcoolicilor; acești tineri sunt încurajați 
să iasă din joc, în loc să schimbe pur și simplu rolurile. 


Cura psihologică a unui alcoolic constă și în a-1 determina să 
înceteze complet practicarea acestui joc, în loc să treacă doar de la 
un rol la altul. în unele cazuri acest lucru a fost posibil, deși este o 
sarcină dificilă să găsești altceva la fel de interesant pentru 

Alcoolic precum continuarea jocului său. De vreme ce, prin definiţie, 
îi este frică de intimitate, s-ar putea să fie nevoie ca substitutul să fie 
un alt joc, și nu o relaţie eliberată de jocuri. Adesea, așa-numiții 
alcoolici vindecati nu sunt o companie socială prea stimulatoare și 
este posibil ca ei să resimta o lipsă de entuziasm in viata lor, fiind 
mereu tentaţi să revină la vechile obiceiuri. Criteriul unei „vindecări 
de joc“ adevărate este ca fostul Alcoolic să poată bea la ocaziile 
sociale fără să se pună în pericol. Obisnuita vindecare de 

tip ,abstinenta totală“ nu-1 va satisface pe analistul jocului. 


Din descrierea acestui joc este evident că Salvatorul este extrem de 
tentat să joace „Nu încerc decât să te ajut“; Persecutorul este tentat 
să joace „Uite ce mi-ai făcut“; iar Marioneta este tentată să joace 
„Bunul Joe“, adică „Omul de treabă“. Odată cu apariţia 

organizațiilor care au popularizat ideea că alcoolismul este o 

boală, alcoolicii au fost învăţaţi să joace „Piciorul de 

lemn“. Interesată in mod special de asemenea oameni, legea tinde 
să încurajeze acest lucru în zilele noastre. Accentul s-a deplasat de 
la Persecutor către Salvator, de la „Sunt un păcătos“ la „Ce te aștepți 
de la un om bolnav?“ 


(făcând parte din tendinţa gândirii modeme de îndepărtare de religie 
si de apropiere de știință). Din punct de vedere existential, trecerea 
este discutabilă, iar din punct de vedere practic pare să nu fi făcut 
mai nimic pentru diminuarea vânzărilor de alcool băutorilor 


inveterati. Cu toate acestea, pentru majoritatea oamenilor, Alcoolicii 
Anonimi rămâne încă cea mai bună iniţiere în terapia 
autoingaduintei. 


Antiteza. După cum bine se știe, de obicei „Alcoolicul“ este jucat 
intens și renunţarea la el este foarte dificilă, într-un caz, o femeie 
alcoolică dintr-un grup de terapie a avut o participare foarte redusă 
în grup, până când a considerat că știe destule despre ceilalți 
membri pentru a-și desfășura jocul. Atunci, i-a întrebat pe ceilalți 
ce părere au despre ea. Cum se purtase destul de plăcut, diferiți 
membri ai grupului i-au spus lucruri frumoase, dar ea a protestat: 
„Nu asta v-am cerut. Vreau să știu ce credeţi voi cu adevărat“. Prin 
asta a spus foarte clar că aștepta comentarii depreciative. Celelalte 
femei au refuzat s-o persecute, după care s-a dus acasă și i-a 
spus soţului că, dacă o vede că mai bea vreun pahar, trebuie ori să 
divorțeze de ea, ori s-o interneze într-un spital. 


El i-a promis că așa va face. în aceeași seară s-a îmbătat, iar el a 
intemat-o într-un spital de psihiatrie. în acest caz, ceilalţi membri ai 
grupului au refuzat să joace rolul de Persecutor pe care Albul li-1 
atribuise; ea n-a putut tolera acest comportament antitetic, în ciuda 
eforturilor tuturor de a-i întări învăţăturile pe care le căpătase 

deja. Acasă a găsit pe cineva dispus să joace rolul pe care ea îl 
cerea. 


în alte cazuri, însă, pare că este posibil să pregătim suficient de bine 
pacientul, astfel încât acesta să poată renunţa la joc și să încerce o 
vindecare socială adevărată, în care terapeutul refuză să joace rolul 
de Persecutor sau Salvator. E la fel de puţin terapeutic ca el să joace 
rolul Marionetei și să-i permită pacientului să nu-și 

respecte obligaţiile financiare si de punctualitate. Din punct 

de vedere tranzactional, procedura curativă corectă este adoptarea, 
după o muncă terapeutică preliminară atentă, a unei poziţii 
contractuale Adulte și refuzul de 


a juca oricare dintre roluri, în speranţa că pacientul va fi capabil să 
tolereze să se abţină nu numai de la consumul alcoolului, ci și de la 
practicarea jocului său. Dacă nu poate, cel mai bine este să fie trimis 
la un Salvator. 


Antiteza este deosebit de dificilă, pentru că băutorul inveterat este 
privit, în majoritatea țărilor occidentale, ca obiect predilect al 

condamnării, îngrijorării sau generozitatii, iar cine nu vrea să joace 
niciunul dintre aceste roluri tinde să stârnească indignarea publică. 


O abordare raţională poate fi chiar mai alarmantă pentru Salvatori 
decât pentru Alcoolic, uneori cu consecinţe nefericite pentru terapie. 
într-o situaţie clinică, un grup de specialiști era foarte interesat 

de jocul „Alcoolicul“ și încerca să obţină vindecari adevărate prin 
întreruperea jocului, nu doar prin simpla salvare a pacienţilor. îndată 
ce acest lucru a devenit evident, activitatea specialiștilor a fost 
blocată de către comisia de nespecialiști care conducea clinica și 
niciunul dintre ei n-a mai fost chemat vreodată să ajute la 

tratarea acestor pacienți. 


Jocuri înrudite. O variantă interesantă a „Alcoolicului“ se numește 
„Să bem un pahar“. A fost descoperită de un cercetător perspicace, 
specializat în psihiatria industrială. Albul și soția sa (o Persecutoare 
nebăutoare) merg la picnic cu Negrul si cu soția acestuia 

(ambii Marionete). Albul le spune soților Negru: „Să bem un pahar!“ 
Dacă ei beau un pahar, Albul se simte îndreptățit să bea patru sau 
cinci. Jocul nu se mai desfășoară dacă soţii Negru refuză să bea. 
Atunci, datorită cutumelor băutului, Albul este îndreptăţit să 

se considere insultat și își va găsi parteneri mai obedienti pentru 
următorul său picnic. Ceea ce pare generozitate Adultă la nivel 
social este un act de nepăsare la nivel psihologic, căci Copilul 
Albului obţine ingaduinta Parentală de la Negru prin mituire pe fata, 
chiar sub 


nasul doamnei Alb, care nu are puterea de a protesta. 


De fapt, tocmai pentru că „nu va avea puterea“ de a protesta, 
doamna Alb consimte la tot aranjamentul, de vreme ce și ea e la fel 
de nerăbdătoare ca jocul să continue, cu ea în rolul de Persecutor și 
cu domnul Alb în rolul Alcoolicului. Acuzatiile pe care i le va aduce 
în dimineaţa de după picnic sunt ușor de imaginat. Această variantă 
poate produce complicaţii dacă Albul este șeful Negrului. 


în general, Marioneta nu e chiar așa de naivă cum sugerează 
numele. Marionetele sunt adesea oameni singuri, care au mult de 
câștigat fiind amabili cu Alcoolicii. Bărbatul de la magazinul din colţ 
care joacă „Bunul Joe“ cunoaște astfel multi oameni și isi poate crea 
o bună reputaţie în propriul cerc social, nu numai ca persoană 
generoasă, ci și ca bun povestitor. 


întâmplător, o variantă a „Bunului Joe“ este să ceri sfaturi privind 
care e cel mai bun mod de a ajuta oamenii. Acesta este un exemplu 
de joc plăcut și constructiv care merită încurajat. Este opusul 

jocului „Durul“, care ia lecţii de violenţă sau cere sfaturi privind cea 
mai bună modalitate de a rani oamenii. Desi masacrul nu este pus 
niciodată în practică, jucătorul are privilegiul de a se asocia cu 
persoane reale cu adevărat dure care joacă numai la câștig total și 
se poate bucura de răsfrângerea gloriei acestora. Acesta e genul pe 
care francezii îl numesc un fanfaron de vice. 


ANALIZA 


Teza: Cât de rau am fost; vezi dacă mă poţi opri. Scopul: 
Autopedepsire. 


Rolurile: Alcoolicul, Persecutorul, Salvatorul, 
Marioneta, Furnizorul. 

Psihodinamica: Deprivare orală. 

Exemple: (1) Nu mă poţi prinde. Prototipurile acestui 


joc sunt dificil de corelat, din cauza complexităţii lor. însă copiii, în 
special copiii alcoolicilor, trec prin multe dintre manevrele 
caracteristice Alcoolicului. „Nu mă poţi opri“ implică minciuni, 
ascunderea de lucruri, căutarea comentariilor critice, căutarea 
oamenilor de ajutor, găsirea vecinului binevoitor care dă lucruri gratis 
etc. Autopedepsirea este amânată adesea pentru anii de mai târziu. 
(2) Alcoolicul și cercul său. 


Paradigma socială: Adult-Adult. 

Adult: „Spune-mi ce crezi cu adevărat despre mine 
sau ajută-mă să nu mai beau". 

Adult: „Voi fi sincer cu tine“. 

Paradigma psihologică: Părinte-Copil. 

Copil: „Nu mă poţi opri“. 

Părinte: „Trebuie sa nu mai bei pentru ca...“ 
Mutările: (1) Provocare — acuzare sau iertare. 

(2) ingaduinta — furie sau dezamăgire. 


Beneficiile: (1) Psihologic intern — (a) Băutul ca 


procedură — revoltă, liniștire si satisfacerea poftei. 
(b) „Alcoolicul“ ca joc — autopedepsire (probabil). 


(2) Psihologic extern — evitare a sexualităţii și a altor forme de 
intimitate. (3) Social intern — „Nu mă poţi opri“. (4) Social extern — 
„Dimineaţa de după“, „Martini“ și alte discuţii pentru trecerea 
timpului. 


(5) Biologic — alternarea interacțiunilor încărcate cu iubire și furie. 
(6) Existential — „Toţi vor să mă lipsească de ceva". 


JOCURILE NOASTRE DE TOATE ZILELE 
2. DATORNICUL 


Teza. „Datornicul“ este mai mult decât un joc. in America tinde sa 
devină un scenariu, un plan pentru întreaga viata, la fel cum se 
întâmplă în unele jungle din Africa și Noua Guinee.’ Acolo, rudele 
unui tânăr îi cumpără o nevastă la un preţ enorm, făcându- 

1 datornicul lor pentru toţi anii ce urmează. în SUA domnește același 
obicei, cel putin în zonele mai civilizate ale ţării, cu diferenţa ca în loc 
de preţul miresei este vorba de preţul casei și, dacă rudele n-au 
bani, rolul lor este luat de către bancă. 


Astfel, tânărul din Noua Guinee, cu un vechi ceas de mână atârnat la 
ureche ca să-i asigure succesul, și tânărul din America, cu un ceas 
nou prins de încheietura mâinii ca să-i asigure succesul, simt 
amândoi că au un „scop“ în viata. Marea sărbătorire, nunta sau 
petrecerea de casă nouă, are loc nu când este terminată 

plata creditului, ci când abia începe. La televizor, de pildă, nu este 
promovat omul de vârstă mijlocie care și-a plătit, în fine, ipoteca, ci 
tânărul care se muta în noua lui casă cu familia, fluturând mândru 
hârtiile pe care tocmai le-a semnat și care îl vor ţine legat perioada 
cea mai productivă din viaţa lui. După ce și-a plătit datoriile 

— ipoteca, taxele de facultate pentru copiii săi si asigurarea — este 
considerat o problemă, un „cetățean senior“ căruia societatea trebuie 


să-i ofere nu numai confort material, ci și un nou „scop“. Ca și în 
Noua Guinee, dacă e foarte șiret, poate deveni un mare creditor în 
loc de mare datornic, dar asta se întâmplă destul de rar. 


' Mead, Margaret, Growing up in New Guinea, William Morrow & 


Company, New York, 1951. 


în timp ce aștern aceste rânduri, un gândac traversează biroul. Dacă 
e întors pe spate, poţi vedea ce eforturi imense face pentru a reveni 
înapoi pe propriile picioare. în acest interval, el are un „scop“ în 
viata. Când reușește, aproape că-i vezi expresia de victorie pe 
figură. Apoi pleacă și ti-1 poţi imagina spunându-și povestea la 
următoarea adunare a gândacilor, fiind privit cu admiraţie de tânăra 
generaţie, ca o insectă care a reușit în viata. Dar mândria lui este 
amestecată și cu puţină dezamăgire. Acum, după ce a ajuns sus, 
viata pare fara scop. Poate va reveni la speranţa de a-și repeta 
triumful. Ar putea să merite să-și marcheze spatele cu 

cerneală, astfel încât să fie recunoscut dacă riscă. Un 

animal curajos, gândacul. Nu-i de mirare că supraviețuiește de 
milioane de ani. 


Totuși, majoritatea tinerilor americani își iau foarte în serios ipotecile 
doar în perioadele de stres. Dacă sunt deprimati sau situaţia 
economică este proastă, obligaţiile lor îi fac să meargă mai departe, 
iar pe unii chiar îi pot împiedica să se sinucidă. Majoritatea timpului 
practică jocul de nivel mediu „Dacă n-ar fi fost datoriile“, dar altfel, se 
bucură de viata. Doar câţiva dintre ei își fac o carieră din a juca 
varianta dură a „Datornicului“. 


„încearcă să recuperezi“ (,ISR“), în sensul de „Hai, recuperează 
dacă poti!", este jucat în mod obișnuit de cuplurile de tineri căsătoriți 
și ilustrează cum este conceput un joc astfel încât jucătorul să 
„câștige“ indiferent de ce se întâmplă. Albii obțin tot felul de bunuri si 
servicii pe credit, mărunte sau luxoase, în funcţie de mediul din care 
provin si de modul în care au fost învăţaţi să joace de către părinții 
sau bunicii lor. Dacă după câteva eforturi firave creditorul renunţă să- 
și mai recupereze datoriile, atunci Albii se pot bucura de câștigurile 
lor fără penalităţi și, în acest sens, câștigă. 


Dacă creditorul face încercări mai susţinute, atunci ei se bucură de 
plăcerea urmăririi, ca și de folosinţa lucrurilor achiziționate. Forma 
dură a jocului apare când creditorul este hotărât să-și recupereze 
datoria. Pentru a-și lua banii înapoi, el va recurge la măsuri extreme. 
De regulă, acestea conţin un element coercitiv — se merge la 
angajatorii Albului sau la casa acestuia într-un camion zgomotos, pe 
care scrie cu litere mari „AGENȚIE DE RECUPERARE“. 


în acest moment are loc o comutare. Albul știe acum că, probabil, va 
trebui să plătească. Dar din cauza elementului coercitiv, indicat 
foarte clar de recuperator în majoritatea cazurilor printr-o „scrisoare 
de preaviz“ („Dacă nu apareti la biroul nostru în 48 de ore...“), 

Albul se simte absolut justificat să se înfurie; acum el trece la 

o variantă de „Acum te-am prins, ticălosule“. în acest caz, el câștigă 
demonstrând că creditorul este lacom, fără scrupule și nu se poate 
avea încredere în el. Cele mai evidente două beneficii ale acestei 
situații sunt: 


(1) întărește poziţia existenţială a Albului, care este deghizată sub 
forma „Toţi creditorii sunt hrapareti"; și (2) oferă un mare beneficiu 
social extern, de vreme ce el este acum în poziţia de a-și abuza fățiș 
creditorul în fata prietenilor săi fără să-și piardă statutul de „om 

de treabă“ — „Bunul Joe“. El poate avea, de asemenea, și 

un beneficiu social intern, confruntându-1 pe creditor în mod direct. 
în plus, profită de avantajul său asupra întregului sistem de 
creditare: dacă creditorii sunt așa cum a arătat el acum, atunci de ce 
să mai plătească pe cineva? 


„Creditorul“, în forma „încearcă să scapi basma curată“ ( „ISBC“), 
este jucat uneori de mici baroni locali. Jucătorii de „ISR“ si „ISBC“ se 
recunosc rapid unii pe alţii și se bucură în secret, abia așteptând sa 
se implice, datorită beneficiilor tranzactionale și distractiei 


promițătoare. Indiferent cine câștigă banii, fiecare i-a îmbunătăţit 
poziția celuilalt jucând „De ce mi se întâmplă întotdeauna mie?“ 
după ce s-a terminat totul. 


Jocurile legate de bani pot avea consecinţe foarte grave. Dacă 
aceste descrieri unora li se par amuzante, acest lucru se întâmplă nu 
pentru că sunt legate de fleacuri, ci din cauza expunerii motivatiilor 
triviale din spatele chestiunilor pe care oamenii sunt învăţaţi să le 

ia în serios. 


Antiteză. Antiteza evidentă pentru „ÎSR“ este să ceri plata imediată, 
în bani lichizi. Dar un bun jucător de ,ISR* are metode să se fofileze, 
ceea ce va tine la unii creditori, însă nu și la cei mai experimentați. 
Antiteza pentru „ISBC“ sunt promptitudinea și onestitatea. De vreme 
ce jucătorii duri de „ÎSR“ și ,ISBC* sunt toţi profesioniști în toată 
puterea cuvântului, un amator are tot atâtea șanse în fata lor ca si în 
fata unor jucători profesioniști de jocuri de noroc. Cum amatorul 
câștigă arareori, el poate măcar să se bucure dacă a ajuns să 

fie implicat în vreunul din aceste jocuri. De vreme ce ambele sunt 
jucate, prin tradiţie, cu încrâncenare, nimic nu este mai deconcertant 
pentru profesioniști decât să aibă ca victimă un amator care să râdă 
de rezultat. în cercurile financiare, acest lucru este considerat cu 
totul exclus. în cazurile relatate autorului de faţă, să râzi de un 
datornic cand îl întâlneşti pe stradă este la fel de stupefiant, frustrant 
si deconcertant pentru el cum este pentru un „Neîndemânatic“ sa 
joci cu el anti-,Neîndemânaticul“. 


3. DA-MI UN SUT 


Teza. Acest joc este practicat de oameni ale caror maniere sociale 
sunt echivalente cu purtarea unei pancarte pe care scrie „Te rog, nu- 
mi da un șut“. Tentaţia este aproape irezistibilă și, când se produce 
urmarea firească, Albul spune plangaret: „Dar pe pancarta scria sa 
nu-mi dai un șut“. Apoi adaugă plin de neîncredere, „De ce mi se 
întâmplă întotdeauna mie?“ („DCMIÎM“). Clinic, „DCMIÎM“ poate fi 
introiectat și deghizat în clișeul din „Psihiatrie“: „Ori de câte ori sunt 
stresat, devin foarte agitat“. Un element specific jocului „DCMÎÎM“ 


tine de o mândrie inversă: „Nefericirile mele sunt mai bune decât ale 
tale“. Acest factor se regăsește adesea la paranoizi. 


Dacă oamenii din mediul lui se abtin să-l lovească din bunătate, 
fiindcă joacă „încerc doar să te ajut“, datorită convențiilor sociale sau 
a regulilor organizaționale, atunci comportamentul lui devine din ce 
în ce mai provocator, până când depășește limitele și îi obligă s-o 
facă. Aceștia sunt bărbaţii proscrisi, excluși, care sunt dati afară de 
la serviciu. 


Jocul corespunzător la femei este „Jerpelita“. Adesea afabile, se 
căznesc să pară sărăcăcioase. Ele au grijă ca, din motive 
„întemeiate“, veniturile lor să nu se ridice niciodată prea mult peste 
nivelul de subzistență. Daca se aleg cu o moștenire neașteptată, 
găsesc întotdeauna tineri întreprinzători care să le ajute să scape de 
ea, dându-le, în schimb, acţiuni la afaceri falimentare sau ceva 
echivalent. în termeni colocviali, o asemenea femeie este numită 
„Prietena mamei“, fiind gata întotdeauna să dea sfaturi parentale 
chibzuite și să trăiască prin procură, pe seama experienţei altora. 
Jocul lor „DCMÎÎM* este unul tăcut și doar strădania lor 


curajoasă sugerează întrebarea: „De ce mi întâmplă întotdeauna 
mie?“ 


O formă interesantă a „DCMÎÎM“ apare la oamenii bine adaptati care 
obtin tot mai multe recompense si succese, adesea mult peste 
așteptările lor. Aici, ,DCMIIM* poate conduce la un mod de gândire 
serios și constructiv și la dezvoltare personală în cel mai bun sens al 
cuvântului dacă ia forma lui „Ce am făcut ca să merit asta?“ 


4. ACUM TE-AM PRINS, TICALOSULE (ATAPT) 


Teza. Acesta poate fi observat în forma clasică a jocului de poker. 
Albul are o mână imbatabilă, cum ar fi un careu de ași. în acest 
moment, dacă este un jucător de ,ATAPT", el este mai interesat de 
faptul că Negrul este complet la mâna lui decât că are noroc la poker 
sau câștigă bani. 


Albul avea nevoie de reparaţii la instalaţie și a verificat cu atenţie 
costurile împreună cu instalatorul înainte să-i dea undă verde 
acestuia. Preţul a fost stabilit și s-a căzut de acord că nu vor mai 
apărea alte cheltuieli. Când instalatorul i-a trimis factura, a inclus pe 
aceasta câţiva dolari în plus pentru o valvă ce a trebuit instalată pe 
neașteptate — era vorba de vreo patru dolari în plus, pe o factură de 
400 de dolari. Albul s-a înfuriat, l-a sunat pe instalator și i-a cerut 
explicaţii. Instalatorul nu s-a lăsat. Albul i-a scris o scrisoare lungă, în 
care ii critica integritatea și etica, refuzând să plătească factura 
până când nu era anulată suma în plus. Instalatorul a cedat în cele 
din urmă. 


Curând a devenit evident că atât Albul, cât și instalatorul erau 
implicaţi în jocuri. în cursul 


negocierilor, și-au recunoscut unul altuia potenţialul. Instalatorul a 
făcut mutarea provocatoare când a trimis factura. De vreme ce Albul 
avea cuvântul instalatorului, era clar că instalatorul era cel care 
greșise. Albul se simțea acum îndreptăţit să-și verse asupra lui 

furia aproape fără margini. în loc să negocieze în mod 

demn, conform standardelor Adultului pe care și le stabilise, poate 
cu o ușoară iritare nevinovata, Albul a profitat de oportunitatea de a 
critica intens întregul mod de viata al instalatorului. La suprafață, 
disputa lor era Adult-Adult, o neînțelegere legitimă în relaţia lor de 
afaceri, privind o anumită sumă de bani deja stipulată. La nivel 
psihologic, disputa era Părinte-Adult: Albul profita de 

obiectia (poziţia) sa banală, dar acceptabilă social, pentru a- 

și descărca pe vicleanul său partener de negocieri furia acumulată 
de multi ani, la fel cum ar fi putut face si mama sa într-o situaţie 
similară. Şi-a recunoscut rapid atitudinea subiacenta (,ATAPT") și si- 
a dat seama ce încântat a fost, în secret, de provocarea 
instalatorului. Apoi și-a amintit că încă din copilăria timpurie 

cautase nedreptati asemănătoare, acceptându-le cu încântare 

și profitând de ele cu aceeași vigoare. în multe din cazurile relatate, 
uitase care fusese provocarea propriu-zisă, dar își amintea cu lux de 
amănunte desfășurarea confruntării. Instalatorul, după toate 
aparențele, juca o variantă de „De ce mi se întâmplă întotdeauna 
mie?“ („DCMÎIM“). 


„ATAPT' este un joc la două mâini care trebuie deosebit de „Nu-i asa 
că-i îngrozitor?“ („NACI“). în „NACI“, agentul caută nedreptatile 
pentru a se plânge de ele unei terțe parti, transformându-1 într-un 
joc la trei mâini: Agresorul, Victima, Confidentul. „NACI“ este jucat 
sub sloganul „Pesimismul este contagios“. Confidentul este, de 
obicei, cineva care joacă și el „NACI“. Și „DCMÎÎM“ este un joc la trei 
mâini, dar aici 


agentul încearcă să stabilească superioritatea nefericirii sale și 
respinge concurenţa altor nefericiti. Forma profesională la trei mani a 
jocului ,ATAPT" este comercializată sub numele de ,Santajul". El 
poate fi jucat și ca joc marital la două mâini, în forme mai mult sau 
mai putin subtile. 


Antiteza. Cea mai buna antiteza este comportamentul corect. 
Structura contractuală a unei relaţii cu un jucător de ,ATAPT“ trebuie 
să fie stipulată explicit și detaliat cu prima ocazie, iar regulile trebuie 
urmate cu strictețe, în practica clinica, de pildă, chestiunea plăţii 
pentru lipsa de la ședințe sau pentru anularea acestora 

trebuie reglementată clar pe loc și trebuie avute în vedere precautii 
suplimentare pentru a evita greșelile la programări. Dacă apare o 
tensiune neprevăzută, antiteza este lăsată ușor deoparte, fără 
dispute, până cand terapeutul este pregătit să facă fata jocului. în 
viata de zi cu zi, afacerile cu jucători de ,ATAPT“ sunt întotdeauna un 
risc calculat. Soţia unei asemenea persoane trebuie tratată cu o 
răceală diplomatică, trebuind evitate si cele mai mici flirturi si 
galanterii, mai ales dacă soțul însuși pare să le încurajeze. 


ANALIZĂ 

Teza: Acum te-am prins, ticălosule. 

Scopul: Justificare. 

Rolurile: Victimă, Agresor. 

Psihodinamica: Furie geloasă. 

Exemple: (1) „De data asta te-am prins“. (2) Soţul 


gelos. 


Paradigma socială: Adult-Adult. 

Adult: „Vezi, tu ai greşit“. 

Adult: „Acum, că mi-ai atras atenţia, presupun că da“. 
Paradigma psihologică: Părinte-Copil. 

Părinte: „Am fost cu ochii pe tine, sperând să faci o greșeală“. 
Copil: „De data asta m-ai prins“. 

Părinte: „Da, și o sa te fac să simţi întreaga forță a furiei mele“. 


Mutarile: (1) Provocare — Acuzatie. (2) Apărare — Acuzatie. (3) 
Aparare — Pedeapsa. 


Beneficiile: (1) Psihologic intern — justificare a furiei. (2) Psihologic 
extern — evitarea confruntării cu propriile deficienţe. (3) Social intern 
— „Acum te-am prins, ticălosule“. (4) Social extern — „Ei te 


pândesc întotdeauna, să te prindă“. (5) Biologic — 
schimburi beligerante, de obicei fără natură sexuală. (6) 


Existential — oamenii nu sunt de încredere. 
5. UITE CE M-AI ÎMPINS SĂ FAC (UCMISF) 


Teza. în forma sa clasică, este un joc marital, de fapt este „o bombă 
maritală de trei stele“, dar merge jucat și între părinţi și copii, precum 
si la serviciu. 


(1) „UCMISF“ de gradul întâi: Albul, simțindu-se inabil în plan social, 
se lasă absorbit de o activitate care tinde să-l izoleze de oameni. 
Poate că tot ceea ce vrea pe moment este să fie lăsat în pace. Un 
intrus, cum ar fi soţia sau unul dintre copii, vine fie pentru un 

stimul (stroke), fie pentru a-1 întreba ceva de genul „Unde pot să 
găsesc patentul?“. Această întrerupere „îl împinge“ să facă o 
mișcare greșită cu dalta, pensula, mașina de scris sau aparatul de 


sudură, moment în care se întoarce și strigă furios la intrus: „Uite ce 
m-ai împins să fac!“ Pe măsură ce situaţia se repetă de-a lungul 
anilor, familia 


tinde tot mai mult să-l lase singur când este absorbit de ceva. 
Bineînţeles că nu intrusul, ci propria iritare îl „împinge“ să facă 
greșeala, iar el este foarte încântat când se întâmplă asta, pentru că 
îi dă ocazia să alunge vizitatorul. Din păcate, acest joc este învăţat 
cu mult prea mare ușurință de copiii mici, astfel încât este transmis 
rapid de la o generaţie la alta. Satisfactiile și beneficiile subiacente 
sunt mai clar demonstrate când este jucat într-un fel mai seducător. 


(2) „UCMISF“ de gradul doi: dacă acest joc este baza unui mod de 
viata, si nu doar folosit ocazional ca mecanism de protecţie, Albul se 
căsătorește cu o femeie care joacă „încerc doar să te ajut“ sau una 
dintre variantele acestuia. Astfel, lui îi este ușor să lase deciziile în 
seama ei. Adesea, poate face acest lucru sub masca atenţiei sau a 
galanteriei. Din politețe și consideraţie, o poate lăsa pe ea să decidă 
la ce restaurant să meargă pentru cină sau ce film să vadă. Dacă 
lucrurile ies bine, poate să se bucure. Dacă nu, poate da vina pe ea, 
spunând sau sugerând: „Tu m-ai băgat in asta“, o variatiune simplă a 
lui „UCMISF“. Sau poate arunca asupra ei povara deciziilor privind 
creșterea copiilor, în timp ce el se comportă ca un executant; dacă 
odraslele se supără, poate juca în mod direct „UCMISF“. Astfel, de-a 
lungul anilor este pregătit terenul pentru invinovatirea mamei in 
cazul în care copiii o iau razna; dar jocul „UCMISF“ nu este un punct 
terminus, ci oferă doar o satisfacție trecătoare în drumul spre ,,Ti-am 
spus eu“ sau „Uite ce ai făcut acum“. 


Jucătorul de profesie, care își pavează drumul psihologic cu 
„UCMISF“, îl va folosi, de asemenea, si la locul de muncă. în 
ocupationalul „UCMISF-“, cuvintele sunt înlocuite cu priviri pline de 
resentimente vechi. Jucătorul, ca din partea managementului „bun“ 
sau „democratic“, le cere sugestii asistentilor săi. in acest 


fel, își poate asigura o poziție de nezdruncinat din care îi poate 
teroriza pe subalternii săi. Orice greșeală proprie poate fi folosită 


împotriva lor, fiindu-le atribuită. Folosită împotriva superiorilor 
(acuzarea lor pentru propriile lui greșeli), devine autodistructivă 

și poate duce la concediere sau la transferul în altă unitate dacă e 
vorba de armată. în acest caz, este o componentă a jocului „De ce 
mi se întâmplă întotdeauna mie?“ al resentimentarilor sau a jocului 
„lar încep“ al depresivilor (ambele din familia „Dă-mi un șut“). 


(3) „UCMISF“ de gradul trei: în forma sa dură, poate fi jucat de 
paranoizi împotriva celor suficient de imprudenti încât sa le dea 
sfaturi (vezi „încerc doar să te ajut“). Poate fi periculos si, în cazuri 
rare, chiar fatal. 


„UCMISF“ și „Tu m-ai băgat în asta“ („TMBIA“) se completează bine 
unul pe celălalt, astfel încât combinaţia dintre ele constituie baza 
clasică a contractului ascuns al jocului din multe mariaje. 

Acest contract este ilustrat în continuare. 


De comun acord, doamna Alb se ocupa de contabilitatea familiei și 
plătea facturile din contul lor comun, pentru că domnul Alb „nu se 
pricepea la cifre“. La fiecare câteva luni, erau anunţaţi ca depasisera 
limita contului, iar domnul Alb trebuia să rezolve situaţia cu banca. 
Când au căutat sursa problemei, s-a dovedit că doamna Alb făcuse 
cumpărături costisitoare fără să-i spună soțului. Când acest lucru a 
ieșit la iveală, domnul Alb și-a jucat furios „TMBIA“, iar soția i-a 
acceptat, plină de lacrimi, reprosurile, promițând ca nu se va 

mai întâmpla. Totul a mers bine pentru o vreme, până când a apărut 
brusc un creditor, care le-a cerut să plătească imediat o factură a 
cărei scadenta trecuse de mult. Domnul Alb, neștiind nimic despre 
această factură, și-a întrebat soţia despre ce e vorba. Ea a început 
să joace imediat „UCMISF“, spunând că era numai vina lui. 


De vreme ce el îi interzisese să depășească limita contului lor 
comun, singura ei soluţie fusese să lase neplatita această obligaţie 
și să ascundă datoria de el. 


Continuarea acestor jocuri a fost permisă timp de zece ani, în ideea 
că de fiecare dată va fi ultima dată și că după aceea totul va fi altfel 
— cum și era timp de câteva luni. în terapie, domnul Alb a analizat 
foarte inteligent acest joc, fără niciun ajutor din partea 

terapeutului, găsind și un remediu eficace. De comun acord, el 

și doamna Alb au pus toate conturile din bancă pe numele lui. 
Doamna Alb a continuat să ţină contabilitatea casei și să se ocupe 
de facturi, dar acestea erau verificate întâi de domnul Alb, care 
controla toate dispoziţiile de plată, în acest fel, nicio datorie sau 
depășire de cont nu-i putea rămâne necunoscută și acum împărțeau 
munca privind bugetul casei. Lipsiti de satisfactiile si 

beneficiile combinatiei dintre „UCMISF“ și „TMBIA“, soţii Alb 

au resimţit la început o pierdere, dar apoi au fost impulsionati sa 
găsească moduri de gratificare reciprocă mai deschise și mai 
constructive. 


Antiteza. Antiteza jocului „UCMISF“ de gradul întâi este să lași 
jucătorul singur, iar a celui de gradul doi este să îi pasezi Albului 
înapoi luarea deciziei. Jucătorul de gradul întâi poate reacționa 
simțindu-se părăsit, dar rareori se înfurie; jucătorul de gradul doi se 
poate bosumfla dacă este forțat să preia iniţiativa, astfel 

încât practicarea sistematică a unui anti-, UCMISF* duce 

la consecinţe neplăcute. Antiteza jocului „UCMISF“ de gradul trei 
trebuie lăsată pe mâna profesionistilor. 


ANALIZĂ PARȚIALĂ 


Scopul acestui joc este răzbunarea. Din punct de vedere 
psihodinamic, forma ușoară a acestui joc poate fi asociată cu 


ejacularea prematură, iar forma dură, cu furia ce are la bază 
anxietatea (angoasa) de „castrare“. Este un joc învăţat foarte ușor 
de către copii. Beneficiul psihologic extern (evitarea responsabilitatii) 
este predominant, iar jocul este adesea precipitat de ameninţarea 
unei intimitati iminente, de vreme ce furia „justificată“ oferă o foarte 
bună scuză pentru evitarea relațiilor sexuale. Poziţia existenţială 
este: „N-am nicio vină“. 


NOTĂ 


Datorăm mulțumiri dr. Rodney Nurse și doamnei Frances Matson de 
la Centrul pentru Tratament și Educaţie privind Alcoolismul din 
Oakland, California, precum si dr. Kenneth Everts, dr. R.J. Starrels, 
dr. Robert Goulding și altora cu un interes special în această 
problemă, pentru eforturile lor continue de studiere a „Alcoolicului“ ca 
joc și pentru contribuţiile și criticile lor aduse discuţiei de fata. 


JOCURI MARITALE 


Aproape orice joc poate forma eșafodajul căsniciei și vieţii de familie, 
dar unele, precum „Dacă n-ai fi fost tu“, sunt mai înfloritoare, iar 
altele, precum „Femeia frigidă“, sunt tolerate mai mult timp în 
contextul exercitării forței legale a intimitatii contractuale. Desigur, 
jocurile maritale pot fi separate doar în mod arbitrar de cele sexuale, 
care sunt abordate într-un capitol separat. Jocurile care capătă, în 
mod caracteristic, cele mai înfloritoare forme în cadrul relaţiei 
maritale sunt: „Colţul“, „Tribunalul“, „Femeia frigidă“ și „Bărbatul 
frigid“, „Tracasata“, „Dacă n-ai fi fost tu“, „Uite cât de mult am 
încercat“ și „lubiţica'. 


1. COLȚUL 


Teza. „Colţul“ ilustrează mai clar decât majoritatea jocurilor aspectul 
lor manipulator și funcţia lor de bariere contra intimitatii. Paradoxal, 
el constă în refuzul viclean de a fi implicat în jocul altuia. 


1. Doamna Alb îi sugerează soţului să meargă la un film. Domnul Alb 
este de acord. 


2a. Doamna Alb are o scăpare „inconștientă“. Ea menţionează foarte 
natural, în cursul conversatiei, că locuinţa trebuie zugrăvită. Acesta 
este un proiect costisitor, iar Albul tocmai îi spusese recent că 

sunt stramtorati financiar; cerându-i să nu-1 bată la cap si să nu-1 
irite cu propuneri costisitoare, cel putin pana la începutul lunii 
următoare. Prin urmare, nu este un moment potrivit pentru 
deschiderea unei discuţii despre starea locuinţei, iar Albul răspunde 
nepoliticos. 


2b. Alternativă: Albul îndreaptă discuţia spre subiectul locuinţei, 
astfel încât doamnei Alb să-i fie greu să reziste tentatiei de a spune 


că trebuie zugrăvită. Ca și în cazul precedent, Albul răspunde 
grosolan. 


3. Doamna Alb se ofensează și spune că, dacă el e în toane 
proaste, ea nu mai merge cu el la film și că n-are decât să se ducă 
singur. El răspunde că, dacă asta e părerea ei, atunci o să meargă 
singur. 


4. Albul se duce la film (sau iese cu băieţii), lăsând-o acasă pe 
doamna Alb, să-și vadă de sentimentele rănite. 


în acest joc există două stratageme posibile: 


A. Doamna Alb știe foarte bine, din experienţele trecute, că n-ar 
trebui să ia în serios enervarea lui. Ceea ce doreşte el, de fapt, este 
ca ea să-i arate că apreciază cât de mult muncește pentru 
bunăstarea familiei lor, după aceea ar putea ieși fericiţi împreună în 
oraș. Dar ea refuză să intre în jocul lui, iar el se simte 

foarte deceptionat. Pleacă dezamăgit și plin de resentimente, in timp 
ce ea rămâne acasă, părând abuzată, însă trăind în secret un 
sentiment de triumf. 


B. Albul știe foarte bine, din experienţele trecute, că n-ar trebui să 
ia în serios supărarea ei. Ceea ce vrea ea, de fapt, este ca el s-o 
împace drăgăstos; după aceea ar putea ieși fericiţi împreună în oraș. 
Dar el refuză să intre 


în jocul ei, știind că refuzul său nu este sincer; știe că ea vrea să fie 
alintată, dar se preface ca nu și-a dat seama. Pleacă de acasă vesel 
și ușurat, dar părând nedreptăţit. 


Ea rămâne dezamăgită și plină de resentimente. 


în fiecare dintre aceste cazuri, dintr-un punct de vedere naiv, poziţia 
învingătorului este ireproșabilă; tot ce a făcut el sau ea a fost să ia 
spusele celuilalt la propriu. Acest lucru este mai clar în cazul (B), în 
care 


Albul ia în serios refuzul de faţadă al doamnei Alb de 


a ieși la film. Amândoi știu că ea minte, dar pentru că a spus-o, este 
prinsă la colt. 


Beneficiul cel mai evident aici este cel psihologic extern. Pentru 
amandoi filmele sunt stimulatoare sexual si este mai mult sau mai 
putin de anticipat faptul ca dupa intoarcerea acasa de la cinema vor 
face dragoste. 


Ca atare, oricare dintre ei doreste sa evite intimitatea initiaza jocul 
prin mutarea (2a) sau (2b). Aceasta este o varianta teribil de 
exasperanta a jocului „Scandalul“ (vezi capitolul 9). Partea 
„nedreptăţită“ poate argumenta cu succes că nu vrea să facă 
dragoste într-o stare de indignare justificată, iar partenerul pus la 
colt nu mai are ce să facă. 


Antiteza. Pentru doamna Alb este simplu. Nu e nevoie decât să se 
razgandeasca, să-și ia soțul în brațe, să-i zâmbească si să plece cu 
el (o trecere din starea de Copil în cea de Adult). Pentru domnul Alb 
este mai dificil, de vreme ce soţia lui are acum iniţiativa; dar dacă 

el reanalizeaza situaţia, poate fi capabil să-și alinte soția si s-o 


convingă să meargă cu el, fie în starea de Copil bosumflat care a 
fost împăcat, fie, și mai bine, ca Adult. 


„Colţul“ apare într-o formă oarecum diferită ca joc de familie care 
implică și copiii, semănând cu „dubla constrângere“ descrisă de 
Bateson și asociaţii săi”. Aici, 


Bateson, G. și alţii, „Toward a Theory of Schizophrenia“, Behavioral 


Science, 1: 251-264,1956. 


copilul este cel pus la colt, astfel încât orice face el este greșit. 
Conform scolii lui Bateson, acesta poate fi un factor etiologic 
important al schizofreniei. Prin urmare, în limbajul folosit aici, 
schizofrenia poate fi antiteza unui copil la „Colţul“. Experienţa în 
tratarea schizofrenicilor adulţi prin analiza jocurilor susține această 
idee — adică, dacă jocul de familie „Colţul“ este analizat pentru a se 
demonstra că scopul adoptării unui comportament schizofrenic a fost 
și este tocmai contracararea acestui joc, atunci se înregistrează o 
remisie totală sau parţială la pacientul pregătit in mod adecvat. 


O formă comună de „Colț“ jucată de întreaga familie si care are mari 
șanse să afecteze dezvoltarea caracterului copiilor mai mici apare în 
cazul părinţilor intruzivi și excesiv de „Parentali“. Copiii sunt 
îndemnați să dea mai mult ajutor în casă, dar când o fac, nimic nu 
este bine în ochii părinţilor lor — este o ilustrare domestică a zicalei 
„rău dacă faci, rău dacă nu faci“. Această „dublă constrângere“ poate 
fi numită „Colţul“ de tip dilemă. 


„Colţul“ este considerat uneori un factor etiologic al astmului la copii. 
Fetiţa: „Mami, mă iubeşti?“ 


Mama: „Ce e iubirea?“ 


Această replică lasă copilul fără nicio portita de scăpare. Ea vrea să 
vorbească despre mamă, dar aceasta schimbă subiectul cu unul 
filosofic, căruia fetița nu are încă mijloacele necesare de a-i face 
fata. Ea începe să respire rapid, mama devine iritată, se instalează 
astmul, mama își cere scuze, iar „Jocul Astmului“ își urmează 

de acum cursul. Varianta de tip „Astmul“ a jocului „Colţul“ are nevoie 


de mai multe cercetări. 


în grupurile de terapie apare uneori o variantă elegantă a jocului 
„Colţul“, care ar putea fi numită „Tipul Russell-Whitehead", după 
numele celor doi logicieni britanici. 


Negrul: „Oricum, când tăcem, măcar nu ne angrenăm în jocuri“. 
Albul: „Și tăcerea poate fi un joc“. 

Rosul: „Azi nu s-a angrenat nimeni în jocuri". 

Albul: „Dar însuși faptul de a nu te angrena în jocuri poate fi un joc“. 


Antiteza terapeutică este la fel de elegantă: paradoxurile logice sunt 
interzise. Când Albul este lipsit de această manevră, anxietatile lui 
ies repede la iveală. 


Jocul marital ,Pachetelul de prânz“ este apropiat de „Colţul“, pe de o 
parte, și de „Jerpelita“, pe de altă parte. Soţul, care își permite să ia 
prânzul la un restaurant bun, își face totuși în fiecare dimineaţă 
câteva sandviciuri, pe care le ia cu el la serviciu într-o pungă de 
hârtie. în felul acesta, el folosește cojile de pâine, resturile de la cină 
și pungile de hârtie pe care soția i le pune deoparte. Acest lucru îi 
oferă un control absolut asupra banilor familiei, căci ce soţie ar 
îndrăzni să-și cumpere o haină de blană când el se sacrifică 

astfel? Soţul se bucură și de numeroase alte beneficii, cum ar 

fi privilegiul de a mânca prânzul de unul singur și de a-și continua 
munca în timpul pauzei de prânz. în multe privinţe, acesta este un 
joc constructiv, pe care l-ar fi aprobat și Benjamin Franklin, de vreme 
ce încurajează virtuțile cumpătării, muncii asidue și punctualitatii. 


2. TRIBUNALUL 


Teza. Din punct de vedere descriptiv, aparţine clasei jocurilor cu o 
maximă înflorire în domeniul juridic, printre care se mai numără 
„Picior de lemn“ (invocarea nebuniei) și „Datornicul“ (procesul civil). 
Din punct de vedere clinic, este întâlnit cel mai adesea în 
consilierea de cuplu și în grupurile de psihoterapie maritală, într- 
adevăr, unele consilieri de cuplu și grupuri de psihoterapie maritală 
constau în jucarea la nesfârșit a „Tribunalului“, în care nu se rezolvă 
Nimic, de vreme ce jocul nu este întrerupt niciodată. în asemenea 
cazuri devine evident că terapeutul sau consilierul este 

implicat puternic în joc fără să-și dea seama. 


„Tribunalul“ poate avea oricati jucători, însă, în esenţă, este un joc la 
trei mâini, cu un reclamant, un pârât si un judecător, care sunt soţul, 
soția și respectiv terapeutul. Daca este jucat în grupul de terapie, la 
radio sau la televizor, ceilalți membri ai publicului sunt distribuiți în 
rolul de jurati. Soţul isi începe plângerea: „Daţi-mi voie să va spun ce 
a făcut (soţia) ieri. A luat...“ etc. Soţia răspunde în mod defensiv: 
„Uitaţi cum a fost de fapt... și în afară de asta, cu putin timp înainte 
el făcuse... și oricum, la momentul acela amândoi eram...“ etc. Soţul 
adaugă in mod galant: „Mă bucur că aveţi ocazia să auziti ambele 
variante ale istoriei. Vreau să fie corect“. în acest moment, consilierul 
spune cumpănit: „După opinia mea, dacă luăm în considerare...“ etc. 
Dacă există oameni în public, terapeutul le poate arunca 

lor problema spunând: „Să auzim ce au de spus și ceilalți“. Dacă 
grupul are deja experienţă, va juca rolul juriului fără nicio instrucţiune 
de la terapeut. 


Antiteza. Terapeutul îi spune soțului: „Aveţi perfectă dreptate!“ Dacă 
soţul se relaxează mulțumit sau 


triumfător, terapeutul îl întreabă: „Ce părere aveţi despre ce v-am 
spus ?“ Soţul răspunde: „Bună“. Apoi terapeutul spune: „De fapt, eu 
cred că greșiţi'. Dacă soţul este sincer, va răspunde: „Am știut-o de 
la început“. Dacă nu este sincer, va afișa o reacţie care semnalează 
clar existenţa unui joc în desfăşurare. După aceea devine posibil sa 
se lucreze mai în profunzime. Elementele jocului constau în faptul 
că, deși reclamantul pretinde zgomotos victoria, de fapt el crede în 
adâncul său că greseste. 


După ce s-a strâns suficient material clinic pentru clarificarea 
situației, jocul poate fi blocat prin una dintre cele mai elegante 
manevre din întreaga artă a antitezei. Terapeutul instituie o regulă 
care interzice folosirea (gramaticală) a persoanei a treia în cadrul 
grupului. Din acel moment, membrii grupului se pot adresa 

unul altuia doar în mod direct prin pronumele „tu“ sau pot vorbi 
despre ei înșiși la persoana întâi, folosind pronumele „eu“, dar nu pot 
spune „Vreau să-ţi spun despre el ca..." sau „Vreau să-ţi spun 
despre ea ca...". în acest moment, cuplul își încetează complet 
jocurile în cadrul grupului sau trec la „lubiţica“, care este un oarecare 
progres, ori intră în jocul „Mai mult decât atât“, care nu ajută la nimic. 
„lubiţica“ este descris către finalul acestui capitol. în „Mai mult decât 
atât“, reclamantul face acuzații după acuzații. Pârâtul răspunde la 
fiecare prin „Pot să-ţi explic“. Reclamantul nu dă nicio atenţie 
explicatiilor, dar îndată ce pârâtul face o pauză, lansează o noua 
acuzaţie printr-un alt „mai mult decât atât“, urmată de o noua 
explicație — un schimb tipic Părinte-Copil. 


„Mai mult decât atât' este jucat cel mai intens de către paratii 
paranoizi. Datorită tendinței lor de a lua totul la modul propriu, le este 
foarte ușor să-i frustreze pe reclamantii care se exprimă în termeni 
metaforici sau 


cu umor. în general, metaforele sunt cele mai evidente capcane prin 
care se poate evita jocul „Mai mult decât atât“. 


în forma sa de zi cu zi, „Tribunalul“ este ușor de observat la copii, ca 
joc la trei mâini între doi fraţi și un părinte. „Mama, ea mi-a luat 
bombonica.“ „Da, dar el mi-a luat papusica și înainte de asta m-a 
lovit, și, oricum, amândoi promiseseram să impartim bombonica." 


ANALIZĂ 

Teza: Ei trebuie să-mi dea dreptate. 

Scopul: Confirmare. 

Rolurile: Reclamant, Pârât, Judecător (și/sau Jurati). 
Psihodinamica: Rivalitate între fraţi. 

Exemple: (1) Copiii se ceartă, părinţii intervin. 

(2) Cuplurile căsătorite caută „ajutor“. 

Paradigma socială: Adult-Adult. 

Adult: „Asta mi-a făcut ea mie“. 

Adult: „Acestea sunt faptele reale“. 

Paradigma psihologică: Copil-Părinte. 

Copil: „Spune-mi că eu am dreptate“. 

Părinte: „El are dreptate“. Sau: „Amândoi aveţi dreptate“. 
Mutările: (1) înregistrarea plângerii — înregistrarea apărării. (2) 


Reclamantul înaintează o respingere, o concesie sau un gest de 
buna-credinta. (3) Decizia judecătorului sau instrucţiuni pentru juriu. 


(4) înregistrarea deciziei finale. 


Beneficiile: (1) Psihologic intern — proiecția vinovatiei. (2) Psihologic 
extern — eliberarea de vinovăţie. (3) Social intern — „lubito“, „Mai 
mult decât 


atât“, „Scandalul“ și altele. (4) Social extern — „Tribunalul“. (5) 
Biologic — semne de recunoaștere (strokes) de la judecător și jurati. 
(6) Existential — poziția depresivă „Tot timpul sunt de vină“. 


3. FEMEIA FRIGIDĂ 


Teza. Acesta este aproape întotdeauna un joc marital, de vreme ce e 
greu de imaginat că o legătură neoficială ar putea oferi ocaziile și 
privilegiile necesare pe o perioadă de timp suficient de lungă, sau că 
o asemenea legătură ar putea fi menţinută în aceste condiţii. 


Soțul îi face avansuri soției și este respins. După încercări repetate, i 
se spune că toți bărbaţii sunt nişte animale, că el n-o iubește cu 
adevărat, că nu-1 interesează decât sexul. El încetează o vreme, 
apoi încearcă din nou, cu același rezultat. în cele din urmă, se 
resemnează și nu-i mai face deloc avansuri. Pe măsură ce trec 
săptămânile sau lunile, soția devine tot mai neprotocolară și uneori 
neglijentă. Se plimbă prin dormitor pe jumătate dezbrăcată sau își 
uită prosopul curat când face baie, iar el trebuie să i-1 aducă. 

Dacă joacă varianta dură sau bea mult, poate flirta cu alti bărbaţi la 
petreceri. în timp, el răspunde acestor provocări și încearcă din nou. 
Este respins încă o dată și se iscă jocul „Scandalul“ pe seama 
comportamentului lor recent, a altor cupluri, a rudelor, a banilor si 
esecurilor lor, totul terminându-se cu uși trantite. 


De data asta, soţul hotărăşte că s-a săturat și că va găsi un modus 
vivendi fără sex. Lunile trec. El nu mai reacţionează la paradele în 
neglijeu și la manevra prosopului uitat. Soţia devine mai provocator 
de neprotocolară și mai provocator de neglijentă, dar el 


încă rezistă. Apoi, într-o seară, ea chiar se apropie de el și-l sărută. 
La început el nu răspunde, respectându-și decizia luată, dar curând 
natura începe să-și spună cuvântul după îndelungata „înfometare“, 


iar el este sigur că de data asta a reușit. Primele lui avansuri timide 
nu sunt respinse. Devine tot mai îndrăzneţ. însă chiar în momentul 
critic, soția face un pas înapoi și strigă: „Vezi? Ti-am spus eu! Toţi 
bărbații sunt niște animale! Nu voiam decât puţină afecţiune, dar tu 
nu esti interesat decât de sex!“ Jocul „Scandalul“, care urmează, 
poate sări peste faza preliminară a discutării 


comportamentelor lor recente și ale rudelor, trecând direct la 
problema financiară. 


Trebuie remarcat faptul că, în ciuda protestelor sale, soțul este, de 
obicei, la fel de speriat de intimitatea sexuală ca soţia, pe care a 
ales-o cu mare grijă, astfel încât să reducă pericolul supralicitării 
potentei sale tulburate, pentru care poate da acum vina pe ea. 


în forma sa de zi cu zi, acest joc este practicat de femei nemăritate 
de diferite vârste, care, curând, sunt etichetate cu un termen argotic 
bine cunoscut. La ele se transformă adesea în jocul indignării sau în 
„Violul“. 


Antiteza. Acesta este un joc periculos, iar posibilele antiteze sunt la 
fel de periculoase. Să-ţi iei o amantă este riscant. în fata unei 
concurente atât de stimulatoare, soția poate renunţa la joc si poate 
încerca să înceapă o viaţă maritală normală, dar probabil că e prea 
târziu. 


Pe de altă parte, ea poate folosi aventura, adesea cu ajutorul unui 
avocat, ca armă împotriva soţului într-un joc de tipul „Acum te-am 
prins, ticălosule!“ Rezultatul este la fel de imprevizibil dacă soțul intra 
în psihoterapie și ea nu. Jocul soţiei se poate prăbuși pe măsură ce 
soţul devine mai puternic, conducând la mecanisme de reglare mai 
sănătoase; însă dacă ea este un jucător dur, progresele lui pot 
conduce la divorţ. Cea mai bună 


soluție este ca ambele parti să intre într-un grup de psihoterapie 
maritală tranzactionala, dacă se poate, loc unde pot ieși la suprafaţă 
beneficiile ascunse ale jocului și patologia sexuală fundamentală. 
După această pregătire, ambii soți pot deveni interesați 

de psihoterapia individuală intensivă. Aceasta poate avea ca rezultat 
o recăsătorire psihologică între ei. Daca nu, fiecare dintre parti va 
putea, cel puţin, să se adapteze mai adecvat situaţiei decât ar fi 
făcut-o altfel. 


Antiteza decentă pentru forma de zi cu zi a jocului este găsirea altui 
companion social. Unele dintre antitezele mai viclene sau mai 
brutale sunt corupte și chiar criminale. 


Jocuri înrudite. Jocul invers, „Bărbatul frigid“, este mai putin obișnuit, 
însă are cam aceeași desfășurare generală, cu câteva diferenţe de 
detaliu. Rezultatul final depinde de scenariile de viata ale părţilor 
implicate. 

Elementul crucial al jocului „Femeia frigidă“ este faza terminală a 
jocului „Scandalul“. Odată declanșat, intimitatea sexuală este scoasă 
din discuţie, de vreme ce ambele parti obţin o satisfacție perversă 
din „Scandalul“ și nu mai au nevoie de altă excitare sexuală din 
partea celuilalt. De aceea, cel mai important factor anti- 

„Femeia frigidă“ este să refuzi „Scandalul“. Acest lucru o lasă 

pe soţie într-o stare de insatisfactie sexuală care poate fi atât de 
acută, încât ea să devină mult mai docilă. Felul în care e folosit jocul 
„Scandalul“ deosebește „Femeia frigidă“ de „Bate-mă, iubirea mea“, 
unde „Scandalul“ face parte din preludiu; în „Femeia frigidă“, 
„Scandalul“ înlocuiește însuși actul sexual. Astfel, în „Bate- 

mă, iubirea mea“, „Scandalul“ este o condiţie a actului sexual, un soi 
de fetis care sporeşte excitatia, în timp ce în „Femeia frigidă“, odată 
ce „Scandalul“ s-a consumat, episodul este încheiat. 


4 


Un analog timpuriu al jocului „Femeia frigidă“ este jucat de acel gen 
de fetiță afectată descris de Dickens în Marile speranţe. Vine în 
rochita ei scrobita și-i cere baietelului să-i facă o plăcintă din noroi. 
Apoi se uită la mâinile și la hainele lui murdare și îi spune cât de 
curată este ea. 

ANALIZĂ 

Teza: „Acum te-am prins, ticălosule!“ 


Scopul: Răzbunarea. 


Rolurile: Sofia perfectă, Soţul lipsit de respect. Psihodinamica: 
Invidie de penis. 


Exemple: (1) Mersi pentru plăcinta de noroi, mucos 
murdar. (2) Soţia provocatoare, frigidă. 

Paradigma socială: Părinte-Copil. 

Părinte: „îţi dau permisiunea să-mi faci o plăcintă din 
noroi (să ma săruţi)'. 

Copil: „Mi-ar plăcea“. 

Părinte: „Uite ce murdar esti acum“. 

Paradigma psihologică: „Copil-Părinte. 

Copil: „Nu mă poţi seduce". 

Părinte: „O să încerc, daca mă oprești'. 

Copil: „Vezi? Tu ai început“. 


Mutarile: (1) Seductie-Raspuns. (2) Respingere- 


Resemnare. (3) Provocare-Răspuns. 

(4) Respingere-Scandal. 

Beneficiile: Psihologic intern — eliberare de 
sentimentul de vinovăție pentru fantasmele sadice. 


(2) Psihologic extern — evitarea expunerii și penetrării, care 
înspăimântă. (3) Social intern — „Scandalul“. 


(4) Social extern — Ce faci cu baieteii (soţii) murdari? 


(5) Biologic — sexualitate inhibată și schimburi agresive. (6) 
Existential — Sunt pură. 


4. TRACASATA 


Teza. Acesta este jucat de gospodina casnică tracasată. Situaţia ei îi 
cere să fie eficientă în zece sau douăsprezece ocupaţii diferite; sau, 
altfel spus, să îndeplinească în mod strălucit zece sau 
douăsprezece roluri diferite. Din când în când, în suplimentele 

de duminică apar, mai în glumă, mai în serios, liste cu aceste 
ocupații sau roluri: stăpâna casei, mamă, infirmieră, menajeră etc. 
Cum aceste roluri sunt conflictuale și obositoare de obicei, 
impunerea lor duce, dupa mai multi ani, la apariţia bolii cunoscute 
simbolic sub numele de „genunchiul gospodinei“ (dat fiind 

că genunchiul este folosit la leganat, frecat, ridicat, sofat și asa mai 
departe), ale cărei simptome sunt rezumate succint prin lamentarea: 
„Sunt obosită“. 


Dacă gospodina este capabilă să-și stabilească propriul ritm și să 
găsească destulă satisfacție în iubirea pentru soțul și copiii ei, nu 
numai că-și va duce la bun sfârșit cei 25 de ani de muncă, ci se va și 
bucura de ei, suferind cumplit de singurătate după plecarea 

la facultate a ultimului copil. însă dacă, pe de o parte, ea este 
condusă de Părintele ei interior și e trasă la răspundere de un sot 
critic, pe care și l-a ales exact în acest scop, iar pe de altă parte, nu 
reușește să obțină suficientă satisfacţie din iubirea pentru familia ei, 
atunci poate deveni din ce în ce mai nefericită. La început poate 


încerca să se consoleze cu beneficiile obținute din 


jocurile „Dacă n-ai fi fost tu“ și „Cusurgiul“ (într-adevăr, orice 
gospodină poate recurge la ele când lucrurile merg 


prost), însă curând acestea n-o mai ajută să continue. După aceea 
trebuie să găsească o altă modalitate de scăpare și aceasta este 
jocul ,, Tracasata". 


Teza acestui joc este simpla. Preia toate corvezile si chiar cere unele 
in plus. Este de acord cu criticile sotului si accepta pretentiile 
copiilor. Dacă trebuie să întreţină atmosfera la o cină festivă, ea 
simte că trebuie să fie impecabilă ca partener de conversaţie, ca 
stăpână a casei și a servitorilor, ca decorator de interioare, ca 
furnizor al hranei, ca frumusețe orbitoare, ca regină virginală și ca 
diplomat; dar mai mult decât atât, în dimineaţa aceea se va și oferi 
voluntar să facă o prăjitură și să-i ducă pe copii la dentist. Dacă se 
simte deja tracasata, își face ziua și mai aglomerată. Apoi, la mijlocul 
amiezii, se prăbușește, cum era de așteptat, și nu mai face nimic. 

își lasă baltă soțul, copiii și invitaţii lor, iar la nefericirea ei se adaugă 
și propriile reproșuri. După ce situația se repetă de două sau trei ori, 
căsnicia este în pericol, copiii sunt derutati, ea slabeste, părul îi este 
neîngrijit, e trasă la fata și poartă pantofi scalciati. Apoi apare la 

ușa psihiatrului, pregătită să fie internată. 


Antiteza. Antiteza logică este simplă: doamna Alb își poate îndeplini 
fiecare rol pe rând pe parcursul săptămânii, dar trebuie să refuze să 
joace două sau mai multe roluri în același timp. Când dă o petrecere, 
de pildă, poate fi ori furnizorul hranei, ori asistenta medicală, dar nu 
amândouă. Dacă suferă doar de „genunchiul gospodinei“, poate fi 
capabilă să se limiteze singură în felul acesta. 


însă dacă ea joacă „Tracasata'“, îi va fi foarte greu să refuze mai 
multe roluri odată. in acest caz, soțul este ales foarte atent; el este 
un bărbat foarte rezonabil altfel, dar care-și va critica soţia cand nu 
este la fel de eficientă cum crede el că era mama lui. De fapt, ea se 
contopește cu mama din fantasma lui, așa cum s-a păstrat aceasta 
în 


Părintele lui, care este similară cu fantasma ei despre propria mamă 
sau bunică. Găsind un partener potrivit, Copilul ei se poate instala 
acum în rolul de persoană tracasata, rol necesar menținerii 
echilibrului ei psihic și la care nu va renunţa cu ușurință. Cu cât soțul 
are mai multe responsabilităţi profesionale, cu atât este mai ușor 
pentru amândoi să găsească motive Adulte pentru păstrarea 
aspectelor nesănătoase ale relaţiei lor. 


Când poziția nu mai poate fi susținută, adesea în urma intervenţiei 
oficiale a școlii în numele copilului nefericit, atunci este chemat 
psihiatrul pentru a transforma jocul în unul la trei mâini. Fie soțul 
vrea ca el să-i consulte soția, fie soția îl vrea ca aliat 

împotriva soțului. Ceea ce urmează depinde de talentul și de atenţia 
psihiatrului sau psihoterapeutului. De obicei, prima fază este 
ameliorarea depresiei soţiei si aceasta decurge ușor. A doua fază 
este decisivă: cea in care ea va renunţa să mai joace „Tracasata' si 
va începe să joace „Psihiatria“. Această fază tinde să stârnească o 
opoziţie tot mai mare din partea ambilor soţi. Uneori acest lucru este 
bine ascuns, pentru ca ulterior să explodeze brusc, deși deloc 
neașteptat. Dacă acest stadiu este depășit, atunci poate începe 
adevărata muncă de analiză a jocului. 


Trebuie să recunoaștem că adevăratul vinovat este Părintele soţiei, 
mama sau bunica ei; soțul este, până la un punct, doar o figură 
oarecare, aleasă ca să-și joace rolul în joc. Terapeutul nu trebuie să 
se lupte doar cu Părintele soției și cu soțul, care s-a implicat foarte 
mult în rolul său, ci trebuie să contracareze și mediul social care 
încurajează complianta soției. La o săptămână după apariţia 
articolului despre numeroasele roluri ale gospodinei, în cadrul rubricii 
Cum mă descurc? a suplimentului de duminică este publicat un test 
cu zece întrebări, destinat să determine „cât de bună gazdă 


(soţie) (mamă) (menajeră) (contabilă) ești“. Pentru gospodina care 
joacă „Tracasata“, este echivalentul foii cu regulamentul din cutia 
unui joc pentru copii. O poate ajuta să accelereze evoluţia jocului 
„Tracasata'“, care, dacă scapă de sub control, poate sfârși în jocul 
„Spitalul de stat“ („Ultimul lucru pe care mi-1 doresc este să 

fiu trimisă la spital“). 


Una din dificultăţile practice cu acest gen de cupluri este faptul că 
soţul tinde să evite o implicare personală în tratament dincolo de 
jocul „Uite cât de mult încerc“, pentru că, de regulă, este mult mai 
dezechilibrat decât e dispus să recunoască. în schimb, îi poate 
trimite mesaje indirecte psihoterapeutului, prin 

izbucnirile temperamentale pe care știe că soţia le va povesti. 

Prin urmare, „Tracasata“ poate evolua cu ușurință către un joc de 
gradul trei pe viaţă și pe moarte, sub forma bătăliei divorțului. 
Psihiatrul este aproape singur de partea vieţii, fiind ajutat doar de 
Adultul tracasat al pacientei, care este blocat în lupta potenţial 

letală împotriva tuturor celor trei aspecte ale soțului, aliate cu propriii 
ei Părinte şi Copil interiori. Este o bătălie dramatică, cu șanse de doi 
la cinci, care pune la grea încercare abilităţile terapeutului 
profesionist, care nu vrea să intre în niciun joc. Dacă îl apucă frica, 
poate alege calea ușoară a retragerii, lăsându-și pacienta pe altarul 
procesului de divorț, ceea ce echivalează cu a spune: „Mă predau — 
Hai, bateti-va". 


5. DACĂ N-AI FI FOST TU 


Teza. Analiza detaliată a acestui joc a fost făcută deja în capitolul 5. 
în ordinea prezentării mele, a fost al doilea joc discutat, după „De ce 
nu-Da, dar“, care 


iniţial părea doar un fenomen interesant. După prezentarea jocului 
„Dacă n-ai fi fost tu“ a devenit clar că trebuie să existe un întreg 
domeniu al acțiunii sociale bazat pe tranzacţii ascunse. Acest lucru a 
condus la o cercetare mai activă a unor asemenea situații, 

iar „tezaurul“ de fata este unul dintre rezultate. 


Pe scurt, o femeie se mărită cu un bărbat dominant pentru ca el să-i 
limiteze activităţile și astfel s-o împiedice să ajungă într-o situaţie 
care o înspăimântă. Dacă ar fi fost o simplă operaţiune, ea și-ar fi 
putut exprima recunoştinţa atunci când el i-ar fi făcut acest serviciu. 
Dar în jocul ,DNFFT", reacţia ei este chiar opusă: ea profită de 
situație pentru a se plânge de limitări, ceea ce îl face pe sot să se 
simtă prost, iar ei îi aduce tot felul de beneficii. Acest joc este 
beneficiul social intern. Beneficiul social extern este discuţia pentru 
trecerea timpului derivată „Dacă n-ar fi fost el“, pe care o joacă 
împreună cu prietenele ei apropiate. 


6. UITE CÂT DE MULT AM ÎNCERCAT 


Teza. în forma sa clinică obișnuită, este un joc la trei mâini, practicat 
de un cuplu căsătorit și un psihiatru (psihoterapeut). Soţul (de obicei) 
are de gând să divorțeze, deși susține zgomotos contrariul, în timp 
ce soția este mai sinceră în dorința de a continua mariajul. El vine la 
terapeut împotriva voinţei sale și vorbește doar atât cât să-i 
demonstreze soţiei că este cooperant; de obicei, joacă o formă 
moderată de „Psihiatrie“ sau „Tribunal“. Pe măsură ce trece timpul, 
fie are o atitudine de pseudoconformare tot mai iritată fata de 
terapeut, fie il contrazice agresiv. Acasa se arata initial 

mai „înţelegător“ si mai reţinut, dar în final se comportă mai 


rau decat oricand. Dupa una, cinci sau zece sedinte, in 
funcţie de măiestria terapeutului, el refuză să mai vină, i 
preferând să se ducă la vânătoare sau la pescuit. După 
aceea, soţia este silită să intenteze divorțul. Acum soţul 
nu are nicio vină, de vreme ce soția sa a luat iniţiativa, 


iar el și-a demonstrat bunăvoința mergând la terapeut. 


Acum el este în poziţia să poată spune oricărui avocat, judecător, 
prieten sau rudă: „Uite cât de mult am 


încercat!“ 


Antiteza. Cuplul vine în terapie împreună. Dacă unul dintre ei — să 
zicem, soțul — joacă în mod clar acest joc, celălalt este luat în 
tratament individual, iar jucătorul este lăsat să plece, cu justificarea 
validă că este mai putin pregătit pentru terapie. Tot poate divorța, dar 
cu preţul abandonării poziţiei ca el chiar a încercat. Daca 

este necesar, soția poate initia divorțul, iar poziția ei este mult mai 
bună, de vreme ce ea chiar a încercat. 


Rezultatul favorabil sperat este acela că soțul, după întreruperea 
jocului sau, va cădea într-o stare de disperare si va căuta tratament 
în altă parte, dar având o motivaţie autentică de data asta. 


în forma sa de zi cu zi, acest joc este ușor de observat la copii, care- 
1 joacă la două mâini cu unul dintre părinți. 


Poate fi jucat doar din două poziții: „Sunt neajutorat“ sau „Sunt 
nevinovat“. Copilul încearcă, dar face treabă de mântuială sau nu-i 
iese nimic. Dacă este Neajutorat, părintele trebuie să facă treaba în 
locul lui. Dacă este Nevinovat, părintele nu are niciun motiv să- 

| pedepsească. Astfel sunt dezvăluite elementele jocului. 


Părinţii ar trebui să afle două lucruri: care dintre ei l-a învăţat acest 
joc pe copil și ce fac ei pentru a-1 continua. 


O variantă interesantă, deși uneori sinistră, este „Uite cât m-am tot 
străduit“, de obicei mai dur, de gradul doi sau trei. El poate fi ilustrat 
prin cazul bărbatului cu ulcer gastric care muncește din greu. Există 
multi oameni cu 


boli fizice aflate în dezvoltare și care dau tot ce pot pentru a face fata 
situației, și care pot apela în mod legitim la ajutorul familiilor lor. însă 
asemenea boli pot fi exploatate și în scopuri ascunse. 


Jocul de gradul întâi: un bărbat isi anunţă familia și prietenii că are 
ulcer. Le mai spune și că va continua să muncească. Acest lucru le 
stârnește admiraţia. Poate că o persoană cu o boală dureroasă și 
neplăcută are dreptul să facă puţin caz de ea, ca o slabă 
compensație pentru suferința sa. Ar trebui să i se recunoască meritul 
că nu joacă „Picior de lemn“ și merită o oarecare recompensă pentru 
decizia de a continua să-și asume 


responsabilitatile. într-un asemenea caz, replica politicoasă la „Uite 
cât m-am tot străduit“ este „Da, te admiram cu toţii pentru caracterul 
integru și constiinciozitatea ta“. 


Jocul de gradul doi: unui bărbat i se spune că are ulcer, dar tine 
acest lucru secret fata de soţie și prieteni. Continua să muncească și 
să-și facă griji la fel de mult ca întotdeauna, iar într-o zi se 
prăbușește la serviciu. Cand este anunţată soția, ea primește 
instantaneu și mesajul: „Uite cât m-am tot străduit“. Acum ar trebui 
să-l aprecieze mai mult decât oricând și să-i pară rau pentru toate 
lucrurile rele pe care i le-a spus sau i le-a facut în trecut. Pe scurt, ea 
ar trebui să-l iubească acum, după ce toate metodele anterioare de 
a-i câștiga simpatia au eșuat. Din nefericire pentru sot, manifestările 
ei de afecţiune și solicitudine din acest moment sunt motivate mai 
degrabă de sentimentul de vinovăţie decât de dragoste. Probabil că 
în adâncul ei îi poartă pică, fiindcă a folosit un mijloc incorect de a o 
constrange și a profitat de ea tinandu-si secretă boala. Pe scurt, 

o brățară cu diamante este un instrument mult mai cinstit de curtare 
a unei femei decât un stomac perforat. Așa, ea ar avea opțiunea să-i 
azvârle înapoi bratara, pe când 


ulcerul nu-1 poate refuza într-un mod decent. Confruntarea dintr- 
odată cu o boală gravă o face să se simtă mai degrabă prinsă într-o 
capcană decât cucerită. 


Adesea, acest joc poate fi descoperit imediat după ce pacientul află 
că este posibil să sufere de o boală cronică. Dacă va intenţiona să 
iniţieze jocul, în acel moment îi va trece prin minte întregul plan, care 
va putea fi refăcut apoi după o atentă evaluare a contextului 
psihologic. Ceea ce va ieși la iveală va fi bucuria malitioasa secretă 
a Copilului lui la aflarea veștii că dispune de o asemenea armă, 
mascată de preocupările Adultului său privind problemele practice 
puse de boala sa. 


Jocul de gradul trei: mai sinistră și diabolică este sinuciderea bruscă 
și neanuntata din cauza unei boli grave. Ulcerul se transforma în 
cancer, iar soția, care nu lusese niciodată informată că este vorba de 
ceva grav, intră într-o zi în baie si își găsește soțul mort. Biletul 

de adio spune clar: „Uite cât de mult m-am tot străduit“. Dacă acest 
lucru i se întâmplă de două ori aceleiași femei, este timpul ca ea să 
afle în ce joc intrase ea însăși. 


ANALIZĂ 


Teza: „Nu mă tratează ei pe mine ca pe un nimic“. Scopul: 
Răzbunare. 


Rolurile: Omul de nădejde, Persecutorul, Autoritatea. Psihodinamica: 
Pasivitate anală. 


Exemple: (1) îmbrăcarea copilului, (2) Soţul care are 
de gând să divorțeze. 
Paradigma socială: Adult-Adult. 


Adult: „E timpul să (te îmbraci) (să mergi la 


psihiatru)“. 


Adult: „Bine, o să încerc“. 


Paradigma psihologică: Părinte-Copil. 
Părinte: „O să te fac eu să (te îmbraci) (te duci la psihiatru)“. 
Copil: „Vezi? Nu merge“. 


Mutarile: (1) Sugestie-Rezistenta. (2) Presiune-Conformare. (3) 
Aprobare-Eșec. 


Beneficiile: (1) Psihologic intern — eliberarea de sentimentul de 
vinovăţie pentru agresivitatea lăuntrică. (2) Psihologic extern — 
eludează responsabilitatile domestice. (3) Social intern — Uite cât de 
mult am încercat. (4) Social extern — același. (5) Biologic 

— schimburi agresive. (6) Existential — Sunt neajutorat (nevinovat). 


7. IUBIȚICA 


Teza. Forma sa culminantă poate fi remarcată în primele etape ale 
terapiei maritale de grup, când părţile sunt defensive; jocul poate fi 
observat și în unele ocazii sociale. Albul face o remarcă subtilă 
nemagulitoare la adresa doamnei Alb, deghizata sub forma unei 
glume, după care încheie: „Nu-i asa, iubitica?“ Doamna Alb tinde sa 
fie de acord din două motive aparent Adulte: 


(a) pentru că gluma este bine spusă, iar un dezacord în privința a 
ceea ce e prezentat ca detaliu periferic (dar care, de fapt, este 
elementul esenţial al tranzacţiei) ar face-o să pară cusurgie, (b) 
fiindcă ar părea ursuză dacă n-ar fi de acord cu un bărbat care-i 
spune „iubițica“ în public. însă motivaţia psihologică pentru acordul ei 
este poziţia sa depresivă. S-a măritat cu el tocmai pentru că ştia că-i 
va face acest serviciu: îi va expune defectele, salvând-o astfel de 


jena de a o face ea singură. Părinţii ei s-au purtat așa cu ea de mică. 


După „Tribunalul“, acesta este jocul cel mai frecvent jucat în 
grupurile de terapie maritală. Cu cât este mai tensionată situaţia și 
cu cât jocul e mai aproape de a se da de gol, cu atât este rostit mai 
amar termenul „iubiţico“, până când resentimentul ascuns 

devine evident. La o examinare atentă se poate vedea că acest joc 
este înrudit cu „Neîndemânaticul“, de vreme ce mutarea 
semnificativă este iertarea implicită a doamnei Alb pentru 
resentimentul domnului Alb, pe care ea încearcă din greu să nu-1 
conștientizeze. Prin urmare, anti-„lubiţica“ se joacă analog lui anti- 
„Neîndemânaticul“: „Poţi face glume nemăgulitoare la adresa mea, 
dar, te rog, nu mă lua cu «iubiţico»“. Această antiteză 

comportă aceleași pericole ca și anti-,Neindemanaticul". 


O antiteză mai sofisticată si mai putin periculoasă este să răspunzi: 


„Da, scumpete’. 


într-o altă formă a jocului, în loc să fie de acord, soţia răspunde cu o 
glumă similară despre sot, spunându-i de fapt: „Ei lasă, ca nici cu 
tine nu mi-e rușine, dragutule”. 


Uneori, cuvintele de alint nu sunt pronunţate cu voce tare, dar un 
ascultător atent le poate auzi chiar și atunci când nu sunt rostite. 
Acesta este tipul silențios al jocului „lubiţica“. 


JOCURI DE PETRECERE 


Petrecerile sunt făcute pentru discuţii de trecere a timpului, iar 
discuţiile pentru trecerea timpului sunt făcute pentru a servi la 
petreceri (inclusiv în perioada de dinaintea începerii oficiale a unei 
întâlniri întruniri). Dar pe măsură ce oamenii se cunosc mai bine, 
încep să apară jocurile. Neîndemânaticul și victima lui se recunosc 
unul pe celălalt, la fel cum fac și „Tătucul“ și „Sărmanul de mine“; 
treptat încep să se desfășoare toate acele procese de alegere 
familiare, dar trecute cu vederea. în această secțiune sunt analizate 
patru jocuri practicate în mod tipic în situaţiile sociale obișnuite: „Nu-i 
asa că e îngrozitor?“, ,Cusurgiul", 


„Neîndemânaticul“ („Schlemiel“) și „De ce nu-Da, dar“. 
1. NU-I AȘA CĂ E ÎNGROZITOR? 


Teza. Acesta e jucat în patru forme semnificative: discuţii Parentale 
pentru trecerea timpului, discuţii Adulte pentru trecerea timpului, 
discuții pentru trecerea 


timpului purtate din Copil. în discuţiile pentru trecerea timpului nu 
există deznodământ sau răsplată, ci mai degrabă un sentiment de 
lipsă de valoare. 


1. „în ziua de azi este o discuţie pentru trecerea timpului Parentală 
prezumtioasa, punitivă sau chiar plină de răutate. Sociologic, este 
practicată în mod obișnuit de un anumit gen de femei de vârstă 
mijlocie, care au mici venituri independente. O asemenea femeie N- 
a retras dintr-un grup de terapie când mutarea ei de deschidere a 
fost întâmpinată cu tăcere, în locul aprobării entuziaste cu care era 
obișnuită în propriul cerc social. în acest grup mai avansat, obișnuit 
cu analiza jocurilor, s-a remarcat o izbitoare lipsă de solidaritate 


când Albul a spus: „Apropo de lipsa de Încredere în oameni, nu e de 
mirare că în ziua de azi nu mai poţi avea încredere în nimeni. 
Căutam prin biroul unuia dintre chiriașii mei și n-o să vă vină să 
credeți ce am găsit“. Ea cunoștea răspunsurile la 

majoritatea problemelor curente ale comunităţii: delincventa juvenilă 
(părinţii sunt prea îngăduitori în ziua de azi); divorțul (nevestele au 
prea puţine de făcut ca să-și umple timpul în ziua de azi); 
criminalitatea (străinii se mută în cartierele albilor în ziua de azi); 
creșterea preţurilor (oamenii de afaceri sunt prea lacomi în ziua de 
azi). 


A spus foarte clar că ea n-a fost deloc îngăduitoare cu fiul ei 
delincvent și nici cu chiriasii ei delincventi. 


„în ziua de azi“ se deosebeşte de bârfa nefondată prin Nloganul său 
„Nu-i de mirare“. Mutarea de deschidere poate fi aceeași („Se spune 
că Flossie Murgatroyd...“), dar „în ziua de azi“ are direcţie și 
încheiere și poate oferi o „explicaţie“. Bârfa nefondată circulă doar 
la întâmplare sau dispare. 


2.  „Jupuiala' este o variantă Adultă mai binevoitoare, cu sloganul 
„Ce păcat!“, desi motivațiile subiacente sunt la fel de morbide. 
„Jupuiala“ are ca subiect principal 


sângerarea; fiind, în esenţă, un colocviu clinic informai. Oricine poate 
prezenta un caz; cu cât acesta e mai înfiorător, cu atât mai bine; iar 
detaliile sunt sorbite cu nesat. Loviturile in fata, operaţiile 
abdominale si nasterile dificile sunt subiecte acceptate. Aici, 
diferenţa fata de barfa nefondată constă în competiţia și rafinamentul 
chirurgical. Sunt urmărite sistematic anatomia patologică, 
diagnosticul, pronosticul și studiile de caz comparate. Un pronostic 
bun este acceptat în bârfa nefondată, dar în „Jupuiala“, o 
perspectivă plină de speranţă, dacă nu este evident nesinceră, poate 
duce la convocarea unei ședințe secrete a comisiei de acreditare, 
pentru că jucătorul este non particeps criminis, nu mai vrea să fie 
„complice“. 


3.  „Răcitorul de apă“ sau „Pauza de cafea“ este o discuţie pentru 
trecerea timpului din Copil, cu sloganul „Uite ce ne fac ei acum“. 
Aceasta este o variantă organizaţională. După lăsarea întunericului 
poate fi jucată în forma politică sau economică moderată 

numită „Scaunul de bar“. Da fapt, este un joc la trei mâini, asul fiind 
la personajul din umbră numit „ei“. 


4. Cajoc, „Nu-i așa că-i îngrozitor?“ își găsește expresia cea mai 
dramatică la dependenţă de operaţii chirurgicale, iar tranzacţiile lor îi 
ilustrează caracteristicile. Aceștia sunt oamenii care aleargă 

după doctori, care își doresc să fie operati chiar dacă acest lucru 
este contraindicat medical. Experienţa în sine, spitalizarea și 
operaţia chirurgicală au beneficiile lor. Beneficiul psihologic intern 
vine din faptul că trupul este mutilat; beneficiul psihologic extern 
constă în evitarea oricărui tip de intimitate și responsabilitate, 

cu excepţia capitulării totale în faţa chirurgului. Beneficiile biologice 
vin din îngrijirea oferită de asistente. Beneficiile sociale interne vin de 
la personalul medical și de îngrijire, precum si de la alti pacienți. 
După 


externarea pacientului, beneficiile sociale externe sunt obţinute prin 
provocarea compasiunii și stupefactiei. în forma sa extremă, este 
jucat în mod profesionist de către reclamantii frauduloși sau nu de 
malpraxis, care își pot câștiga traiul îmbolnăvindu-se în mod 
deliberat atunci cand se ivește ocazia. După aceea, nu pretind 

doar compasiune, cum fac amatorii jocului, ci vor și despăgubiri. Prin 
urmare, „Nu-i așa că-i îngrozitor?“ devine joc atunci când jucătorul isi 
exprimă suferința în mod deschis, dar este gratificat în secret la 
gândul satisfacţiilor pe care le poate obţine din ghinionul lui. 


în general, oamenii care suferă pot fi împărţiţi în trei categorii. 


1. Cei pentru care suferința este accidentală și nedorită. Ei pot 
profita sau nu de compasiunea ce li se oferă cu atâta ușurință. Este 
totuși natural să profite puţin de ea și, de aceea, pot fi trataţi cu 
atenţia obișnuită. 


2. Cei pentru care suferința este accidentală, dar este primită cu 
recunoştinţă datorită oportunităţilor de exploatare pe care le oferă. 
Aici jocul apare ulterior, este un „beneficiu secundar“ în sensul 
freudian. 


3. Cei care caută suferința, cum ar fi dependentii de operații 
chirurgicale, care trec de la un chirurg la altul până găsesc unul 
dispus să-i opereze. Aici jocul este preocuparea principală. 


2. CUSURGIUL 


Teza. Acest joc este sursa unui mare număr dintre micile 
neînţelegeri de zi cu zi; este jucat din poziția Copilului deprimat „Eu 
nu valorez nimic“, care s-a transformat defensiv în poziţia Parentală 
„Ei nu 


valorează nimic“. Prin urmare, problema tranzactionala a jucătorului 
este să dovedească cea de-a doua teză. De aceea, jucătorii de-a 
„Cusurgiul“ nu se simt confortabil cu o noua persoană până nu-i 
găsesc un defect. în forma sa cea mai dură, poate deveni un joc 
politic totalitarist, jucat de personalităţi „autoritare“, caz în care poate 
avea repercusiuni istorice foarte grave. Aici, relația strânsă cu „în 
Ziua de azi“ este evidentă. în cercurile mai răsărite, confirmarea 
pozitivă este obţinută jucând „Cum să mă descurc?“, în timp ce 
„Cusurgiul“ oferă o confirmare negativă. O analiză parţială va 
clarifica mai mult unele elemente ale acestui joc. 


Premisa poate fi de la cea mai banală și lipsită de importanţă 
(„Poartă pălăria de anul trecut“) până la una mai degrabă cinică („N- 
avea 7 000 de dolari în bancă“), sinistră („Nu e arian 100%‘), 
ezoterica („Nu l-a citit pe Rilke“), intimă („Nu-și poate menţine 
erecţia“) sau aluzivă („Ce încearcă el să dovedească?“). Din punct 
de vedere psihodinamic, se bazează de regulă pe nesiguranța 
sexuală, iar scopul său este obţinerea unei confirmări. Din punct de 
vedere tranzactional, avem indiscretie, curiozitate morbidă sau 
monitorizare, existând uneori o preocupare Parentală sau Adultă 
care maschează cu mărinimie poftele Copilului. Acest joc 

are beneficiul psihologic intern de a tine depresia la distanţă și 
beneficiul psihologic extern de a evita intimitatea care ar putea 
expune propriile defecte ale Albului. Albul se simte îndreptăţit să 
întoarcă spatele unei femei demodate, unui bărbat fără bani, unui 
om care nu este arian, unui analfabet, unui impotent sau 

unei personalităţi nesigure. în același timp, indiscretia oferă o 
anumită acţiune socială internă cu beneficii biologice. Beneficiul 
social extern face parte din familia „Nu-i așa că-i îngrozitor?“ de tip 
„Vecinătate“. 


Un ait aspect interesant este faptul că Albul își alege premisa 
independent de capacitatea sa intelectuală sau de subtilitatea sa. 


Astfel, un bărbat care a deţinut poziţii de răspundere în ministerul 
afacerilor externe al ţării sale a spus în fata unui public că o alta tara 
era inferioară pentru că, printre altele, bărbaţii de acolo purtau haine 
cu mâneci prea lungi. în starea eului de Adult, acest bărbat era chiar 
competent. Doar când intra în jocuri Parentale precum „Cusurgiul“ 
făcea asemenea afirmaţii irelevante. 


3. NEÎNDEMÂNATICUL (SCHLEMIEL) 


Teza. Termenul schlemiel nu se referă la eroul romanului lui 
Chamisso%*, care era un om fără umbră, ci la un popular cuvânt din 
idiș, înrudit cu termenul german și olandez pentru viclean. Victima 
acestui Neîndemânatic (Schlemiel), de genul „Băiatului de treabă“ al 
lui Paul de Kock", este numită colocvial „Schlemazi“. Mutările dintr- 
un joc de tipul „Neîndemânaticul“ sunt următoarele: 


IA. Albul varsă un pahar de băutură pe rochia de seară a soţiei 
gazdei. 


IN. Prima reacţie a Negrului (gazda) este să se înfurie, dar el simte 
cumva (adesea doar vag) ca, dacă o arată, Albul câştigă. Ca 
urmare, Negrul se stăpânește, iar acest lucru îi oferă iluzia că el 
câștigă. 


2A. Albul spune: „îmi pare rau". 


'Voii Chamisso, Adelbert, Extraordinara poveste a lui Peter 
Schlemihl, 


E.S.p.L.A., București, 1956. 


“ De Kock, Paul. Una dintre cele mai populare cărţi ale acestui 
libretist și romancier al secolului al XIX-lea este Un bon enfant, 
despre un om care dăruiește prea mult. 


2N. Negrul mormăie sau îi spune cu glas tare ca-1 iartă, intarindu-si 
astfel iluzia că el câștigă. 


3A. Apoi Albul începe să aducă alte pagube proprietăţii Negrului. 
Sparge obiecte, varsă lucruri, face tot felul de necazuri. După ce 
arde fata de masă cu ţigara, sfâșie perdeaua de dantelă cu piciorul 
scaunului și pătează covorul cu sos, Copilul Albului este plin 

de veselie căci s-a distrat de minune făcând toate aceste lucruri 
pentru care a fost iertat. în acest timp, Negrul a afișat un autocontrol 
gratificam al suferinței. Astfel, amândoi profită dintr-o situaţie 
nefericită, iar Negrul nu este neapărat dornic să pună capăt 
prieteniei. 


Ca în majoritatea jocurilor, Albul, care face prima mutare, învinge 
oricum. Dacă Negrul își arată furia, Albul se poate simţi justificat să-i 
răspundă cu același resentiment. Dacă Negrul se abtine, Albul 

poate continua să se bucure de oportunitate. însă adevărata răsplată 
în acest joc nu este plăcerea distructivitatii, care este doar un bonus 
pentru Alb, ci faptul că el obţine iertarea’. 


Antiteza. în anti-,Neîndemânaticul“ nu se oferă iertarea cerută. După 
ce Albul spune „îmi pare rău“, Negrul, în loc să mormăie „E în 
regulă“, spune „în seara asta poţi să-mi deranjezi soția, poţi distruge 
mobila si pata covorul, dar, te rog, nu-mi spune ca-ti pare rau". Aici 
Negrul trece din Părinte iertător în Adult obiectiv care-și asumă 
întreaga responsabilitate de a-1 fi invitat pe Alb la petrecere. 


Intensitatea jocului Albului va fi dezvăluită de reacţia lui, care poate fi 
de-a dreptul explozivă. Cel care joacă anti-,Neindemanaticul* își 
asumă riscul unor represalii imediate sau, în orice caz, al creării unui 
dușman. 


Exemplele date pentru acest joc și următorul („De ce nu-Da, dar“) le 
urmează pe cele date anterior de autor în Analiza tranzactionala în 
psihoterapie, Trei, București, 2011. 


Copiii joacă o formă nereușită de „Neîndemânatic“, în care nu sunt 
întotdeauna siguri de iertare, dar măcar au plăcerea de a face 
necazuri; însă, pe măsură ce învaţă să se comporte adecvat în plan 
social, pot profita de abilităţile lor sporite pentru a obţine iertarea, 
care este scopul principal al jocului practicat în cercurile 

sociale politicoase ale adulţilor. 


ANALIZĂ 

Teza: „Pot fi distructiv și să fiu totuși iertat“. 
Scopul: lertarea. 

Rolurile: Agresor, Victimă (în termeni colocviali, 
Schlemiel și Schlemazl). 

Psihodinamica: Agresivitate anala. 

Exemple: (1) Copii distructivi, care fac necazuri. 
(2) Oaspetele neîndemânatic. 

Paradigma socială: Adult-Adult. 

Adult: „De vreme ce eu sunt politicos, trebuie să fii și 
tu politicos“. 

Adult: „E în regulă. Te iert“. 


Paradigma psihologică: Copil-Părinte. 


Copil: „Trebuie să ierti lucrurile care se întâmplă din 
greșeală“. 


Părinte: „Ai dreptate. Trebuie să-ţi arăt ce înseamnă bunele 
maniere“. 


Mutările: (1) Provocare-resentiment. 
(2)  Scuze-iertare. 


Beneficiile: (1) Psihologic intern — plăcerea de a face necazuri. (2) 
Psihologic extern — evitarea pedepsei. 


(3) Social intern — „Neîndemânaticul“. (4) Social extern — 
„Neîndemânaticul“. (5) Biologic — stimuli 


(strokes) provocatori și blânzi. (6) Existential — N-am nicio vină. 
4. DE CE NU-DA, DAR 


Teza. „De ce nu-Da, dar“ (,DCNDD*“) ocupă un loc special în analiza 
jocurilor, întrucât a constituit primul imbold pentru conceptualizarea 
jocurilor. A fost primul joc decupat din contextul său social și, cum 
este cel mai vechi subiect al unei analize a jocurilor, este unul 
dintre cel mai bine înțelese jocuri. De asemenea, este și cel 

mai frecvent jucat la petreceri și în tot felul de grupuri, inclusiv în 
grupurile de psihoterapie. Următorul exemplu va ilustra principalele 
sale caracteristici: 


Albul: „Soţul meu insistă să facă el însuși reparaţiile in casă și nu 
face niciodată nimic bine“. 


Negrul: „De ce nu face atunci un curs de tâmplărie?“ 
Albul: „Da, dar nu are timp“. 

Albastrul: „De ce nu-i cumperi niște unelte bune?“ 

Albul: „Da, dar nu știe cum să le folosească“. 

Rosul: „De ce nu-ţi repari casa cu un tâmplar de meserie?“ 
Albul: „Da, dar ar costa prea mult“. 

Brunul: „De ce nu accepti ceea ce face asa cum face?" 
Albul: „Da, dar s-ar putea prabusi totul“. 


De regulă, un asemenea schimb este urmat de un moment de 
tăcere. Aceasta este întreruptă, în cele din urmă, de Verde, care 


poate spune ceva de genul „Așa sunt bărbaţii, încearcă întotdeauna 
să demonstreze cât de eficienţi sunt ei“. 


„DCNDD* poate fi jucat în oricati jucători. Agentul prezintă o 
problemă. Ceilalţi încep să prezinte soluții, fiecare începând cu „De 
ce nu...?“ Albul răspunde fiecăruia prin obiectia „Da, dar...“ Un 
jucător bun le poate rezista celorlalţi la nesfârșit, până când renunţă 
cu toţii, moment în care Albul câștigă. De multe ori, persoana Albului 
poate fi nevoită să facă fata unei duzini de soluţii sau chiar mai 
multor soluții, pentru a ajunge la liniștea descurajantă ce îi 
semnalează victoria și lasă terenul liber pentru următorul joc, din 
paradigma anterioară: Verdele trece la jocul „APP“ de tip 

„Soțul delincvent". 


întrucât, cu rare excepţii, soluţiile sunt respinse, este dar că acest joc 
trebuie să aibă un scop ascuns. 


»DCNDD* nu este jucat pentru scopul său vizibil (un Aii uit caută 
informaţii sau soluţii), ci pentru confirmarea și gratificarea Copilului. 
într-o transcriere »eaeă poate suna a Adult, dar în forma sa vie se 
poate observa că Albul se prezintă pe sine drept un Copil neștiutor, 
ce nu se descurcă într-o situaţie; ca atare, ceilalţi se transformă în 
Părinţii înţelepţi, dornici să-și Împărtășească știința în beneficiul 
persoanei Albului. 


Acest lucru este ilustrat în figura 8. Jocul poate continua pentru că, 
la nivel social, atât stimulul, cât si | ăspunsul sunt de la Adult la 
Adult, iar la nivel psihic tranzacţiile sunt tot complementare, cu un 
stimul Parinte-Copil („De ce nu...) care solicită un răspuns Copil- 
Părinte (,Da, dar...“). De regulă, nivelul psihic cNtc inconștient pentru 
ambele parti, dar trecerile de la o stare a eului la alta (din Adult în 
Copil „neștiutor“ în cazul Albului, si din Adult în Părinte „înțelept“, în 
cazul celorlalţi) pot fi adesea detectate de un observator atent, din 
schimbările poziției corporale, ale tonusului muscular, ale vocii și 
vocabularului. 


Albul Ceilalţi 
R: „Da, dar...“ S: „De ce nu...” 
(a) Tip I 


De ce nu-Da, dar. 
Figura 8 


Pentru a ilustra implicaţiile, este util să urmărim continuarea situaţiei 
din exemplul dat mai sus. 


Terapeutul: „Ţi-a sugerat cineva ceva la care tu să nu te fi gândit 
deja?“ 


Albul: „Nu. De fapt, am și încercat majoritatea lucrurilor pe care mi 
le-au sugerat. l-am cumpărat soţului meu niște unelte, iar el chiar a 
urmat un curs de tâmplărie“. 


Aici, Albul demonstrează două din motivele pentru care situaţia nu 
trebuie judecată după aparente. Primul este că în majoritatea 
cazurilor Albul este la fel de inteligent precum ceilalţi, și este foarte 


putin probabil ca ceilalţi să-i sugereze vreo soluţie la care el să nu se 
fi gândit. Dacă se întâmplă să vină cineva cu o sugestie originală, 
Albul o va accepta recunoscător, dacă joacă cinstit, cu alte cuvinte, 
Copilul sau „neștiutor“ cedează 


dacă cineva dintre cei prezenţi îi înfățișează o idee suficient de 
ingenioasă încât să-i stimuleze Adultul. 


Insă jucătorii constanti de ,DCNDD", cum este Albul de mai sus, 
joacă cinstit foarte rar. Pe de altă parte, o acceptare cu prea mare 
ușurință a sugestiilor naște Întrebarea dacă nu cumva „DCNDD* 
maschează alt joc subiacent: „Prostul“. 


Exemplul dat este deosebit de grăitor, pentru că llustrează cu 
claritate a doua variantă. Chiar dacă persoana Albului a încercat în 
mod concret unele dintre soluţiile prezentate, ea tot va obiecta la ele. 
Scopul acestui Joc nu este obţinerea soluțiilor, ci respingerea lor. 


Deși în anumite situaţii aproape oricine practică acest joc datorită 
valorii sale de structurare a timpului, un studiu atent al indivizilor care 
îl preferă în mod special dezvăluie câteva trăsături interesante. în 
primul rând, în mod caracteristic, ei pot și vor juca la fel de 

ușor oricare dintre rolurile jocului. Această flexibilitate este valabilă în 
cazul tuturor jocurilor. Jucătorii pot prefera, din obisnuinta, unul 
dintre roluri, dar sunt capabili să Ic schimbe si sunt dispuși să joace 
oricare dintre roluri daca este nevoie, din diferite motive. (Comparati, 
de pildă, trecerea de la băutor la Salvator în jocul „Alcoolicul“.) 


în al doilea rând, în practica clinică s-a descoperit că cei ce preferă 
„DCNDD*“ aparţin clasei pacienţilor care, în cele din urmă, cer o 
hipnoză sau vreun fel de injecție hipnotică, pentru grăbirea 
tratamentului lor. Când joacă acest joc, obiectivul lor este să 
demonstreze că nimeni nu le poate oferi o sugestie acceptabilă — 
adică, nu se vor preda niciodată; dar terapeutului îi cer o 
procedură care să-i pună într-o stare de capitulare totală. 


Astfel, devine evident că ,DCNDD* reprezintă o soluţie socială la 
conflictul legat de capitulare. 


Chiar mai specific, acest joc este obișnuit printre oamenii care se 
tem să nu roșească, după cum o demonstrează următoarele 
conversații terapeutice: 


Terapeut: „De ce joci «De ce nu-Da, dar» dacă știi că este o 
păcăleală?“ 


Albul: „Dacă vorbesc cu cineva, trebuie să mă gândesc tot timpul ce 
să spun. Dacă n-o fac, roșesc. Doar în întuneric nu mi se întâmplă. 
Nu suport pauzele. Ştiu asta, și o știe și soțul meu. întotdeauna mi-a 
spus-o“. 


Terapeut: „Vrei să spui că, dacă Adultul tău nu este ocupat, Copilul 
profită de ocazie ca să apară și să te facă de rușine?“ 


Albul: „Așa este. Dacă pot continua să dau sugestii cuiva sau el să- 
mi dea sugestii mie, atunci sunt în regulă, sunt protejată. Câtă vreme 
Adultul meu este în control, pot amâna rușinea'. 


Aici, Albul arată clar că se teme de timpul nestructurat. Copilul lui 
este împiedicat să-și facă de cap, câtă vreme Adultul poate fi ţinut 
ocupat într-o situaţie socială, iar un joc oferă o structură 

adecvată pentru funcţionarea Adultului. însă jocul trebuie să 

fie declanșat în mod adecvat ca să-i poată menţine interesul. 
Alegerea jocului „DCNDD* este influențată de principiul economiei: 
aduce maximum de beneficii interne și externe opoziţiei Copilului 
fata de pasivitatea fizică. Albul poate să joace cu aceeași ardoare 
atât Copilul viclean, care nu poate fi dominat, cât și 

Părintele înțelept, care încearcă să domine Copilul altcuiva și 

nu reușește. De vreme ce principiul de bază al jocului , DCNDD* este 
acela că nicio sugestie nu este acceptată vreodată, atunci Părintele 
nu câștigă niciodată. Motto-ul jocului este: „Nu te teme, Părintele nu 
reușește niciodată“. 


Așadar, în rezumat: deși fiecare mutare este amuzantă, ca să zicem 
asa, pentru Alb și îi aduce mica „sa plăcere prin respingerea 
sugestiei, adevărata răsplată este tăcerea sau tăcerea mascată care 
se instalează când toți ceilalţi și-au spart creierii și au obosit 
încercând Nă găsească soluţii acceptabile. Aceasta le 

semnalează persoanei Albului și celorlalți că Albul a 

câștigat demonstrând că ei sunt cei nestiutori. Dacă tăcerea nu este 
mascată, ea poate dura câteva minute. în exemplul dat, persoana 
Verde îi scurtează Albului triumful din cauza nerăbdării de a-și 
începe propriul joc, care a și îrnpiedicat-o să participe la jocul 
Albului. Mai târziu, 


In timpul ședinței, persoana Albului și-a manifestat resentimentul fata 
de persoana Verde pentru scurtarea momentului ei de victorie. 


O altă trăsătură curioasă a jocului ,DCNDD* este aceea că jocurile 
interne si cele externe sunt jucate exact la fel, doar cu rolurile 
inversate. în forma externa, cea observată clinic, Copilul Albului se 
activează pentru a juca rolul neștiutorului ce caută ajutor într-o 
situație la mai multe mâini. în forma internă, jocul mult mai intim, la 
două mâini, jucat acasă cu soţul, Părintele Albului se activează ca 
înțeleptul ce oferă sugestii eficiente. Totuși, această inversare este 
secundară de obicei, de vreme ce tn perioada curtării soția joacă 
rolul Copilului neajutorat, și numai după ce se termină luna de 
miere Părintele ei autoritar începe să apară în mod deschis. Poate 
că au mai existat câteva scăpări când se apropia nunta, dar 
logodnicul ei le va fi trecut cu vederea, în dorința de a se căsători cu 
mireasa lui atent aleasă. Dacă nu le treée cu vederea, logodna 
poate fi ruptă „din motive întemeiate“, iar persoana Albului, mai 
tristă, dar nu mai inteleapta, își va reîncepe căutările pentru 

un partener potrivit. 


Antiteza. Este evident că cei ce răspund la prima mutare a persoanei 
Albului, la prezentarea „problemei“ ei, joacă o formă de „încerc doar 
să te ajut“. De fapt, , DCNDD* este inversul lui „încerc doar să te 
ajut“. în „încerc doar să te ajut“, există un singur terapeut si mai multi 
clienţi; în ,DCNDD* există un singur client și mai multi „terapeuti“. 
Prin urmare, antiteza clinică pentru „DCNDD“ este să nu joci „încerc 
doar să te ajut“. Dacă deschiderea este de forma: „Ce faci tu 
dacă...“, un răspuns ar fi: „Este o problemă dificilă. Ce ai de gând 

să faci în privinţa ei?“ Dacă este de forma: „X n-a ieșit cum trebuia“, 
atunci răspunsul ar trebui să fie: „Ce păcat!“ Ambele răspunsuri sunt 
suficient de politicoase pentru a-1 lăsa în pierdere pe Alb sau, cel 
puţin, să determine o tranzacţie încrucișată, astfel încât frustrarea lui 
să devină manifesta si să poată fi apoi explorată. într-un grup de 
terapie, aceasta este o practică bună pentru împiedicarea implicării 
în jocul „încerc doar sa te ajut“ a pacienţilor susceptibili. După aceea, 
nu doar Albul, ci și ceilalți membri ai grupului pot învăţa din anti- 
»DCNDD", care este doar o altă variantă de anti-,încerc doar să te 
ajut“. 


într-o situație socială, dacă jocul este prietenos și inofensiv, nu există 
niciun motiv să nu participi. Dacă este o încercare de exploatare a 
cunoștințelor profesionale, poate fi nevoie de o mutare antitetică; 

dar în asemenea situatii, aceasta stârneşte resentimente, din cauza 
expunerii Copilului Albului. în aceste cazuri, cea mai bună politică 
este evitarea mutării de deschidere și căutarea unui joc stimulator de 
gradul întâi, precum „Violul“. 


Jocuri înrudite. ,DCNDD* trebuie diferențiat de reversul său „De ce 
ai-Nu, dar“, în care Părintele câștigă și Copilul defensiv se retrage 
confuz în cele din urmă, deși, din nou, în transcrierea seacă poate 
suna factual, 


rational si de la Adult la Adult. „De ce ai-Nu, dar“ este foarte apropiat 
de „Mai mult decât atât'. 


Inversul lui „De ce ai-Nu, dar“ seamănă la început cu „Țăranca'. Aici, 
persoana Albului îl seduce pe terapeut pentru a-i oferi sugestii, pe 
care ea le acceptă imediat, în loc să le respingă. Doar după ce el se 
implică foarte mult, își dă seama că persoana Albului se 

întoarce împotriva lui. Ceea ce părea „Țăranca“ sfârșește prin a 

fi varianta intelectuală a jocului „Violul“. Versiunea clasică a acestuia 
constă în trecerea de la transferul pozitiv la cel negativ, din cursul 
psihanalizei ortodoxe. 


„DCNDD* poate fi jucat si în forma de gradul doi „Fă-mi ceva“. De 
pildă, pacienta refuză să facă munci casnice și, la întoarcerea soțului 
acasă în fiecare seară, are loc jocul „DCNDD“. Dar indiferent ce 
spune el, ea refuză cu încăpățânare să-și schimbe obiceiurile. 

în unele cazuri, incapatanarea poate fi malignă si necesită o 
evaluare psihiatrică atentă. Totuși, trebuie ţinut cont și de partea de 
joc, de vreme ce aceasta ridică problema motivelor pentru care soţul 
și-a ales o asemenea soţie și a modului în care contribuie el la 
menţinerea situației. 


ANALIZĂ 
Teza: „Orice soluţie îmi vei da, o să-i găsesc eu un defect". 
Scopul: Confirmarea. 


Rolurile: Persoana Neajutorată, Sfătuitorii. Psihodinamica: Conflictul 
capitulării (oral). Exemple: (1) „Da, dar nu-mi pot face temele pentru 


ca...". (2) Soţia neajutorată. 
Paradigma socială: Adult-Adult. 


Adult: „Ce-ai face tu dacă...“ 


Adult: „De ce nu...“ 

Adult: „Da, dar...“ 

Paradigma psihologică: Părinte-Copil. 

Părinte: „Pot să te fac să fii recunoscător pentru ajutorul meu“. 
Copilul: „încearcă“. 

Mutarile: (1) Problema-Solutie. (2) Obiectie-Solutie 

(3) Obiectie-Deconcertare. 

Beneficiile: (1) Psihologic intern — confirmare. 


(2) Psihologic extern — evitarea capitulării. (3) Social intern — „De 
ce nu...—Da, dar...“; rolul Parental. 


(4) Social extern — „De ce nu-Da, dar“; rolul Copilului. 


(5) Biologic — discuţie raţională. (6) Existential — Toţi vor sa ma 
domine. 


JOCURI SEXUALE 


Unele jocuri sunt practicate in scopul exploatării sau combaterii 
pulsiunilor sexuale. De fapt, toate acestea sunt pervertiri ale 
instinctelor sexuale, in care satisfacția este deplasată de la actul 
sexual la tranzacțiile cruciale care procură răsplata jocului. Acest 
lucru nu poate fi demonstrat întotdeauna convingător, pentru că 
acest tip de jocuri sunt practicate în viaţa privată, deci datele clinice 


despre ele trebuie obținute la mana a doua, iar gradul de 
subiectivism al celui care oferă informaţiile nu poate fi evaluat 
întotdeauna satisfăcător. Concepţia psihiatrică asupra 
homosexualității, de pildă, este foarte distorsionată pentru că 
„jucătorii“ mai agresivi și de succes apelează rar la tratamentul 
psihiatric, iar materialul disponibil privește în principal 
partenerii pasivi. 


Jocurile incluse aici sunt: „Hai, bateti-va", „Perversiunea“, „Violul“, 
„Jocul ciorapilor“ și „Scandalul“. în majoritatea cazurilor, agentul 

este o femeie. Din acest motiv, formele mai dure ale jocurilor sexuale 
în care bărbatul este agentul constituie infracțiuni sau pe-aproape, 
aparținând mai curând 


domeniului jocurilor interlope. Pe de altă parte, jocurile sexuale și 
cele maritale se suprapun, dar cele descrise aici sunt accesibile în 
mod egal și celor necăsătoriți, ca și 


celor căsătoriți. 


1. HAI, BATETI-VA 


Teza. Acesta poate fî o manevră, un ritual sau un joc. în fiecare caz, 
psihologia este în mod esenţial feminină. Datorită dramatismului său, 
„Hai, bateţi-vă“ se află la baza unei bune parti a literaturii lumii, fie ea 
de bună sau proastă calitate. 


1. Ca manevră, este romantic. Femeia manevrează sau provoacă 
doi bărbaţi să se bată, cu insinuarea sau promisiunea că-i va ceda 
învingătorului. După ce se decide competiţia, ea își ţine promisiunea. 
Aceasta este o tranzacţie onestă și se presupune că cei doi vor 

trăi fericiți până la adânci batraneti. 


2. Ca ritual, tinde să fie tragic. Obiceiul cere ca doi bărbaţi să se 
bată pentru ea, chiar dacă ea nu vrea acest lucru și chiar dacă ea a 
ales deja. Dacă învinge cine nu trebuie, ea trebuie totuși să-l 
accepte. în acest caz, societatea, și nu femeia declanșează „Hai, 
bateti-va". Dacă femeia consimte, atunci tranzacţia este una 
onestă. Dacă femeia nu consimte sau este dezamăgită, rezultatul îi 
poate oferi un motiv considerabil pentru practicarea unor jocuri 
precum „Să-l fraierim pe Joey“. 


3. Cajoc, este comic. Femeia stârnește competiţia și, în timp ce 
rivalii se luptă, ea fuge cu un al treilea. Beneficiile psihologice interne 


și externe pentru ea și partenerul ei provin din poziția că lupta 
cinstită este pentru fraieri, iar povestea comică pe care au trăit-o 


formează baza pentru beneficiile sociale interne și externe. 
2. PERVERSIUNEA 


Teza. Perversiunile heterosexuale, precum fetișismul, sadismul și 
masochismul, sunt simptomatice pentru Copilul confuz și sunt tratate 
ca atare. însă aspectele lor tranzactionale, așa cum sunt ele 
manifestate în relaţiile sexuale reale, pot fi gestionate cu ajutorul 
analizei jocurilor. Acest lucru poate conduce la control social, astfel 
încât chiar dacă pulsiunile sexuale deviante rămân neschimbate, ele 
sunt neutralizate prin ținerea in frau a punerii lor în aplicare. 


Cei care suferă de o devianta sadică sau masochista ușoară tind să 
adopte o poziţie primitivă de tipul „Sănătăţii mintale“. Au senzaţia că 
sunt înzestrați cu o sexualitate puternică și ca abstinenta prelungită 
poate avea consecinţe grave. Niciuna dintre aceste concluzii nu este 
în mod necesar adevărată, dar ele alcătuiesc baza unui joc de tip 
„Piciorul de lemn: cu justificarea: „La ce te aștepți de la cineva cu o 
sexualitate atât de puternică, asa ca mine?“ 


Antiteza. Aceasta constă în sporirea tandretei fata de sine si 
partener; e vorba deci despre abtinerea de la flagelarea verbală sau 
fizică și limitarea la forme de coit mai convenţionale. Dacă Albul este 
pervers cu adevărat, acest lucru va fi dezvăluit de al doilea element 
al jocului, care este exprimat adesea foarte clar în visele lui: nu coitul 
în sine îl interesează, ci satisfacția reală pe care și-o obţine din 
preludiul umilitor. Se prea poate să nu fi recunoscut acest lucru nici 
în fata propriei persoane. 


Dar acum nemulțumirea lui îi va deveni clară: „După 


atâta munca, mai trebuie sa am si contact sexual!" în acest moment, 
poziţia lui este mult mai ușor de abordat în psihoterapia de 
specialitate, mare parte din justificări și evitări fiind anulate. Toate 
acestea sunt valabile pentru „psihopatii sexual“ obișnuiți, dar nu si 
pentru schizofrenicii maligni sau criminalii perversi, si nici pentru cei 
care-și limitează activităţile sexuale doar la nivelul fantasmării. 


Jocul „Homosexualitatea“ s-a transformat într-o subcultură în multe 
tari, după cum în altele a devenit un ritual. Multe dintre neajunsurile 
produse de homosexualitate apar din transformarea ei într-un 

joc. Comportamentul provocator care dă naștere jocurilor „Hoţii și 
vardistii", „De ce ni se întâmplă întotdeauna noua?", „Asta e 
societatea în care trăim“, „Toţi marii bărbaţi au fost“ si asa mai 
departe este supus adesea controlului social, ce reduce la minimum 
dezavantajele. Homosexualul „de profesie“ își irosește o mulțime 
de timp și energie care ar putea fi folosite în alte scopuri. Analiza 
jocurilor sale l-ar putea ajuta să-și întemeieze un menage discret, ce 
i-ar permite să se bucure de avantajele pe care le oferă societatea 
burgheză, în loc să se dedice jucării propriei variante de „Nu-i așa 
că-i îngrozitor?“ 


3. VIOLUL 


Teza. Este un joc între un bărbat și o femeie care ar putea fi numit 
mai politicos „Hai, pa!“ sau „Indignare“, cel putin în formele lui mai 
ușoare. El poate fi jucat cu diferite grade de intensitate. 


1. „Violul“ de gradul întâi sau „Hai, pa!“ este popular în cadrul 
întâlnirilor sociale si constă, în esenţă, într-un flirt ușor. Femeia Alb 
dă semnale că este disponibilă și 


își obține plăcerea de a fi urmărită. însă îndată ce bărbatul a decis 
să se implice, jocul s-a terminat. Dacă este politicoasă, îi poate 


spune deschis „Apreciez complimentele și iti multumesc foarte mult“, 
după care trece la următoarea cucerire. Dacă este mai 
puţin generoasă, poate pleca pur și simplu de lângă el. 


O jucătoare abilă poate face ca jocul să continue mult timp la 
întrunirile sociale mai mari, mișcându-se frecvent, astfel încât 
bărbatul să fie nevoit să facă manevre complicate pentru a o urmări 
fără să devină prea evident. 


2. în „Violul“ de gradul doi sau „Indignarea“, femeia Alb obţine doar 
o satisfacție secundară din avansurile Negrului. Principala ei 
gratificare vine din respingerea lui, astfel încât acest joc este 
cunoscut colocvial și ca ,Sterge-o, băiete!“ Ea îl ademeneste pe 
Negru să se implice mult mai serios decât în cazul flirtului ușor 

din „Violul“ de gradul întâi și se bucură să-l vadă pus în încurcătură 
de respingerea ei. Negrul, desigur, nu este chiar așa de neajutorat 
pe cât pare și este posibil să se fi chinuit destul de mult ca să se 
implice. De obicei, el joacă o variantă a lui „Dă-mi un şut“. 


3. „Violul“ de gradul trei este un joc diabolic, care se sfârșește prin 
crimă, sinucidere sau la tribunal. Aici femeia Alb îl aduce pe Negru în 
situația de contact fizic compromitator, iar apoi pretinde că acesta a 
atacat-o sau că i-a adus prejudicii ireparabile. în forma cea 

mai cinică, femeia Alb îi poate permite finalizarea actului sexual, 
astfel încât să obţină și plăcere înainte de a-1 acuza. Confruntarea 
poate fi imediată, ca în cazul acuzatiei neîntemeiate de viol, sau 
poate fi amânată mult timp, ca în cazul sinuciderii sau omuciderii 
după 


o aventură amoroasă prelungită. Dacă femeia decide să practice 
jocul sub forma atacului criminal, s-ar putea să nu-i fie prea greu să 
găsească aliaţi venali sau interesați 


de morbid, precum presa, poliția, avocați și rude. Uneori, însă, toți 
acești spectatori din afară se pot întoarce în mod cinic împotriva ei, 
astfel încât ea pierde iniţiativa și devine doar un instrument în 
jocurile lor. 


în unele cazuri, spectatorii din afară îndeplinesc o altă funcţie. Ei îi 
impun jocul cu forța unei femei Alb care se opune, pentru că vor să 
joace „Hai, bateti-va!” 


O pun într-o asemenea situaţie încât trebuie să acuze violul pentru 
a-și salva reputaţia. Acest lucru li se poate întâmpla mai ales fetelor 
minore; ele pot dori sincer continuarea unei legături, dar pentru că 
aceasta este descoperită sau se face caz de ea, ele se simt 
constrânse să transforme povestea de dragoste într-un joc 

„Violul“ de gradul trei. 


într-o bine-cunoscuta situaţie, precautul losif a refuzat să se lase 
atras într-un joc „Violul“, după care soţia lui Potifar (care l-a acuzat 
pe nedrept de viol după ce losif îi refuzase avansurile — n.red.) a 
făcut comutarea clasică la „Hai, bateţi-vă!“, un exemplu excelent al 
modului cum reacţionează la antiteză un jucător dur și al pericolelor 
ce-i pândesc pe oamenii care refuză să se implice în jocuri. Aceste 
două jocuri sunt combinate în bine-cunoscutul „Şantaj“, în care 
femeia îl seduce pe Negru și apoi îl acuză de viol, moment în 

care soțul ei preia conducerea si abuzează de Negru în 

scopul șantajului. 


Una dintre cele mai nefericite si acute forme de „Viol“ de gradul trei 
apare frecvent între doi homosexuali care nu se cunosc, care în 
numai o oră pot duce jocul până la omucidere. Variantele cinice și 
criminale ale acestui joc contribuie la numărul mare de exemplare 
vândute de ziare axate pe senzaţional. 


Prototipul din copilărie al jocului „Violul“ este același cu cel al jocului 
„Femeia frigidă“, in care fetiţa îl aduce pe băieţel în situaţia de a se 
umili singur sau de a se 


murdări, pentru ca apoi să râdă de el. Este un joc descris In mod 
clasic de către Maugham în Robie și, cum am menţionat deja, de 
către Dickens în Marile speranţe. Acesta este un joc de gradul doi. O 
formă mai dură, apropiindu-se de gradul trei, poate fi jucată în 
cartierele râu famate. 


Antiteza. Capacitatea bărbatului de a evita să se lase atras în acest 
joc sau de a-1 ţine sub control depinde de capacitatea lui de a face 
distincţie între manifestări autentice ale sentimentelor și mutările 
dintr-un joc. 


Dacă este capabil de control social, poate obţine o foarte mare 
satisfacţie din flirturile simple din „Hai, pa!“. Pe de altă parte, este 
dificil de imaginat o antiteză sigură la manevra soției lui Potifar, alta 
decât să pleci înainte să se prindă de veste și să nu lași nicio 
adresă. în 1938, autorul s-a întâlnit cu un bătrân losif în Alep, care 
fugise din Constantinopol cu 32 de ani înainte, după ce una dintre 
femeile sultanului îl incoltise în timpul unei vizite de afaceri în 
haremul Yildiz. A trebuit să-și abandoneze magazinul, nu înainte să- 
și ia francii de aur agonisiti, iar apoi nu s-a mai întors niciodată. 


Jocuri înrudite. Versiunile masculine de „Viol“ sunt notorii în 
domeniul reclamelor: „Canapeaua de audiții“ (după care ea nu 
primește de fapt rolul) și 


„Dezmierdarea“ (după care ea este concediată). 
ANALIZĂ 


Următoarea analiză se referă la „Violul“ de gradul trei, pentru că 
elementele jocului sunt ilustrate mai dramatic aici. 


Scopul: Răzbunarea diabolică. 


Rolurile: Seducătoarea, Lupul. 


Psihodinamica: (de gradul trei): invidie de penis, violenţă orală. „Hai, 
pa!“ este falie, în timp ce „Indignare“ are puternice elemente anale. 


Exemple: (1) „Te spun, mucos murdar“. (2) Femeia siluită. 
Paradigma socială: Adult-Adult. 
Adult (bărbat) : „îmi pare rău dacă am mers mai departe decât voiai“. 


Adult (femeie): „M-ai violat și trebuie să platesti cu vârf și îndesat 
pentru asta“. 


Paradigma psihologică: Copil-Copil. 
Copil (bărbat): „Uite ce irezistibil sunt“. 
Copil (femeie): „Acum te-am prins, ticălosule!“ 


Mutarile: (1) Femeia: seducţie; Bărbatul: contraseductie. (2) Femeia: 
capitulare; Bărbatul: victorie; (3) Femeia: confruntare; Bărbatul: 
prăbușire. 


Beneficiile: (1) Psihologic intern — exprimarea urii si proiecția 
vinovatiei. (2) Psihologic extern — evitarea intimitatii emoţionale 
sexuale. (3) Social intern — „Acum te-am prins, ticălosule!“. (4) 
Social extern — „Nu-i așa că-i îngrozitor?“, „Tribunalul“, „Hai, bateti- 
va!". (5) Biologic — relaţii sexuale și agresive. 


(6) Existential — N-am nicio vină. 
4. JOCUL CIORAPILOR 


Teza. Face parte din familia jocului „Viol“; caracteristica sa cea mai 
evidentă este exhibitionismul, care este de natura isterică. O femeie 


intră într-un grup străin și după foarte puţin timp își expune 

piciorul într-un mod foarte provocator spunând: „Vai, mi s-a dus un fir 
de la ciorap“. Acest lucru este calculat astfel încât să-i excite sexual 
pe bărbaţi și să le înfurie pe celelalte 


femei. Orice confruntare a femeii Alb este întâmpinată, bineînţeles, 
cu proteste inocente sau cu întoarcerea acuzelor, de unde și 
asemănarea cu „Violul“ clasic. Lipsa de adaptare a femeii Alb este 
foarte semnificativă. Ea așteaptă arareori să afle cu ce fel de oameni 
are de-a face sau care este momentul potrivit pentru manevra ei. 
Ca atare, aceasta pare ceva nepotrivit si îi afectează relaţiile cu cei 
cu care se asociază. în ciuda unei „sofisticări“ superficiale, ea nu 
înțelege ce se întâmplă în viaţa ei pentru că judecă natura umană 
prea cinic. Scopul ei este să demonstreze că alţii au o minte lasciva, 
iar Adultul său este păcălit de Copilul și Părintele ei (de regulă, o 
mamă lasciva) să ignore atât propriul stil provocator, cat si bunele 
intenţii ale multora dintre oamenii pe care îi întâlnește. Astfel, jocul 
tinde să fie autodistructiv. 


Aceasta este, probabil, varianta falică a unui joc al cărui conţinut 
depinde de o tulburare latentă. O variantă „orală“ poate fi jucată de 
femei cu o patologie mai profundă si cu sâni bine dezvoltați. Adesea, 
asemenea femei stau cu mâinile sub cap, pentru a-și proiecta 

sânii în afară; ele pot atrage si mai mult atenţia asupra lor făcând 
remarci asupra mărimii sânilor sau vorbind despre chestiuni 
medicale, cum ar fi o operaţie sau un nodul. Unele genuri de foieli 
constituie, probabil, o variantă anală. Acest joc dă de înţeles faptul 
că femeia este disponibilă sexual. Astfel, el poate fi jucat într-o formă 
ceva mai simbolică de către femeile îndoliate, care-și „expun“ 
văduvia fără sinceritate. 


Antiteza. în afară de lipsă de adaptare, aceste femei demonstrează 
o toleranţă scăzută la antiteză. Dacă, de pildă, jocul este ignorat sau 
contracarat printr-o terapie de grup avansată, ele ar putea să nu mai 
revină la grup. în acest joc trebuie făcută o distincţie foarte atentă 


între antiteză și represalii, întrucât cele din urmă semnifică victoria 
Albului. în „Jocul ciorapilor“, femeile se pricep 


mai bine decât bărbaţii să răspundă la mutări, căci cei din urmă nu 
prea au motive să-l întrerupă. Prin urmare, cel mai bine este ca 
antiteza să fie lăsată în seama celorlalte femei prezente. 


5. SCANDALUL 


Teza. Jocul clasic are loc între taţii dominanti și fiicele adolescente, 
acolo unde există o mamă inhibată sexual. Tatăl vine acasă de la 
muncă și îi găsește ceva de reproșat fiicei, care îi răspunde 
necuviincios; sau fata poate face prima mutare, fiind necuviincioasă 
cu el, lucru pe care tatăl i-1 reproșează. Amândoi ridică vocea și 
cearta se intensifică. Rezultatul depinde de cel care a iniţiat jocul. 
Există trei posibilități: (a) tatăl se retrage în dormitorul lui și tranteste 
ușa; (b) fiica se retrage în dormitorul ei și tranteste ușa; (c) amândoi 
se retrag în dormitoarele lor și trântesc ușile. în orice caz, 

finalul jocului „Scandalul“ este marcat de trantirea ușilor. „Scandalul“ 
oferă o soluţie neplăcută, dar eficace la problemele sexuale care 
apar în anumite familii între taţi și fiicele lor adolescente. Adesea, cei 
doi pot locui în aceeași casă doar dacă sunt furioși unul pe celălalt, 
iar trântirea uşilor subliniază pentru amândoi faptul că au dormitoare 
separate. 


în familiile degenerate poate fi jucată o formă sinistră și 
dezgustătoare a acestui joc, în care tatăl își așteaptă fiica ori de câte 
ori aceasta se duce la o întâlnire, pentru ca la întoarcere să-i verifice 
cu mare atenţie hainele, ca să fie sigur că nu a făcut sex. Cea mai 
mică bănuială poate da naștere unei altercatii extrem de violente, 

în urma căreia fata poate fi dată afară din casa în toiul nopţii. in timp, 
natura își va urma cursul — dacă nu în 


noaptea aceea, atunci în următoarea sau în cealaltă. Atunci, 
„bănuielile“ tatălui vor fi „justificate“, după cum îi va spune acesta 
mamei, care a stat deoparte „neajutorată“ în tot acest timp. 


însă, la modul general, „Scandalul“ poate fi jucat între oricare doi 
oameni care încearcă să evite intimitatea sexuală. De pildă, el este 
faza finală obișnuită a jocului „Femeia frigidă“. Se întâmplă relativ rar 
între băieţii adolescenţi și rudele lor feminine, pentru că băieţilor le 
este mai ușor să plece seara de acasă decât altor membri ai familiei. 
Fraţii și surorile pot crea de la o vârstă fragedă bariere eficace 

și satisfacţii fizice parţiale prin luptele fizice, tipar ce are motivații 
diferite la vârste diferite și care în America este o formă semiritualică 
de „Scandal“ acceptată de televiziune și de autoritățile pedagogice și 
pediatrice, în clasa superioară din Anglia este (sau era) 

considerată o formă nocivă, iar energiile corespunzătoare 

sunt canalizate către „Scandalul“ bine controlat de pe terenurile de 
joc. 


Antiteza. Jocul nu este chiar așa de dezgustător pentru tată cum i-ar 
plăcea lui să creadă și, în general, fiica este cea care face mutarea 
antitetica printr-o căsătorie timpurie, adesea prematură sau forțată. 
Daca este posibil psihologic, mama poate face mutarea antitetica 
prin renunţarea la frigiditatea ei relativă sau absolută. Jocul poate 
slăbi dacă tatăl devine interesat sexual de cineva din afară, dar 
această soluţie poate duce la alte complicaţii. în cazul cuplurilor 
căsătorite, antitezele sunt aceleași ca în cazul jocurilor 

„Femeia frigidă“ sau „Bărbatul frigid“. 


în condiţii prielnice, „Scandalul“ se poate transforma destul de 
natural în „Tribunalul“. 

JOCURI INTERLOPE 


Odată cu introducerea „asistenţei“ (sociale, medicale, psihologice) în 
tribunale, departamente de eliberare condiţionată și instituții 
corectionale, si odată cu rafinarea cunoștințelor criminalistilor si ale 
organelor de aplicare a legii, cei implicati trebuie sa fie constienti de 
jocurile interlope cele mai frecvente, atat din inchisori, cat si 

din afara lor. Printre acestea se numără „Hoţii si vardistii", „Cum 
scapi de aici“ și „Să-l fraierim pe Joey". 


1. HOTII ȘI VARDISTII 


Teza. Pentru că multi infractori îi urăsc pe polițiști, ei par să obţină o 
satisfacţie la fel de mare — adesea chiar mai mare — din păcălirea 
poliţiei, ca si din rezultatele actelor lor infractionale. La nivel de Adult, 
infracțiunile lor sunt jocuri practicate pentru recompensele materiale 
— prada; însă la nivel de Copil, este vorba despre emoția urmăririi: 
fuga și calmarea. 


In mod curios, prototipul jocului „Hoţii și vardiștii“ tlln copilărie nu 
este „De-a hoţii și vardistii", ci „De-a v .iti ascunselea", în care 
elementul esenţial este mâhnirea de a fi găsit. Copiii mici se dau de 
gol cu ușurință. Dacă tatăl îi găsește prea repede, mâhnirea ivite mai 
mare decât distracţia. Dar dacă tatăl este un Imn jucător, știe ce să 
facă: se abtine pana când băieţelul tl ila un indiciu, strigandu-1, 
scăpând ceva pe jos sau lovind ceva. Astfel, el îl forțează pe tată să- 
| găsească. Reacționează tot mâhnindu-se; însă de data asta s- 

a distrat mai mult, datorită suspansului crescut. Dacă tatăl ne dă 
bătut, de obicei băiatul se simte dezamăgit, și nu victorios. De vreme 


ce s-a distrat ascunzându-se, evident eâ nu aici este problema. El 
este dezamăgit că nu a fost prins. Când îi vine rândul să se 
ascundă, tatăl știe că nu trebuie să-l întreacă în istetime pe băiat 
prea mult timp, ei doar atât cât trebuie pentru a fi distractiv; si el 
este suficient de înţelept încât să se prefacă mâhnit când este prins. 
Curând devine clar că a fi găsit este răsplata necesară. 


Așadar, „De-a v-aţi ascunselea“ nu este o simplă forma de petrecere 
a timpului, ci un joc adevărat. La nivel social, este o întrecere în 
istetime și oferă satisfacţie maximă cand Adultul fiecărui jucător da 
tot ce poate; însă la nivel psihologic totul se desfășoară ca într-un 
joc compulsiv de noroc, în care Adultul Albului trebuie să piardă 
pentru a-și lăsa Copilul interior să câștige. A nu fi prins este, de fapt, 
antiteza. La copiii mai mari, cel care găsește o ascunzătoare de 
negăsit nu este bine privit, dat fiind ca a stricat astfel jocul. El a 
exclus aspectul de Copil si a transformat totul într-o procedură de 
Adul/t. El nu mai joacă de dragul distractiei. El intră în aceeași 
categorie ca și un proprietar de cazinou sau ca unii infractori de 
meserie, care, de fapt, sunt interesaţi de bani, nu de distracţie. 


Pare să existe două tipuri diferite de infractori de meserie: cei care 
comit infracțiunile în principal pentru profit si cei care o fac în primul 
rând pentru joc — între cele două se află un grup numeros, căruia îi 
aparțin cei ce pot avea oricare din cele două motivații. 

„Câștigătorul compulsiv“, cel ce face multi bani, al cărui Copil chiar 
nu vrea să fie prins si nici nu este prins decât arareori, conform 
relatărilor pe această temă; el este de neatins, mergându-i totul ca 
uns de fiecare dată. „Perdantul compulsiv“, pe de altă parte, care 
joacă „Hoţii și vardiștii“ (H&V), rareori o duce bine 

financiar. Exceptiile par să se datoreze adesea mai 

degrabă norocului decât abilităţilor; însă pe termen lung chiar 

și norocul se termină, după cum o cere Copilul său, ajungând să se 
plângă în loc s-o ducă bine. 


Jucătorul de H&V care ne interesează aici seamănă în unele privinţe 
cu Alcoolicul. El poate trece din rolul de Hot în cel de Vardist, si din 
cel de Vardist în cel de Hot. în unele cazuri, el poate juca Vardistul 
Parental în timpul zilei și Hoţul Copil după lăsarea 

întunericului. Există un Vardist în multi Hoti și un Hot în multi Vardiști. 
Daca infractorul se „corijează“, el poate juca rolul de Salvator, 
devenind asistent social sau misionar; dar in acest joc Salvatorul 
este mult mai putin important decât cel din „Alcoolicul“. Totuși, în 
mod obisnuit, rolul de Hot al jucatorului este destinul lui si fiecare 
are propriul modus operandi de a se lasa prins. El le poate ingreuna 
sau usura munca Vardistilor. 


Situatia este asemanatoare si in cazul practicantilor jocurilor de 
noroc. La nivel social sau sociologic, un „profesionist“ al jocurilor de 
noroc este cel pentru care cel mai important lucru în viata este jocul 
de noroc. Dar la nivel psihologic, există două tipuri diferite 

de asemenea jucători profesioniști. Sunt cei care-și petrec timpul 
practicând jocurile de noroc — adică, jucându-se 


cu Soarta — în care puterea dorinței Adultului de a câștiga este 
depășită doar de puterea nevoii Copilului de a pierde. Și mai sunt cei 
care conduc tripouri și care își câștigă traiul, de obicei unul foarte 
bun, oferind jucătorilor ocazia de a juca; ei înșiși nu joacă și 
încearcă să evite acest lucru, deși uneori, în anumite condiţii, își vor 
permite s-o facă și chiar cu plăcere, la fel cum un infractor care s-a 
îndreptat mai poate juca din cand în cand un „Hoţii si vardistii*. 


Acest lucru aruncă o lumină asupra motivelor pentru care studiile 
psihologice și sociologice asupra infractorilor au fost ambigue și 
neproductive în general: ele vizează două tipuri diferite de oameni, 
care nu pot fi diferentiati în mod adecvat în cadrele de 

referință teoretice sau empirice obișnuite. Același lucru 

este adevărat si în cazul studierii practicantilor de jocuri de noroc. 
Analiza tranzactionala si cea a jocurilor oferă o soluție imediată. Ele 
înlătură ambiguitatea, făcând distincţia tranzactionala, dincolo de 
nivelul social, între „jucători“ și „profesioniștii propriu-ziși”. 


să trecem acum de la această teză generală la câteva exemple 
concrete. Unii spărgători își fac treaba fără nicio mișcare în plus. 
Spărgătorul care joacă „Hoţii și vardiștii“ își lasă în urmă cartea de 
vizită prin acte gratuite de vandalism, cum ar fi impregnarea 
hainelor scumpe cu secretii și excretii. Jefuitorul de 

bănci profesionist, conform relatărilor, își ia toate precautiile posibile 
pentru a evita violenţa; jefuitorul de bănci care joacă H&V caută 
orice pretext pentru a-și ventila furia. Ca orice profesionist, un 
infractor de meserie preferă ca loviturile sale să fie cât mai curate, în 
limita circumstanțelor. Infractorul care joacă H&V simte nevoia să-și 
descarce nervii în timpul loviturii. Se spune că adevăratul 
profesionist nu acţionează niciodată înainte ca totul să fie bine pus la 
punct; jucătorul este 


dispus să înfrunte legea nepregătit. Profesioniştii adevăraţi sunt 
perfect conştienţi, în felul lor, de jocul H&V. Dacă membrul unei 
bande manifestă prea mult interes fata de joc, până într-acolo încât 
să pună în pericol lovitura, și mai ales dacă nevoia lui de a fi 

prins începe să se vadă, banda va lua măsuri drastice pentru 

a preveni recidiva. Poate că profesioniștii adevăraţi sunt prinşi 
arareori tocmai pentru că ei nu joacă H&V. Astfel, ei sunt rareori 
studiati sociologic, psihologic și psihiatric; acest lucru se aplică și la 
jucătorii de jocuri de noroc. Prin urmare, majoritatea cunoștințelor 
noastre clinice despre infractori și practicanți ai jocurilor de noroc se 
referă mai degrabă la jucători, nu la profesioniștii propriu-ziși. 


Cleptomanii (spre deosebire de hoţii de magazine profesioniști) arată 
cât de răspândit este jocul H&V. Probabil ca foarte multi occidentali, 
cel puţin, au jucat H&V în fantasmările lor, iar acest lucru face ca 
ziarele sa se vândă foarte bine injumatatea noastră de lume. Acest 
joc fantasmat apare adesea sub forma închipuirii „crimei perfecte“, 
care înseamnă cel mai dur joc posibil și păcălirea totală a polițiștilor. 


Variante ale H&V sunt: „Hoţii și experții contabili“, jucat de 
delapidatori cu aceleași reguli și răsplată; „Hoţii și vamesii", jucat de 
contrabandiști etc. Foarte interesantă este varianta penală a 
„Tribunalului“. în ciuda tuturor precautiilor sale, profesionistul poate 
fi uneori arestat și trimis în judecată. Pentru el, „Tribunalul“ este o 
procedură pe care o îndeplinește conform instrucţiunilor apărătorilor 
săi legali. Pentru avocaţi, dacă sunt câștigători compulsivi, 
„Tribunalul“ este, în esenţă, un joc cu juriul, în care obiectivul este să 
câștige, nu să piardă. Acesta este considerat un joc constructiv de 
către un larg segment al societății. 


Antiteza. Aceasta îi preocupă mai degrabă pe criminaliștii calificaţi 
decât pe psihiatri. Poliţia și aparatul judiciar nu sunt antitetice, ci au 
rolul lor în joc, urmând regulile stabilite de societate. 


Totuși, trebuie subliniat un lucru. Cercetătorii în criminalistică pot 
glumi că unii infractori se comportă ca și când le-ar fi plăcut 
urmărirea și ar fi vrut să fie prinși, sau pot să înțeleagă această idee 
și să-i acorde credit. însă nu înclină deloc să considere un 
asemenea factor „explicativ“ drept decisiv în activitatea lor 

„de cercetare“. Si aceasta în primul rând pentru că nu există nicio 
modalitate de dezvăluire a acestui element prin metodele standard 
ale cercetării psihologice. Ca urmare, cercetătorul fie trebuie să 
excludă un element crucial, pentru că nu-1 poate gestiona cu 
instrumentele de cercetare pe care le are la dispoziţie, fie trebuie să- 
și schimbe instrumentele. Fapt este că acele instrumente n-au 
condus până acum la nicio soluţie pentru niciuna dintre problemele 
criminalisticii. Așa că ar fi mai bine ca cercetătorii să renunţe la 
vechile metode și să abordeze problema dintr-un unghi nou. Până 
când jocul H&V nu este acceptat nu doar ca o anomalie interesantă, 
ci ca însuși elementul central pentru un procent semnificativ de 
cazuri, o mare parte din cercetarea în criminologie va continua să se 
ocupe de banalitati, doctrine, chestiuni periferice sau irelevante”. 


în „Psychiatry and the Law: Use and Abuse of Psychiatry in a Murder 
Case“ (American Journal of Psychiatry: 118, pp. 289-299, 
1961),Frederick Wiseman oferă un exemplu clar si tragic al unei 
forme dure a jocului „Hoţii și vardiștii“. Este vorba despre un bărbat 
de 23 de ani care și-a împușcat logodnica, iar apoi s-a predat. Acest 
lucru n-a fost ușor, din moment ce poliția nu i-a crezut povestea 
decât după ce a repetat-o de patru ori. Ulterior el a declarat: „Toată 
viața am avut sentimentul că sunt sortit să sfârșesc pe scaunul 
electric. Dacă așa trebuia să se întâmple, asa se va întâmpla“. 
Autorul spune că era absurd să te aștepți ca un juriu obișnuit să 
înțeleagă complexa expertiză psihiatrică prezentată la proces în 
jargon tehnic. în termenii jocului, problema principală poate fi 
exprimată în cuvinte foarte simple: un băiat de nouă ani decide (din 
motivele aduse cu claritate la lumină în timpul procesului) că este 
sortit să sfârșească pe scaunul electric. El își petrece tot restul vieții 
îndreptându-se către acest obiectiv; în cele din urmă, folosindu-și 
iubita ca țintă, el reușește. 


ANALIZĂ 

Teza: Nu poţi să mă prinzi. 

Scopul: Confirmarea. 

Rolurile: Hot, Vardist (Judecător). 
Psihodinamica: Intruziune falică. 
Exemple: (1) De-a v-aţi ascunselea, (2) Infractiunea. 
Paradigma socială: Părinte-Copil. 
Copil: „Nu poţi sa mă prinzi“. 

Părinte: „Asta am de facut". 
Paradigma psihologică: Părinte-Copil. 
Copil: „Trebuie să mă prinzi“. 

Părinte: „Aha, aici erai!“ 


Mutările: (1) A: Sfidare; N: Indignare. (2) A: Ascundere; N: Frustrare. 
(3) A: Provocare; N: Victorie. 


Beneficiile: (1) Psihologic intern — compensație materială pentru 
răul din trecut. (2) Psihologic extern — contrafobic. (3) Social intern 
— Nu poţi să mă prinzi. 


(4) Social extern — Aproape scăpasem basma curată. (Discuţie 
pentru trecerea timpului: Ei aproape scăpaseră basma curată.) (5) 
Biologic — notorietate. 


(6) Existential: Am fost întotdeauna un ratat. 


2. CUM SCAPI DE AICI 


Teza. Dovezile istorice arată că deţinuţii care supraviețuiesc cel mai 
bine sunt cei care-și structurează 


timpul printr-o activitate, o discuţie pentru trecerea timpului sau un 
joc. Se pare ca acest lucru este bine cunoscut de poliţia politică, 
despre care se spune că-i frange pe unii deţinuţi tinandu-i pur si 
simplu inactivi sau într-o stare de deprivare socială. 


Activitatea preferată a deţinuţilor solitari este cititul sau scrisul, iar 
discuția de trecere a timpului preferată este „Evadarea“, pentru care 
unii au devenit celebri, precum Casanova sau baronul Frederich von 
der Trenck. 


Jocul preferat este „Cum scapi de aici“ („Vreau afară“), care poate fi 
jucat, de asemenea, și în spitalele de stat. Acest joc nu trebuie 
confundat cu operaţia (capitolul 5) cu același nume, cunoscută 
drept „Bună purtare“. Un deţinut care dorește realmente să fie liber 
va găsi modalitatea de a se plia pe cerinţele autorităţilor, astfel încât 
să fie eliberat cât mai repede posibil. în zilele noastre, acest lucru 
poate fi realizat adesea jucând bine jocul „Psihiatrie“, de tip grup 

de terapie. însă jocul „Vreau afară“ este jucat de deţinuţii sau 
pacienţii al căror Copil nu vrea să iasă. Ei simulează „Bună purtare“, 
dar în momentul esenţial se autosabotează, astfel încât să nu fie 
eliberaţi. Astfel, în „Bună purtare“, Părintele, Adultul și Copilul 
conlucrează în scopul eliberării; în „Vreau afară“, Părintele si 
Adultul fac mutările prescrise până în momentul critic, în 

care Copilul, care este, de fapt, îngrozit de perspectiva de a 

se aventura într-o lume nesigură, preia conducerea și strică efectul. 
„Vreau afară“ era un joc obișnuit pe la sfârșitul anilor 1930, printre 
imigranții nou sosiți din Germania, care deveniseră psihotici. Starea 
li se imbunatatea și implorau să fie externati din spital; dar pe 
măsură ce se apropja ziua externării, manifestările lor 

psihotice reveneau. 

Antiteza. Atât „Bună purtare“, cât și „Vreau afară“ sunt recunoscute 
de administratorii atenţi si pot fi 


gestionate la nivel executiv. însă începătorii în terapia de grup sunt 
adesea pacaliti. Un terapeut de grup competent, știind că acestea 
sunt cele mai frecvente manipulări din închisorile cu specific 
psihiatric, va fi atent la ele și le va depista într-un stadiu incipient. 
De vreme ce „Bună purtare“ este o operaţie onestă, ea poate fi 
tratată ca atare și discutarea ei deschisă nu face niciun rău. „Vreau 
afară“, pe de altă parte, necesită o terapie activă pentru ca detinutul 
înfricoșat să poată fi reabilitat. 


Jocuri înrudite. Strâns înrudită cu „Vreau afară“ este o operaţie 
numită „Trebuie să mă ascultați“. Aici, un deţinut sau un client al unei 
instituţii sociale își cere dreptul de a se plânge. Reclamatiile sunt cel 
mai adesea irelevante. Principalul lui scop este să se asigure că va 
fi ascultat de către autorităţi. Dacă acestea fac greșeala să creadă 
că el așteaptă să-i fie rezolvate cerinţele și îl resping ca având 
pretenţii prea mari, pot apărea necazuri. Dacă îi satisfac cerinţele, el 
va veni cu altele. Dacă doar îl ascultă cu răbdare și interes, 

atunci jucătorul de „Trebuie să mă ascultați“ va fi satisfăcut 

si cooperant, fără să mai ceară altceva. Administratorul trebuie sa 
înveţe să facă distincţie între „Trebuie să mă ascultați“ si cererile 
serioase care necesită acțiuni corective”. 


„închis pe nedrept“ este un alt joc care aparține acestei familii. Un 
infractor care s-a îndreptat poate invoca faptul de a fi „închis pe 
nedrept“ în efortul lui real de a fi eliberat, caz în care face parte din 
procedură, însă detinutul care joacă „închis pe nedrept“, nu-1 
foloseşte efectiv pentru a încerca să iasă, de vreme ce, dacă este 
eliberat, el nu mai are ce să invoce. 


Pentru mai multe informaţii despre „Hoţii și vardiștii“ și jocurile 
practicate de deţinuţi, vezi: Ernst F.H. si Keating W. C., 

„Psychiatric Treatment of the California Felon“, American Journal of 
Psychiatry, 120: 974-979,1964. 


3. SĂ-L FRAIERIM PE JOEY (SFJ) 


Teza. Prototipul acestui joc este „Magazinul universal“. Marile fraude, 
dar și micile escrocherii și chiar șantajul sunt jocuri de tipul SFJ. 
Nimeni nu poate fi învins la SFJ decât dacă are hotia în sânge, 
pentru că prima mutare este a Negrului, care-i spune Albului 

că fraierul de Joey e numai bun să fie „făcut“. Dacă Albul ar fi onest, 
el s-ar retrage, ori l-ar avertiza pe Joey, dar n-o face. Tocmai când 
Joey este pe cale să plătească, ceva nu merge bine și Albul 
descoperă că investiţia lui a dispărut. Sau, într-un joc de ,Santaj", 
tocmai când să i se pună coame lui Joey, se întâmplă ca el să apară 
la fata locului. Apoi Albul, care juca după propriile sale reguli în 
propriul său mod cinstit, află că trebuie să joace după regulile lui 
Joey, care sunt dureroase. 


în mod curios, se presupune că victima ar trebui să știe regulile SFJ 
și să le respecte. Faptul că vor fi turnători este un risc calculat al 
bandei de escroci; ei nu-i vor reproșa Albului faptul că i-a dat de gol, 
iar acestuia i se va permite chiar, într-o anumită măsură, libertatea 
de a minţi poliția pentru a se salva. Dar daca merge prea departe și 
îi acuză în mod fals de spargere, de pildă, asta înseamnă înșelătorie 
și o vor dispretui profund. Pe de altă parte, nu există înțelegere 
pentru un escroc care își alege o victimă în stare de ebrietate, 

dat fiind că aceasta este o procedură incorectă, iar el ar fi trebuit să 
știe asta. Același lucru este valabil și dacă este suficient de prost 
încât să-și aleagă o victimă cu simţul umorului, întrucât se știe foarte 
bine că nu poţi avea încredere că asemenea oameni pot juca rolul 
omului cinstit în SFJ până la jocul terminal „Hoţii și vardistii". Escrocii 
cu experienţă sunt speriați de victimele care izbucnesc în râs după 
ce au fost „fraierite“. 


Trebuie remarcat că o glumă proastă nu este un joc SFJ pentru că, 
în cazul ei, Joey este cel care suferă, în timp ce în SFJ Joey scapă 
la sfârșit, Albul fiind cel care suferă. O glumă proastă este o discuție 
pentru trecerea timpului, în timp ce SFJ este un joc în care gluma 
este făcută în așa fel încât să aibă un efect contrar. 


Este evident că SFJ este un joc la trei sau patru mâini în care poliţia 
este cea de-a patra mână și că este înrudit cu „Hai, bateti-va". 


NOTĂ 


Datorăm mulțumiri doctorului Franklin Emst de la Centrul Medical 
California din Vacaville, domnului William Collins de la Centrul de 
Reabilitare California din Norco și domnului Laurence Means de la 
închisoarea pentru Bărbaţi din Tehachapi, pentru interesul lor 
continuu în studierea jocului „Hoţii și vardiștii“ și pentru discuţiile si 
criticile lor utile. 


JOCURILE DIN CABINETUL DE TERAPIE 


Jocurile practicate cu tenacitate în situaţia terapeutică sunt cele mai 
importante pentru analistul de jocuri profesionist, el trebuind să fie 
conștient de acestea. Ele pot fi studiate cu ușurință la prima mana 
în cabinetul de terapie. Și sunt de trei tipuri, după rolul agentului: 


1. Jocuri practicate de terapeuti și asistenţi sociali: „încerc doar să 
te ajut“ și „Psihiatrie“. 


2. Jocuri practicate de profesioniști calificaţi care sunt pacienţi în 
grupuri de terapie, cum ar fi „Sera“. 


3. Jocuri practicate de pacienţi și clienţi obișnuiți: „Sărmanul“, 
„Țăranca', „Prostul“ și „Piciorul de lemn“. 


1. SERA 


Teza. Acesta este o variantă a jocului „Psihiatrie“, jucată cel mai dur 
de tinerii specialiști în științele 


sociale, cum ar fi psihologii clinicieni. Aflaţi în compania colegilor lor, 
acești tineri tind să joace „Psihanaliza“ adesea în glumă, folosind 
expresii precum ,,Ti se vede ostilitatea“ sau „Cât de mecanic poate 
ajunge un mecanism de apărare?“ De obicei, acestea constituie o 
discuţie pentru trecerea timpului inofensivă și agreabilă; reprezintă o 
fază normală a experienţei lor de învăţare și poate fi chiar amuzantă 
dacă în grup sunt și câteva persoane mai noi. (Preferata mea este: 
„Văd că a început iar Conferinţa Naţională a Actelor Ratate“.) 


Ca pacienţi în grupuri de psihoterapie, unii dintre acești oameni sunt 
capabili să se implice mai serios în această critică reciprocă; însă 
cum ea nu este prea productivă în situaţia dată, este posibil ca 
terapeutul să-i pună punct. Lucrurile se pot îndrepta apoi către jocul 
„Sera“. 


Proaspăt absolvenţii au tendinţa puternică să aibă un respect 
exagerat pentru ceea ce ei numesc „emoţii autentice“. Exprimarea 
unor asemenea emotii poate fi precedată de anunţarea lor. După 
anunţ, emoția este descrisă sau, mai degrabă, prezentată în fata 
grupului ca și cand ar fi o floare rară, ce trebuie privită cu venerație. 
Reacţiile celorlalți membri sunt primite cu mare solemnitate, iar cei 
care inițiază jocul au aerul experţilor unei grădini botanice. în 
jargonul analizei jocurilor, problema pare să fie dacă această emoție 
este suficient de bună pentru a fi expusă la Târgul Naţional al 
Emotiilor. O intervenţie interogativa a terapeutului poate fi respinsă 
vehement, ca și când acesta ar fi un imbecil neîndemânatic care 
striveşte petalele fragile ale unei plante exotice care înfloreşte o dată 
la o sută de ani. Evident, terapeutul știe că, pentru a 

înțelege anatomia și fiziologia unei plante, poate fi necesară disectia 
ei. 


Antiteza. Crucială pentru progresul terapeutic, antiteza este chiar 
ironia mea din descrierea de mai sus. 


JOCURILE NOASTRE OE TOATE ZILELE 


Dacă jocul este lăsat să continue, el poate dura neschimbat ani de 
zile, după care pacientul poate avea senzaţia că a trecut printr-o 
„experienţă terapeutică“, în timpul căreia și-a „exprimat ostilitatea“ și 
a învăţat „să-și gestioneze emoțiile“ într-un mod care îi conferă 

un avantaj fata de colegii săi mai putin norocosi. între timp, se vor fi 
întâmplat foarte puţine lucruri semnificative la nivel psihodinamic și, 
cu siguranţă, investiţia de timp n-a adus un beneficiu terapeutic 
maxim. 


Ironia din descrierea iniţială este îndreptată nu împotriva pacienţilor, 
ci a profesorilor lor si a mediului cultural care încurajează o 
asemenea pretiozitate exagerată. O remarcă sceptică, plasată într- 
un moment bine ales, poate separa pacienţii de influenţele 
Parentale pline de pretiozitate, conducând la o vigoare mai 

putin egocentrica a tranzacţiilor dintre ei. în loc să-și cultive emoțiile 
într-o atmosferă sufocantă de seră, ei le pot lăsa să se dezvolte 
natural, pentru a le scoate la lumină când sunt coapte. 


Beneficiul cel mai evident al acestui joc este cel psihologic extern, de 
vreme ce se evită intimitatea prin stabilirea unor condiţii speciale în 
care pot fi exprimate emoțiile si a unor restricţii speciale în 

privinţa răspunsurilor celor prezenți. 


2. ÎNCERC DOAR SĂ TE AJUT (IOSTA) 


Teza. Acest joc poate fi practicat în orice situație profesională, 

nefiind limitat doar la psihoterapeuti și asistenţi sociali. Totuși, el 
poate fi întâlnit cel mai adesea și în forma sa culminanta printre 
asistenții sociali care au un anumit tip de formare. Analiza acestui joc 
i-a fost clarificată autorului în împrejurări curioase. 


Toţi participanţii la un joc de poker renuntasera la cărțile din mana 
(,/o/d"), în afară de doi: un psiholog cercetător și un om de afaceri. 
Omul de afaceri, care avea o mână mare, a pariat, crescând 
mărimea potului („bet“); psihologul, care avea o mână imbatabilă, 

a ridicat miza, a plusat („raise“). Omul de afaceri părea nedumerit, în 
timp ce psihologul a remarcat glumet: 


„Nu fi supărat, încerc doar sa te ajut!“ Omul de afaceri a ezitat si, în 
final, a pus chipsurile cerute pe masă. Psihologul și-a arătat mâna 
câștigătoare, iar celălalt și-a aruncat cărţile dezgustat. Atunci, ceilalți 
prezenţi s-au simţit liberi să râdă la gluma psihologului, iar 

perdantul a remarcat cu amărăciune: „De mare ajutor mi-ai 

fost!“ Psihologul i-a aruncat autorului o privire cu subinteles, caee 
voia să spună că gluma fusese, de fapt, la adresa profesiei de 
psihiatru. Acela a fost momentul în care structura acestui joc a 
devenit clară. 


Asistentul social sau terapeutul, oricare ar fi specializarea sa, dă 
niște sfaturi unui client sau pacient. Pacientul revine și spune că 
sugestia n-a avut efectul scontat. Asistentul social ridică resemnat 
din umeri in fata acestui eșec și încearcă din nou. Dacă este mai 
atent, el poate detecta în acest moment pișcătura frustrării, dar va 
încerca din nou oricum. De obicei, el nu simte nevoia să-și 
investigheze propriile motivații, deoarece știe că multi dintre colegii 
cu o formare similară fac același lucru, el urmează procedura 
„corectă“ și va primi tot sprijinul din partea supervizorilor săi. 


Dacă dă peste un jucător înverșunat, cum ar fi un obsesiv ostil, îi va 
fi tot mai dificil să evite sentimentul de inadecvare. Apoi intră în 
dificultate, iar situaţia se va deteriora treptat. în cel mai rău caz, 
poate da peste un paranoid furios, care va da buzna într-o zi, 
spumegând și strigând furios: „Uite ce m-ai împins să fac!“ 

Apoi frustrarea sa va reveni intens sub forma gândului rostit 


sau nerostit: „Dar încercam doar să te ajut!“ 


Consternarea lui în fata ingratitudinii îl va face să sufere 
considerabil, indicând motivele complexe din spatele propriului 
comportament. Această consternare este răsplata. 


Profesioniştii veritabili nu trebuie confundați cu oamenii care joacă 
„încerc doar să te ajut“ (IDSTA). „Cred că putem face ceva în privința 
asta“, „Știu ce e de facut", „Am fost desemnat să te ajut“ sau „Plata 
pentru ajutorul meu va fi de...“ sunt diferite de „încerc doar să te 
ajut“. Primele patru, daca sunt de buna-credinta, reprezintă oferta 
Adultului de a-și pune calificarea profesională la dispoziţia 
pacientului sau clientului aflat în suferință; ÎDSTA are o motivaţie 
ascunsă, care este mai importantă decât capacitatea profesională de 
a obţine un rezultat. Această motivaţie se bazează pe poziția că 
oamenii sunt nerecunoscători și te dezamăgesc. Perspectiva 
succesului este alarmantă pentru Părintele profesionistului și este o 
invitaţie la sabotare, pentru că succesul i-ar periclita 

poziţia. Jucătorul de ÎDSTA trebuie să fie asigurat că ajutorul nu va fi 
acceptat, indiferent cât de asiduu va fi oferit. Clientul răspunde cu 
„Uite cat de mult încerc“ sau „Nu mă poți ajuta cu nimic“. Jucătorii 
mai flexibili pot face un compromis: este în regulă ca oamenii să 
accepte ajutorul, cu condiţia ca acest lucru să le ia mult timp. 


Ca atare, terapeutii au tendința să se scuze pentru obţinerea unor 
rezultate rapide, deoarece știu că unii dintre colegii lor îi vor critica 
pentru asta la ședințele personalului. La polul opus fata de jucătorii 
inversunati de IDSTA — printre care se numără asistenții sociali 

— se află avocaţii buni, care isi ajută clienţii fără implicare personală 
sau sentimentalisme. Aici, măiestria profesională ia locul înverșunării 
ascunse. 


Unele școli de asistenţă socială par să fie în primul rând academii de 
formare a jucătorilor profesioniști de ÎDSTA, iar absolvenţilor lor nu le 
este deloc ușor să înceteze să-l mai joace. Un exemplu elocvent 
pentru cele afirmate mai sus poate fi găsit în descrierea 

jocului complementar „Sărmanul“. 


IDSTA și variantele sale sunt ușor de găsit în viata de zi cu zi. Este 
jucat de prietenii de familie si de rude (de exemplu, „Pot să-ţi fac eu 
rost de asta angro“) si de către adulţii care fac muncă voluntară cu 
copiii comunităţii. Este un joc preferat al părinţilor, iar 

jocul complementar practicat de odrasle este, de obicei, „Uite ce m- 
ai împins să fac“. Din punct de vedere social, ar putea fi o variantă a 
„Neîndemânaticului“, în care paguba este făcută mai degrabă prin 
ajutorul dat, decât prin impulsivitate; aici, clientul este reprezentat 
de o victimă care poate juca „De ce mi se întâmplă întotdeauna 
mie?“ sau una din variantele sale. 


Antiteza. Profesionistul are la îndemână câteva modalităţi de a 
gestiona invitaţia la acest joc, iar alegerea lui va depinde de stadiul 
relaţiei dintre el și pacient, în special de atitudinea Copilului 
pacientului. 


1. Antiteza psihanalitică clasică este cea mai radicală si cel mai 
greu de tolerat de către pacient. Invitatia este complet ignorată. 
Atunci, pacientul încearcă tot mai mult. în cele din urmă cade într-o 
stare de disperare, manifestată prin furie sau depresie, care este 
semnul caracteristic că un joc a fost refuzat. Situaţia poate conduce 
la o confruntare utilă. 


2. Laprima invitaţie poate fi încercată o confruntare mai blândă 
(însă nu intelegatoare). Terapeutul afirmă că este terapeutul 
pacientului, și nu șeful lui. 


3. O procedură și mai blândă este introducerea pacientului într-un 
grup de terapie, lăsându-i pe ceilalţi pacienţi să gestioneze 
problema. 


4. în cazul unui pacient cu o tulburare acută poate fi necesar să-i faci 
jocul într-o primă fază. Acești pacienţi ar trebui trataţi de către un 
psihiatru, care, fiind cadru medical, poate prescrie atât 
medicamente, cât și anumite măsuri de igienă valoroase încă în 
tratamentul unor asemenea oameni, chiar și în era actuală 

a tranchilizantelor. Dacă, pe lângă medicatie, medicul prescrie un 
regim de igienă care poate include băi, exerciţii, perioade de odihnă 
și mese regulate, atunci pacientul (1) respectă regimul și se simte 
mai bine; 


(2) respectă regimul cu stricteţe și se plânge că nu-1 ajută; (3) 
menţionează nonșalant că a uitat să respecte indicaţiile sau că a 
abandonat regimul pentru că nu-i folosea la nimic. în al doilea și al 
treilea caz, este la latitudinea psihiatrului să decidă dacă pacientul 
este apt pentru o analiză a jocurilor în acel moment sau dacă sunt 
indicate alte forme de tratament, care să-l pregătească pentru 
psihoterapia ulterioară. înainte să decidă pasul următor, psihiatrul 
trebuie să evalueze cu atenție relaţia dintre adecvarea regimului si 
tendinţa pacientului de a-1 folosi în jocuri. 


Pe de altă parte, pentru pacient antiteza este „Nu-mi spune tu ce să 
fac ca să mă ajut, ci iti spun eu ce să faci ca sa mă ajuţi”. Daca 
terapeutul este cunoscut a fi un „Neîndemânatic“, antiteza corectă a 
pacientului este „Nu mă ajuta pe mine, ci ajută-1 pe el“. Dar jucătorii 
duri de „încerc doar să te ajut“ sunt lipsiţi, în general, de simţul 
umorului. De regulă, mutările antitetice din partea pacientului sunt 
primite nefavorabil și pot avea ca rezultat antipatia pe viaţă a 
terapeutului. în viata de zi cu zi, asemenea mutări nu trebuie initiate 
decât dacă ești pregătit să le aplici fara milă pana la capăt și să-ţi 
asumi consecințele. De exemplu, refuzarea unei rude care 

joacă „Pot să-ţi fac eu rost de asta angro“ poate produce complicaţii 
domestice serioase. 


ANALIZĂ 

Teza: Nimeni nu face niciodată ce-i spun. 
Scopul: Ușurarea sentimentului de vinovăţie. 
Rolurile: Cel care oferă ajutorul, Clientul. 
Psihodinamica: Masochism. 


Exemple: (1) Copiii învaţă, părinţii intervin si îi întrerup. (2) Lucratorul 
social și clientul. 


Paradigma socială: Părinte-Copil. 

Copil: „Ce fac acum?“ 

Părinte: „Uite ce trebuie să faci“. 

Paradigma psihologică: Părinte-Copil. 
Părinte: „Uite ce eficace sunt". 

Copil: „Te fac eu să vezi că nu esti eficace“. 
Mutarile: (1) Indicaţii cerute — Indicaţii oferite. 


(2) Procedură de mântuială — Repros. (3) Demonstrația ca 
procedurile sunt greșite — Scuze implicite. 


Beneficiile: Psihologic intern — martiriu. 


(2) Psihologic extern — evitarea confruntării cu ineficacitatea. (3) 
Social intern — „APP“, tipul Proiectiv. 


(4) Social extern — „Psihiatria“, tipul Proiectiv. 


(5) Biologic — palme de la client, stimulări (strokes') de la 
supervizori. (6) Existential — Toti oamenii sunt 
niste nerecunoscatori. 


3. SARMANUL 


Teza acestui joc este formulata cel mai bine de catre Henry Miller in 
Colosul din Maroussi: „Probabil, evenimentele avuseseră loc în anul 
în care îmi căutam o slujbă fără să am nici cea mai mică intenţie s-o 
găsesc, Mi-am amintit că, disperat cum mă credeam atunci, nu 


JOCURILE NOASTRE DE TOATE ZILELE 
mă osteneam să citesc nici măcar rubrica de oferte de serviciu“.* 


Este unul din jocurile complementare lui „încerc doar să te ajut“ 
(ÎDSTA), dat fiind că este jucat de asistenții sociali care-și câștigă 
pâinea astfel. „Sărmanul“ este jucat la fel de profesionist și de către 
clientul care își câștigă traiul în acest mod. Experienţa proprie 

a autorului cu jocul „Sărmanul“ este limitată, dar următoarea 
descriere făcută de unul dintre cei mai străluciți studenţi ai sai 
ilustrează natura acestui joc și locul lui în societate. 


Domnișoara Negru era asistent social într-o organizaţie de ajutor 
social care avea ca scop declarat, pentru care și primea fonduri de la 
stat, redresarea economică a persoanelor sărace — ceea ce 
însemna, de fapt, să le ajute să găsească și să păstreze slujbe din 
care să se întreţină. Clienţii acestei organizaţii „făceau progrese“ 
continue, conform rapoartelor oficiale, dar foarte puţini dintre ei erau 
„redresaţi“ de fapt. Acest lucru era de înţeles, se afirma, pentru ca 
majoritatea apelau la ajutorul social de mai mulţi ani, trecând de la o 
organizație la alta, uneori fiind clienţii a cinci sau șase organizații în 
același timp, ceea ce demonstra că erau „cazuri dificile“. 


Datorită formării ei in analiza jocurilor, domnișoara Negru și-a dat 
seama curând că personalul organizaţiei în care ea lucra juca ÎDSTA 
la modul foarte serios și s-a întrebat cum răspund clienţii la asta. 
Pentru a verifica, şi-a întrebat săptămânal propriii clienţi câte 
oportunităţi de slujbe au căutat efectiv. A descoperit cu interes 

că, deși teoretic ei trebuiau să-și caute de lucru cu asiduitate în 
fiecare zi, de fapt, clienţii făceau foarte puţine eforturi în această 
direcţie și că uneori eforturile depuse de ei 


‘Henry Miller, Colosul din Maroussi, Polirom, Bucuresti, 2011, p. 
105. 


(N.t.) 


erau de-a dreptul ironice. De exemplu, un bărbat a spus că-și căuta 
de muncă răspunzând la cel puţin un anunţ pe zi. „Ce fel de 
muncă?“ a întrebat ea. El a răspuns că voia să intre în vânzări. „E 
singurul tip de anunţ la care ai răspuns?“ a întrebat ea din nou. Ela 
răspuns că da, dar că, din păcate, el e bâlbâit și asta l-a împiedicat 
să-și urmeze cariera dorită. Cam în aceeași perioadă, superiorul ei a 
aflat că punea acest gen de întrebări și a mustrat-o că-și supune 
clienţii unei „presiuni“ nepotrivite. 


Domnișoara Negru a decis totuși să meargă înainte și să redreseze 
cu adevărat câţiva dintre ei. l-a selectat pe cei ce erau apți fizic si 
care nu păreau să aibă motive întemeiate pentru a primi fonduri 
sociale. Apoi a discutat cu grupul selectat despre jocurile „IDSTA“ 
și „Sărmanul“. Când membrii grupului au recunoscut că așa stăteau 
lucrurile, le-a spus că, dacă nu-și găsesc de lucru, le va tăia 
fondurile de ajutor social și îi va trimite la un alt tip de organizație. 
Câţiva dintre ei și-au găsit aproape imediat un serviciu, unii reușind 
acest lucru prima data dupa ani de zile. însă au fost indignati 

de atitudinea ei, iar câţiva i-au scris superiorului ei reclamându-o. 
Superiorul a chemat-o și a mustrat-o mai sever, pe motiv că, deși 
foştii ei clienţi aveau serviciu, ei nu erau „redresaţi cu adevărat“. 
Superiorul i-a dat de înţeles că se punea problema dacă s-o mai 
păstreze sau nu pe domnisoara Negru în organizație. 

Domnișoara Negru a încercat cu tact, atât cât putea fără a-și 
periclita postul, să afle ce însemna „redresare adevărată“ în opinia 
organizaţiei. Acest lucru n-a fost clarificat. | s-a spus doar că „punea 
o presiune nepotrivită“ asupra oamenilor, iar faptul că aceștia își 
susțineau financiar familia pentru prima dată după ani de zile n-a 
fost considerat în niciun caz meritul ei. 


Pentru că avea nevoie de o slujbă, iar acum era în pericol s-o piardă, 
unii dintre prietenii ei au încercat s-o ajute. Reputatul șef al unei 
clinici de psihiatrie i-a scris superiorului ei, spunându-i că auzise 


despre domnișoara Negru că făcuse o muncă deosebit de eficientă 
în beneficiul clienţilor și întrebând daca ea și-ar putea expune 
descoperirile la o conferinţă a personalului din clinica sa. Superiorul 
a refuzat să-i acorde această permisiune. 


în acest caz, regulile jocului „Sărmanul“ au fost stabilite de 
organizaţie pentru a completa regulile locale ale IDSTA. Exista un 
acord tacit între asistentul social și client care suna în felul următor: 


L.S.: „O să încerc să te ajut (cu condiţia să n-o duci mai bine)". 


C.: O să-mi caut de lucru (cu condiţia să nu trebuiască să-mi și 
găsesc ceva)“. 


Dacă un client încălca acordul și o ducea mai bine, organizația 
pierdea un client, clientul își pierdea câștigurile din ajutoare și ambii 
se simțeau penalizati. Dacă un asistent social, ca domnisoara 
Negru, încălca acordul, făcându-1 pe client să-și găsească efectiv 
de lucru, organizaţia era penalizată de plângerile clienţilor, care ar fi 
putut atrage atenţia autorităţilor, iar clientul, din nou, își pierdea 
câștigurile din ajutoare. 


Câtă vreme ambii se supuneau regulilor implicite, fiecare obținea 
ceea ce voia. Clientul își primea câștigurile din ajutoare și învăţa 
curând ce voia organizaţia în schimb: ocazia de a „oferi“ ajutorul (ca 
parte a ÎDSTA), plus „material clinic“ (pentru a-1 prezenta la 
conferințele „centrate pe client“ ale personalului). Clientul era 
bucuros să se conformeze acestor cerinţe, care îi aduceau la fel de 
multă plăcere 


ca și organizaţiei. Astfel, ambele parti o duceau foarte bine împreună 
și niciuna nu simţea deloc dorinţa de a încheia o relaţie atât de 
satisfăcătoare. Domnișoara Negru, de fapt, a „retras“ ajutorul în loc 
să-l „ofere“ și a propus o prezentare pentru specialişti „centrată 

pe comunitate“ în locul uneia „centrate pe client“; iar acest lucru i-a 
perturbat pe toţi ceilalţi implicaţi, în ciuda faptului că ea n-a făcut 
altceva decât să respecte regulamentele în conformitate cu intenţia 
lor declarată. 


Două lucruri trebuie remarcate aici. Mai întâi, „Sărmanul“, ca joc, si 
nu ca stare cauzată de dizabilităţi fizice, mentale sau economice, 
este jucat doar într-o proporție limitată de clienţii ajutorului social. în 
al doilea rand, acest joc va fi sprijinit doar de asistenții sociali care 
sunt instruiți prin programul lor de formare să joace ÎDSTA. Acest joc 
nu va fi bine tolerat de către alti asistenţi sociali. 


Jocuri similare sunt „Veteranul“ și „Clinica“. „Veteranul“ dezvăluie 
aceeași relație simbiotica, de data aceasta între Administraţia 
Veteranilor, organizaţiile afiliate și un anumit număr de „veterani de 
meserie“ care au aceleași privilegii legitime ca foștii militari invalizi. 
„Clinica“ este jucat de un anumit procent din cei care frecventează 
ambulatoriile marilor spitale. Spre deosebire de cei care joacă 
„Sărmanul“ sau „Veteranul“, pacienţii care joacă „Clinica“ nu primesc 
nicio remuneratie, dar obţin alte beneficii. Ei servesc unui scop social 
util, de vreme ce sunt dispuși să coopereze și să participe la 
formarea personalului medical și la studiile privind procesele bolilor. 
Din aceasta pot obţine o satisfacţie a Adultului care nu este 
disponibilă jucătorilor de „Sărmanul“ și „Veteranul'. 


Antiteza. Dacă este indicată, antiteza constă în retragerea 
beneficiilor. Aici principalul risc nu-1 reprezintă jucătorul însuși, ca în 
majoritatea jocurilor, 


ci faptul că jocul este acceptat cultural și încurajat de jucătorii 
complementarului ÎDSTA. Amenințarea vine din partea colegilor de 
breaslă, a publicului întărâtat, a organizațiilor guvernamentale și a 
sindicatelor protectoare. Reclamatiile de după prezentarea unui anti- 
„Sărmanul“ pot conduce la protestul public zgomotos „Cum așa? Nu- 
mi vine să cred!“, care poate fi considerat o operaţie sau o discuţie 
pentru trecerea timpului sănătoasă, chiar dacă uneori 

descurajează sinceritatea. De fapt, întregul sistem politic american al 
libertăţilor democratice se bazează pe dreptul (inexistent în multe 
alte forme de guvernare) de a pune acea întrebare. Fără un 
asemenea drept, progresul social umanitar ar fi serios frânat. 


4. TARANCA 


Teza. Prototipul tarancii este săteanca bulgăroaică artritica, ce-și 
vinde unica vacă pentru a strânge bani ca să se poată duce la clinica 
universitară din Sofia. Acolo, profesorul o consultă și cazul ei i se 
pare atât de interesant, că îl prezintă într-o demonstraţie 

clinică studenților la medicină. El subliniază nu doar 

patologia, simptomele și diagnosticul, ci și tratamentul. 

Această procedură o impresionează pana la venerație. înainte să 
plece, profesorul îi dă o rețetă și îi explică mai detaliat tratamentul. 
Ea este copleșită de admiraţie pentru cunoștințele lui și îi spune 
echivalentul bulgar pentru „Vai, sunteţi minunat, domnule profesor!“ 
însă ea nu-și cumpără niciodată rețeta. în primul rând pentru că 

în satul ei nu există farmacie; în al doilea rând, chiar dacă ar avea 
așa ceva, ea n-ar lăsa din mână o hârtie atât de prețioasă. Plus că 
nici nu are posibilitatea să urmeze 


restul tratamentului, cum ar fi dieta, hidroterapia și așa mai departe. 
Ea trăiește în continuare cu același beteșug, dar fericită că acum 
poate spune tuturor ce tratament minunat i-a prescris marele 
profesor din Sofia, fata de care își exprimă recunostinta în fiecare 
seara in rugaciunile ei. 


Cativa ani mai tarziu, profesorul, intr-o stare de spirit nu prea buna, 
trece din intamplare prin satul ei in drum spre un pacient bogat, dar 
pretentios. își amintește de taranca atunci când ea se repede să-i 
sărute mâna și să-i aducă aminte ce regim minunat i-a dat cu ani în 
urmă. 


El acceptă afabil laudele si are o satisfacţie deosebită când ea îi 
spune cât de bine i-a făcut tratamentul. De fapt, el este atât de 
încântat, încât nici nu observă că femeia șchiopătează la fel de rău 
ca înainte. 


Din punct de vedere social, ,, [aranca* este jucat într-o formă 
inocentă si una disimulată, ambele cu motto-ul: „Vai, sunteți minunat, 
domnule Murgatroyd!" 


(VSMDM). în forma inocentă, Murgatroyd chiar este minunat. El este 
un poet, pictor, filantrop sau om de știință celebru si, adesea, tinerele 
naive călătoresc foarte mult în speranţa de a-1 întâlni, pentru a 
putea sta în adoratie la picioarele lui, idealizându-i defectele. 


O femeie mai sofisticată, care-și propune în mod deliberat să aibă o 
relație sau să se mărite cu un asemenea om, pe care îl admiră și 
apreciază sincer, poate fi perfect conștientă de slăbiciunile lui. Ea le 
poate chiar exploata pentru a obţine ceea ce dorește. în 

cazul acestor două tipuri de femei, jocul apare din idealizarea sau 
exploatarea defectelor, inocenta constând în respectul lor autentic 
pentru realizările lui, pe care sunt capabile să le evalueze corect. 


în forma disimulată, Murgatroyd, „minunat“ sau nu, dă peste o 
femeie incapabilă să-l aprecieze în vreo privinţă; poate că este o 
prostituată de lux. Ea joacă 


„Sărmanul de mine“ și folosește ,VSMDM* doar ca mijloc de a-1 
flata, pentru a-și atinge propriile scopuri, în sinea ei, fie este 
tulburată de el, fie îl ia în derâdere, însă nu-i pasă deloc de el și tot 
ceea ce vrea sunt beneficiile materiale care vin odată cu el. 


Din punct de vedere clinic, „Tăranca“ este jucat în două forme 
similare, cu motto-ul „Vai, sunteţi minunat, domnule profesor!“ 
(VSMDP). în forma inocentă, pacienta se poate simţi bine atâta timp 
cât va crede în VSMDP, ceea ce obligă terapeutul la un 
comportament decent atât în public, cât și în viata personală. în 
forma disimulată, pacienta speră că terapeutul îi va răspunde la 
VSMDP și va gândi despre ea: „Eşti neobișnuit de perspicace!“ 
(ENP). Odată adus în această poziţie, îl poate face să pară ridicol, 
pentru a trece apoi la un alt terapeut; dacă nu poate fi păcălit așa de 
ușor, s-ar putea ca el să fie capabil s-o ajute. 


Cel mai simplu mod în care pacienta poate câștiga VSMDP este să 
nu se simtă mai bine. Dacă este mai răutăcioasă, poate depune mai 
multe eforturi pentru a-1 face pe terapeut să pară ridicol. O femeie a 
jucat VSMDP cu psihiatrul ei, fără nicio ameliorare a 

simptomelor; într-un final a plecat de la el cu multe plecăciuni 

si scuze. Apoi i-a cerut ajutorul preotului ei, jucând VSMDP si cu el. 
După câteva săptămâni, l-a atras într-un joc de „Viol“ de gradul doi. 
Apoi i-a povestit confidential vecinei, peste gardul din fundul curţii, ce 
dezamăgită a fost că un om așa de treabă ca reverendul Negru a 
putut, într-un moment de slăbiciune, să-i facă avansuri unei femei 
cinstite și neatrăgătoare ca ea. După cum o știa pe soţia lui, sigur că 
aceasta l-ar putea ierta, dar totuși... etc. Această destăinuire a fost 
doar o scăpare nechibzuită și abia după aceea și-a amintit „cu 
groază“ că vecina făcea parte din comitetul de doamne al bisericii. 
Cu psihiatrul a câștigat prin faptul că nu s-a 


simţit mai bine; cu preotul a câștigat seducându-1, deși nu voia să 
recunoască acest lucru. însă un al doilea terapeut a introdus-o într- 
un grup de terapie unde n-a mai putut face manevrele ei obișnuite. 
Apoi, fără VSMDP și ENP care să-i umple timpul terapiei, a 

început să-și examineze propriul comportament mai îndeaproape și, 
cu ajutorul grupului, a reușit să renunţe la ambele sale jocuri: 
VSMDP și „Violul“. 


Antiteza. Terapeutul trebuie mai întâi să decidă dacă jocul este 
practicat în mod inocent și, daca da, să-l lase să continue spre 
binele pacientei, până când Adultul ei este suficient de întărit încât 
să suporte riscul unor contramăsuri. Dacă nu este un joc inocent, 
atunci contramăsurile pot fi luate cu prima ocazie, după ce pacienta 
a fost pregătită suficient de bine încât să înțeleagă ce se întâmplă. 
Atunci terapeutul trebuie să refuze cu fermitate să dea sfaturi, iar 
când pacienta începe să protesteze, trebuie să-i spună foarte clar că 
nu este vorba despre „neutralitatea“ terapeutului, ci de o politică bine 
gândită. în timp, refuzurile lui pot fie să o înfurie pe pacientă, fie să-i 
precipite simptome acute de anxietate. Următorul pas depinde de 
gravitatea stării pacientei. Dacă este prea afectată, reacţiile ei 

acute trebuie gestionate prin proceduri psihiatrice sau analitice 
adecvate, pentru restabilirea situației terapeutice. Primul obiectiv 
pentru a trata forma disimulată a acestui joc este separarea Adultului 
de Copilul ipocrit, astfel încât să se poată face analiza jocului. 


în situaţiile sociale, trebuie evitate familiaritatile cu jucătorii inocenți 
de „VSMDM“, dată fiind impresionabilitatea lor. Pe de altă parte, 
femeile care joacă forma disimulată de ,VSMDM* pot fi 

uneori interesante si inteligente daca vor fi dezvatate de acest 


joc și se pot dovedi o completare încântătoare a cercului social 
familial. 


5. PSIHIATRIA 


Teza. Psihiatria ca procedură trebuie distinsă de „Psihiatria“ ca joc. 
Conform datelor actuale prezentate sub o formă clinică adecvată în 
publicaţiile științifice, următoarele abordări, printre altele, sunt 
valoroase în tratarea afecțiunilor psihiatrice: terapia prin 

șocuri, hipnoza, medicatia, psihanaliza, ortopsihiatria și terapia de 
grup. Există și altele mai puţin folosite, care nu vor fi amintite aici. 
Oricare dintre ele poate fi folosită în jocul „Psihiatria“, care se 
bazează pe poziţia „Sunt un vindecător“ susținută de o diplomă: „Aici 
scrie că sunt un vindecător“. Trebuie remarcat ca această poziție 
este, în orice caz, una constructivă, binevoitoare, iar cei care joacă 
„Psihiatria“ pot face foarte mult bine dacă sunt pregătiţi profesional. 


însă este foarte probabil ca rezultatele terapeutice să fie și mai bune 
dacă zelul terapeutic este temperat. Antiteza a fost cel mai bine 
exprimată cu mult timp în urmă de către chirurgul Ambroise Pare, 
care spunea: 


„Eu îi tratez, dar Dumnezeu îi vindecă“. Fiecare student la medicină 
învaţă acest dicton, împreună cu altele, precum primum non nocere 
(„mai întâi, să nu faci rau“) si expresii de genul vis medicatrix naturae 
(„puterea vindecătoare a naturii“). însă este mai puţin probabil ca 
terapeutii fără pregătire medicală să cunoască aceste avertismente 
din vechime. Poziţia „Sunt un vindecător pentru că aici scrie că sunt 
vindecător“ are multe șanse să devină mai degrabă o piedică și 
poate fi înlocuită benefic cu ceva de genul: „Voi aplica procedurile 


terapeutice pe care le-am învăţat, în speranţa că ele vor fi de vreun 
folos“. Acest lucru permite evitarea posibilităţii unor jocuri de genul: 
„Dat fiind că eu sunt un vindecător, e vina ta dacă nu te faci bine“ 
(cum ar fi „încerc doar să te ajut“) sau „Dat fiind ca tu esti 

un vindecător, o sa mă fac bine pentru tine“ (cum ar fi „Tăranca“). 
Bineînţeles că orice terapeut conștient cunoaște, în principiu, toate 
aceste lucruri. Cu siguranţă, orice terapeut care a prezentat vreodată 
un caz într-o clinică de renume a fost prevenit în această privință. 
Invers, o clinică bună poate fi definită ca una care atrage atenţia 
terapeutilor săi asupra acestor lucruri. 


Pe de altă parte, jocul „Psihiatria“ este mai probabil să apară în cazul 
pacienţilor care au fost trataţi anterior de terapeuti mai putin 
competenți. Unii pacienţi, de pildă, își aleg cu grijă psihanalisti slabi, 
trecând de la unul la altul, demonstrând astfel că ei nu pot 

fi vindecati, dar învățând între timp să joace din ce în ce mai bine 
jocul „Psihiatria“; în cele din urmă, chiar și pentru un clinician de 
primă mână devine dificil să separe grâul de neghină. Tranzactia 
dublă din partea pacientului este: 


Adult: „Vin să fiu vindecat“. 


Copil: „N-o să mă vindeci niciodată, dar o să mă înveţi cum să fiu un 
nevrotic mai bun (cum să joc mai bine jocul «Psihiatria»)“. 


îi 


„Sănătatea mintală“ este jucat într-un mod similar; aici, declaraţia 
Adultului este: „Totul va fi mai bine dacă aplic principiile sănătăţii 
mintale pe care le-am citit sau despre care am auzit“. O pacientă a 
învăţat să joace „Psihiatria“ de la un terapeut, „Sănătatea mintală“ de 
la altul, iar apoi, în urma altui efort, a început să practice 


destul de bine jocul „Analizei tranzactionale“. Când s-a discutat în 
mod deschis cu ea acest lucru, a fost de acord să nu mai joace 


„Sănătatea mintală“, dar a cerut permisiunea să continue să joace 
„Psihiatria“, pentru că o făcea să se simtă confortabil. Psihiatrul 
analist tranzactional a acceptat. Ca atare, a continuat timp de câteva 
luni să-și recite săptămânal visele și interpretările pe care le dădea 
acestora. în final, poate parțial și din recunoștință, a decis că ar 
putea fi interesant să afle care era problema ei reală. A devenit 
interesată în mod serios-de analiza tranzactionala, având rezultate 
bune. 


O variantă a „Psihiatriei“ este „Arheologia“ (numele și-l datorează 
doctorului Norman Reider, din San Francisco), în care pacienta 
adoptă poziţia conform căreia, dacă află de la cine i s-a tras buba, ca 
să zicem așa, totul va fi dintr-odată în regulă. Aceasta are ca rezultat 
o ruminatie continuă asupra întâmplărilor din copilărie. Uneori, 
terapeutul poate fi atras în jocul „Critica“, în care pacienta își descrie 
emoțiile din diverse situații, iar terapeutul îi spune ce nu este în 
regulă cu ele. „Exprimarea de sine“, joc obișnuit în unele terapii de 
grup, se bazează pe dogma ,,Emotiile sunt bune“. 


Un pacient care folosește înjurături vulgare, de pildă, poate fi 
aplaudat sau, cel puţin, aplaudat implicit. 


Totuși, un grup cu experienţă va identifica repede acest lucru drept 
joc. 


Unii membri ai grupurilor de terapie devin chiar experţi în 
identificarea jocului „Psihiatria“ şi-i atrag atenţia foarte repede unui 
nou pacient dacă ei consideră că acesta joacă „Psihiatria“ sau 
„Analiza tranzacţională“, în loc să folosească procedurile de grup 
pentru a obţine un insight legitim. O femeie care se transferase dintr- 
un grup de tip „Exprimare de sine“ într-un alt grup, mai dezvoltat, din 
alt oraș, a relatat o poveste despre o relaţie incestuoasă din copilăria 
ei. în locul reacției de 


uimire tulburată cu care era obișnuită ori de câte ori spunea mult 
repetata poveste, a fost întâmpinată cu indiferenţă, lucru care a 
înfuriat-o. A descoperit uluită că noul grup era mai interesat de furia 
ei tranzactionala decât de incestul din trecutul ei; scoasă din fire, le- 
a azvârlit în fata ceea ce, în mintea ei, era insulta supremă: i-a 
acuzat că nu sunt freudieni. Bineînţeles că Freud însuși a luat 
psihanaliza mult mai în serios și a evitat s-o transforme într-un joc, 
spunând că nici el însuși nu este „freudian'. 


O variantă a „Psihiatriei“ recent descoperită se numește „Dar spune- 
mi..." si este întru câtva asemănătoare cu discuţia pentru trecerea 
timpului la petreceri „Douăzeci de întrebări“. Albul povestește un vis 
sau un incident, apoi ceilalţi membri, adesea inclusiv terapeutul, 
încearcă să-l interpreteze punând întrebări pertinente. Câtă vreme 
Albul dă răspunsuri, fiecare membru continuă să întrebe până când 
găsește o întrebare la care Albul nu poate răspunde. Atunci 

Negrul se lasă pe spate, afișând o privire de cunoscător care spune: 
„Aha! Dacă ai putea răspunde la acea întrebare, cu siguranţă ti-ar fi 
mai bine, deci eu mi-am îndeplinit rolul meu“. (Acesta este o rudă 
mai îndepărtată a jocului „De ce nu-Da, dar“.) Unele grupuri de 
terapie se bazează aproape în întregime pe acest joc și pot continua 
ani de zile, cu schimbări sau progrese minime. „Dar spune-mi...“ îi 
lasă o mare libertate Albului (pacientul) care, de exemplu, se poate 
adapta jocului simțindu-se neputincios; sau îl poate 

contracara răspunzând tuturor întrebărilor care i s-au pus, caz în 
care furia si exasperarea celorlalți devin rapid vizibile, dat fiind ca el 
le-o întoarce: „V-am răspuns la toate întrebările si tot nu m-ati 
vindecat. Ce spune asta despre voi?“ 


„Dar spune-mi..este jucat, de asemenea, și în școli, unde elevii știu 
că răspunsul „corect“ la o întrebare deschisă pusă de un anumit gen 
de profesor nu poate fi dat prin procesarea informaţiilor factuale, ci 
prin ghicirea lui dintre mai multe variante posibile care l-ar mulțumi 


pe profesor. 0 variantă pedantă apare în orele de greacă veche; 
profesorul se află întotdeauna în avantaj fata de elev, poate oricând 
să-l facă să pară prost și o poate dovedi indicând un anumit pasaj 
obscur din textul manualului. Aceeași variantă se joacă adesea și 
în predarea ebraicii. 


6. PROSTUL 


Teza. în forma sa mai moderată, teza jocului „Prostul“ este: „Râd cu 
tine de propria mea neîndemânare și prostie“. însă oamenii cu 
tulburări grave îl pot juca într-un mod ursuz, care spune: „Sunt prost, 
așa sunt eu, așa că fă-mi ceva“. Ambele forme sunt jucate dintr- 

o poziție depresivă. „Prostul“ trebuie deosebit de ,Neindemanaticul", 
în care poziția este mai agresivă, iar neîndemânarea constituie 
invitaţia la iertare. Trebuie să fie deosebit, de asemenea, și de 
„Clovnul“, care nu este un joc, ci o discuţie pentru trecerea timpului 
ce întărește poziţia „Sunt simpatic și inofensiv“. Tranzactia 

esenţială în „Prostul“ este ca Albul să-l determine pe Negru să-l facă 
„prost“ sau să-i răspundă ca si cum ar fi prost. Prin urmare, Albul se 
comportă ca un Neîndemânatic, dar nu-și cere iertare; de fapt, 
iertarea îl incomodează, pentru că îi ameninţă poziţia. Sau se 
comportă ca un clovn, dar fără să dea de înţeles că glumeste; vrea 
ca purtarea să-i fie luată în serios, ca dovadă a unei prostii reale. 
Există un beneficiu extern considerabil deoarece, 


cu cât Albul învaţă mai puţin, cu atât poate juca mai eficient. Prin 
urmare, el n-are nevoie să studieze la școală, iar la muncă n-are 
nevoie să-și iasă din rutină pentru a învăţa ceva ce i-ar putea aduce 
o avansare. El a știut inca de la o vârstă fragedă că toţi vor fi 
mulțumiți de el atâta vreme cât este prost, în ciuda oricăror dovezi ca 
el nu e chiar așa de prost. Oamenii sunt surprinşi când, în perioade 
de stres, el decide să se arate asa cum este și se dovedește ca nu e 
prost deloc — la fel cum nici Prâslea din basme nu e nicidecum „ăl 
mai prost“. 


Antiteza. în cazul formei moderate, antiteza este simplă. Dacă nu 
intră în joc, daca nu ia în râs neîndemânarea și nu-și bate joc de 
prostie, jucătorul lui anti-„Prostul“ isi va face un prieten pe viata. Unul 
dintre aspectele subtile ale acestui joc este că el e jucat adesea de 
către personalităţile ciclotimice sau maniaco-depresive. Când acești 
oameni sunt euforici, par să-și dorească realmente ca toți cei din 
jurul lor să li se alăture atunci cand râd de propria persoană. Si 
adesea este greu să n-o faci, pentru că lasă impresia că il 

vor respinge pe cel care se abtine — ceea ce și fac într-un 

fel, pentru că le ameninţă poziţia și le strică jocul. Dar când sunt 
deprimati și resentimentele fata de cei care au râs cu ei sau de ei ies 
la iveală, cel care s-a abținut știe ca a procedat corect. El poate fi 
singurul om pe care pacientul este dispus să-l primească în camera 
lui sau cu care acceptă să vorbească atunci când este retras, 

toţi ceilalţi foști „prieteni“ care s-au bucurat de joc fiind acum trataţi 
ca dușmani. 


Este inutil să-i spui Albului că, de fapt, nu este prost. El poate avea o 
inteligenţă realmente limitată, de care să fie foarte conștient; acest 
lucru poate fi și punctul de la care a pornit iniţial jocul. Totuși, pot 
exista domenii speciale în care el este superior: intuiţia psihologică 
este adesea unul dintre ele. Nu strică să-i fie arătat respectul 


cuvenit pentru asemenea aptitudini, dar acest lucru înseamnă cu 
totul altceva decât încercările stângace de „susţinere“. Cele din urmă 
îi pot da satisfacția amară că ceilalţi sunt și mai proști decât el, însă 
asta este o slabă consolare. în mod cert, asemenea „sustineri“ 

nu constituie procedura terapeutică cea mai inteligentă; de obicei 
reprezintă o mutare într-un joc de tipul „încerc doar să te ajut“. 
Antiteza la „Prostul“ nu constă în înlocuirea lui cu un alt joc, ci pur și 
simplu în abtinerea de la a juca „Prostul'. 


Antiteza formei ursuze este o problemă mai complicată, pentru că 
jucătorul ursuz nu încearcă să provoace râsul sau batjocura, ci 
neajutorarea sau exasperarea, pe care știe foarte bine să le 
gestioneze în concordanţă cu provocarea sa „Fă-mi ceva". în 

felul acesta, el câștigă oricum. Dacă Negrul nu face nimic, motivul 
este că se simte neajutorat, iar dacă face ceva, motivul este că a 
ajuns la exasperare. Astfel, acești oameni sunt înclinați să joace si 
„De ce nu-Da, dar“, din care pot obține aceleași satisfacţii într-o 
formă mai moderată. în acest caz nu există o soluție simplă si nici nu 
este probabil să apară una până când psihodinamica acestui joc nu 
este înțeleasă mai bine. 


7. PICIORUL DE LEMN 


Teza. Forma cea mai dramatică a jocului „Piciorul de lemn“ este 
„Invocarea nebuniei“. Aceasta poate fi tradusă în termeni 
tranzactionali în felul următor: 


„La ce vă așteptați de la cineva zdruncinat emotional ca mine — sa 
mă abtin să ucid oameni?“ La care juratilor li se cere să răspundă: 
„Nu, desigur, tie nu ţi-am impune această restricție!“ „Invocarea 
nebuniei“ ca joc juridic 


este acceptabilă în cultura americană și este diferită de principiul, 
respectat aproape universal, conform căruia un individ poate suferi 
de o psihoză atât de profundă, încât nicio persoană rezonabilă nu s- 
ar aștepta ca el să fie responsabil pentru faptele sale. Betia în 
Japonia și serviciul militar pe timp de război în Rusia sunt acceptate 
ca scuze pentru eludarea responsabilitatii pentru tot felul de 
comportamente scandaloase (conform informaţiilor mele). 


Teza „Piciorului de lemn“ este: „La ce să te aștepți de la un om cu 
picior de lemn?“ Dacă se pune asa problema, sigur că nimeni nu se 
așteaptă la nimic din partea unui om cu picior de lemn decât să-și 
miște singur scaunul cu rotile. Pe de altă parte, în timpul celui de-al 
Doilea Război Mondial a existat un bărbat cu un picior de lemn care 
făcea demonstraţii de dans foarte reușite în centrele de amputare 
ale spitalelor armatei. Există persoane cu cecitate care practică 
avocatura și ocupă posturi politice (o asemenea persoană 

este actualmente primar în orașul natal al autorului), sunt persoane 
fără auz care practică psihiatria și oameni fără mâini care pot folosi o 
mașină de scris. 


Atâta timp cât cineva cu o dizabilitate reală, exagerată sau chiar 
imaginară, este împăcat cu soarta sa, poate că n-ar trebui să se 
amestece nimeni. Dar în momentul în care persoana respectivă se 
prezintă singură pentru tratament psihiatric, se pune întrebarea dacă 
își trăiește viata în propriul beneficiu si daca își poate 

depăși dizabilitatea. în această tara, terapeutul va lucra într-un mod 
contrar opiniei unei largi parti a publicului educat. Chiar și rudele 
apropiate ale pacientului, care s-au plâns cel mai tare de 
inconvenientele aduse de infirmitatea lui, se pot întoarce, în cele din 
urmă, împotriva terapeutului dacă pacientul face progrese decisive. 
Acest lucru este ușor de înţeles pentru un specialist în analiza 
jocurilor, 

dar nu-i face sarcina mai ușoară. Toţi cei care jucau „încerc doar să 
te ajut“ sunt ameninţaţi de o iminentă întrerupere a jocului daca 
pacientul dă semne că se poate descurca pe cont propriu și, uneori, 
iau măsuri aproape incredibile pentru a pune capăt tratamentului. 


Ambele parti sunt ilustrate în cazul clientului bâlbâit al domnisoarei 
Negru menţionat în cadrul discuţiei jocului „Sărmanul“. Acest bărbat 
juca o formă clasică a „Piciorului de lemn“. Nu-și putea găsi o slujbă, 
lucru pe care l-a atribuit corect faptului că era bâlbâit, dat fiind că 
singura carieră care-1 interesa era cea de agent de vânzări. Ca om 
liber, avea dreptul să-și caute de lucru în orice domeniu dorea, dar 
ca bâlbâit, alegerea sa ridica niște semne de întrebare în privinţa 
inocentei motivelor sale. Reacţia organizaţiei la încercarea 
domnișoarei Negru de a întrerupe acest joc a fost total 

nefavorabilă pentru ea. 


„Piciorul de lemn“ este deosebit de dăunător în practica clinică, 
pentru că pacientul poate găsi un terapeut care joacă același joc și 
invocă aceeași scuză, astfel încât progresul să fie imposibil. Acest 
lucru este relativ ușor de realizat în cazul „Invocării ideologiei“: 


„La ce te aștepți de la un om care trăiește într-o societate ca a 
noastră?“ Un pacient a combinat-o cu „Invocarea psihosomaticului“: 
„La ce te aștepți de la un om cu simptome psihosomatice?“ El a găsit 
o serie de terapeuti care au acceptat una dintre invocări, dar nu și 

pe cealaltă, astfel încât niciunul dintre ei n-a reușit nici să-l facă să 
se simtă confortabil în poziţia lui curentă — acceptându-i ambele 
lucruri invocate — și nici să-l clintească din ea, respingandu-i-le pe 
amândouă, în acest fel, el a dovedit că psihiatria (psihoterapia) nu-i 
putea ajuta pe oameni. 


Unele dintre lucrurile invocate de pacienţi pentru a-și scuza 
comportamentul simptomatic sunt: răcelile, rănile 


la cap, stresul conjunctura!, stresul vieții modeme, cultura americana 
si sistemul economic. Un jucător instruit găsește fara probleme 
autorităţi care să-l susţină. „Beau pentru că sunt irlandez.“ „Nu s-ar 
fi întâmplat asta daca traiam în Rusia sau Tahiti.“ Realitatea este că 
pacienţii din spitalele de boli mintale din Rusia și Tahiti sunt foarte 
asemănători cu cei din spitalele americane'. Scuzele speciale, de 
genul „Dacă n-ar fi fost ei“ sau „Ei m-au dezamăgit“, trebuie 
evaluate întotdeauna cu mare atenție în practica clinică — și 

în proiectele de cercetare socială. 


Ceva mai complexe sunt scuzele precum: La ce te aștepți de la un 
om care (a) provine dintr-o familie destrămată (b) este nevrotic (c) 
este în analiză sau (d) suferă de o boală cunoscută drept alcoolism? 
Acestea sunt depășite însă ca amploare de „Dacă încetez să mai fac 
acest lucru, n-o să-l mai pot analiza, și atunci n-o să mă mai fac bine 
niciodată“. 


Reversul „Piciorului de lemn“ este „Ricșa“, cu teza: „Dacă ar fi avut 
(ricșe) (omitorinci cu cioc de rata) 


(fete care vorbesc egipteana antică) în orașul ăsta, n-as fi intrat 
niciodată într-o asemenea încurcătură'. 


Antiteza. Anti-,Picior de lemn“ nu este dificil dacă terapeutul poate 
face o distincţie clară între propriul Părinte și Adult și dacă scopul 
terapiei este înţeles în mod explicit de ambele parti. 


în ceea ce privește Părintele, acesta poate fi unul „bun“ sau unul 
„aspru“. Ca Părinte „bun“, el poate accepta scuza invocată de 
pacient, mai ales dacă se potrivește cu propriile-i vederi și, poate, 
cu rationalizarea că oamenii nu sunt responsabili pentru acţiunile lor 
până când nu-și finalizează terapia. Ca Părinte „aspru“ el poate 
respinge scuza invocată și se 


Berne, E., „The Cultural Problem: Psychopathology in Tahiti“, 


American Journal of Psychiatry, 116:1076-1081,1960. 


poate angaja într-o luptă de putere cu pacientul. Ambele atitudini îi 
sunt deja familiare jucătorului de „Picior de lemn“, care știe cum să 
obțină maximum de satisfacţie din fiecare dintre ele. 


Ca Adult, terapeutul refuză ambele oportunităţi. Când pacientul 
întreabă „La ce te aştepţi de la un nevrotic?“ (sau ceva legat de orice 
altă scuză folosește pe moment), replica este: „Nu mă astept la 
nimic. întrebarea este la ce aștepți tu de la tine?“ Singura lui cerință 
este ca pacientul să dea un răspuns serios la această întrebare și 
singura concesie pe care o face este să-i acorde pacientului o 
perioadă rezonabilă de timp pentru a răspunde: oricât între șase 
săptămâni și șase luni, în funcţie de relaţia dintre ei și de pregătirea 
anterioară a pacientului. 

JOCURI BUNE 


Aflat în poziţia optimă, poate chiar unică, de a studia în mod adecvat 
jocurile, psihiatrul (sau psihoterapeutul) are de-a face, din păcate, 
aproape numai cu oameni ale căror jocuri i-au pus în dificultate. Asta 
înseamnă că jocurile oferite investigaţiei clinice sunt, într-un 

anumit sens, cele „rele“. Si dat fiind ca, prin definiţie, jocurile se 
bazează pe tranzacții ascunse, ele toate trebuie să conţină un 
element de exploatare. Din aceste două motive, cel practic, pe de o 
parte, și cel teoretic, pe de alta, căutarea jocurilor „bune“ devine o 
sarcină dificilă. Un joc „bun“ poate fi descrjs ca unul a cărui 
contribuţie socială depășește complexitatea motivatiilor sale, 

mai ales dacă jucătorul s-a împăcat cu acele motivații la modul 
serios și fără cinism. Cu alte cuvinte, un joc „bun“ este acela care 
contribuie atât la starea de bine a celorlalți jucători, cât și la 
dezvoltarea persoanei agentului. întrucât până și în cele mai bune 
forme de acţiune și organizare socială o mare parte din timp trebuie 
consumată prin jocuri, căutarea jocurilor „bune“ trebuie continuată cu 
asiduitate. Aici sunt oferite câteva exemple, însă recunoaștem că 
numărul și calitatea lor 


JOCURILE NOASTRE DE TOATE ZILELE 


lasă de dorit. Aceste jocuri sunt: „Vacanţa șoferului de autobuz“, 
„Cavalerul“, „Bucuros să fiu de ajutor“, „înțeleptul modest“, „Vor fi 
bucuroși că m-au cunoscut“. 


1. VACANŢA ȘOFERULUI OE AUTOBUZ 


Teza. La drept vorbind, aceasta este mai degrabă o discuţie pentru 
trecerea timpului decât un joc, fiind constructiv, desigur, pentru toți 


cei implicaţi. Un curier poștal american care se duce la Tokio pentru 
a ajuta un poștaș japonez sau un medic orelist care-și 

petrece vacanţa lucrând într-un spital din Haiti se vor simţi probabil 
la fel de remontati și vor avea povești la fel de pitorești de spus ca 
atunci când ar fi fost în vacanţă la o vânătoare de lei în Africa sau și- 
ar fi petrecut timpul gonind pe autostrăzile transcontinentale. Peace 
Corps" a dat acum oficial undă verde pentru „Vacanţa șoferului de 
autobuz. 


Totuși, „Vacanţa șoferului de autobuz“ devine un joc dacă activitatea 
este secundară fata de un motiv ascuns și dacă este realizată doar 
de fațadă, pentru a se obţine altceva. Dar chiar și în aceste situații își 
păstrează calitatea constructivă și este una dintre cele mai lăudabile 
acoperiri pentru alte activităţi (care pot fi tot constructive). 


Program federal american de voluntariat, ai cărui membri lucrează în 
străinătate 24 de luni după o formare prealabilă de trei luni. (N.t.) 


2. CAVALERUL 


Teza. Acesta este un joc practicat de bărbaţii care nu se află sub 
imperiul tensiunii sexuale — uneori de către tineri care au o căsnicie 
sau o relaţie satisfăcătoare, dar 


adesea de către bărbaţi mai în vârstă care s-au resemnat 
» 


elegant cu monogamia sau celibatul. Cand intalneste un subiect 
feminin potrivit, Albul profită de orice ocazie pentru a-i sublinia 
calitățile, fără a depăși însă niciodată limitele impuse de poziţia ei 
socială, situația socială dată și cerinţele bunelor maniere. Dar în 
cadrul acestor limite, își permite să-și manifeste liber 
creativitatea, entuziasmul și originalitatea. Scopul nu este 
seductia, ci expunerea propriei măiestrii în arta de a 

face complimente. Beneficiul social intern constă în 

plăcerea produsă femeii prin această artă inocentă și în 


răspunsul apreciativ al acesteia fata de abilităţile Albului. în cazurile 
în care amândoi sunt conştienţi de natura jocului, acesta poate fi dus 
până la extravaganta, spre deliciul crescând al ambelor parti. Un om 
de lume va sti, desigur, când sa se oprească și nu va continua 
dincolo de punctul în care încetează să mai fie amuzant 

(din consideraţie pentru eă) sau în care calitatea a ceea ce oferă 
începe să scadă (din consideraţie pentru propria mândrie de artist). 
„Cavalerul“ este jucat pentru beneficiile sale sociale externe de către 
poeţi, care sunt interesaţi la fel — daca nu chiar mai mult — 

de aprecierea criticilor calificaţi și a publicului larg, ca si de răspunsul 
doamnei care i-a inspirat. 


Europenii, în scrierile romantice, și britanicii, în poezie, par să fi fost 
întotdeauna mai pricepuţi la acest joc decât americanii. în tara 
noastră, jocul a căzut pe mâna școlii de poezie „Piaţa de fructe“: 
ochii tai sunt ca doi avocado, buzele tale sunt precum castraveți 

în materie de eleganţă, „Cavalerul“ de tip „Piaţa de fructe“ nu se 
compară cu operele lui Herrick și Lovelace, și nici măcar cu lucrările 
cinice, dar pline de imaginaţie ale lui Rochester, Roscommon și 
Dorset. 


Antiteza. O femeie trebuie să fie destul de sofisticată pentru a-și juca 
bine rolul, și foarte ursuză sau proastă ca să refuze să-l joace. Un 
joc complementar adecvat este o variantă de „Vai, sunteţi minunat, 
domnule Murgatroyd!“ (VSMDM), și anume: „Vă admir 

lucrările, domnule M.!“ Dacă femeia acţionează mecanic sau nu este 
receptivă, ea poate răspunde cu un simplu VSMDM, dar scapă astfel 
esentialul: ceea ce oferă Albul nu este propria persoană, ci poezia 
sa. Antiteza brutală din partea unei femei ursuze este să joace 
„Violul“ de gradul doi („Șterge-o, baiete!"). Un joc „Viol“ de gradul 
trei, care este de presupus că se poate întâmpla, ar fi, desigur, un 
răspuns cumplit de josnic în situaţia dată. Dacă femeia este doar 
proastă, ea va juca „Violul“ de gradul întâi, folosindu-se de 
complimente pentru a-și hrăni vanitatea, fără să aprecieze eforturile 


creative si talentele Albului. in general, jocul este stricat dacă femeia 
îl ia drept o încercare de seducţie, în loc să-l vadă ca pe o 
demonstrație de virtuozitate artistică. 


Jocuri înrudite. Fiind un joc, „Cavalerul“ trebuie deosebit de operaţiile 
și procedurile specifice curtării propriu-zise, care sunt tranzacţii 
simple, fără motivații ascunse. Corespondentul feminin al 
„Cavalerului“ poate fi numit in mod foarte adecvat „Măgulirea“, dat 
fiind că este jucat adesea de către doamnele irlandeze galante aflate 
la amurgul vieții. 


* „Blamey“, în engleză, care este și numele unui bloc de piatră din 
Irlanda, considerat a da puteri persuasive celui care-1 sărută. (N.t.) 


ANALIZĂ PARȚIALĂ 

Scopul: Admiratie reciprocă. 

Rolurile: Poetul, subiectul admiratiei. 

Paradigma socială: Adult-Adult. 

Adult (bărbat): „Uite cât de bine te pot face să te 

simţi“. 

Adult (femeie): „Măi, dar chiar mă faci să mă simt bine“. 
Paradigmă psihologică: Copil — Copil. 

Copil (bărbat): „Uite ce fraze pot crea“. 


Copil (femeie): „Măi, dar esti chiar creativ“. Beneficiile: (1) Psihologic 
intern — creativitate și 


confirmare în privinţa propriei atractivitati. 


(2) Psihologic extern — evită respingerea unor avansuri sexuale 
inutile. (3) Social intern — „Cavalerul“. 


(4) Social extern — acestea pot fi aleatorii. 


(5) Biologic — semne reciproce de recunoaștere (strokes). (6) 
Existential — Pot trai cu eleganţă. 


3. BUCUROS SĂ FIU OE AJUTOR 


Teza. Albul îi ajută sistematic pe alţii, având o anumită motivaţie 
ascunsă. El poate face penitenta pentru rautati din trecut, își 


ascunde rautatile din prezent, își face prieteni pentru a-i exploata 
mai târziu sau urmărește să obțină prestigiu. însă oricine îi pune 
la îndoială motivațiile trebuie să-i acorde si credit pentru acţiunile 
sale. La urma urmelor, oamenii își pot acoperi rautatile din trecut 
devenind si mai răi, pot exploata oamenii prin frică, si nu prin 
generozitate și pot căuta prestigiul prin fapte rele, nu bune. Unii 
filantropi sunt 


mai interesaţi de competiţie decât de binefacere: „Eu dau mai mulți 
bani (lucrări de artă, hectare de pământ) decât ai dat tu“. Din nou, 
dacă motivațiile lor sunt puse la îndoială, atunci trebuie să li se 
recunoască și meritul de a concura într-un mod constructiv, având în 
vedere că există atât de multi oameni care concurează la 

modul distructiv. Majoritatea oamenilor (sau a popoarelor) care joacă 
„Bucuros să fiu de ajutor“ au atât prieteni, cât și dușmani, ambele 
categorii având sentimente indreptatite. Dusmanii le atacă motivațiile 
și le minimalizează importanţa acţiunilor, în timp ce prietenii le sunt 
recunoscători pentru acțiunile lor și le minimalizează importanța 
motivatiilor. Ca atare, practic, nu există așa-numite analize 
„obiective“ ale acestui joc. Cei care pretind că sunt neutri arată 
curând de care parte este neutralitatea lor. 


Acest joc, ca manevră de promovare, constituie baza unei mari laturi 
a „relaţiilor cu publicul“ din America. Dar consumatorii sunt bucuroși 
să se implice și probabil că este cel mai plăcut și constructiv dintre 
jocurile publicitare. în alt context, una dintre formele sale cele mai 
reprobabile este jocul de familie la trei mâini în care mama și tatăl 
concurează pentru afecțiunea copilului lor. Dar trebuie remarcat că si 
aici alegerea jocului „Bucuros să fiu de ajutor“ anulează o parte din 
imaginea negativă, dat fiind că există atât de multe alte moduri foarte 
neplăcute de a concura — cum ar fi, de pildă, „Mămica este mai 
bolnavă decât taticul" sau „De ce-1 iubeşti mai mult pe el decât pe 
mine?*. 


4. INTELEPTUL MODEST 


Teza. Acesta este mai degraba un scenariu de viata decat un joc, 
dar are anumite aspecte specifice jocurilor. Un om bine educat si 
elevat învaţă cat poate de mult despre tot felul de lucruri în afara 

propriei sale meserii. La vârsta pensionării, părăsește metropola 

unde ocupa un post de răspundere și se mută într-un mic oraș. 


Acolo, oamenii află curând că se pot duce la el în orice problemă — 
de la un zgomot la motor până la o rudă senilă — și că el îi va ajuta 
dacă poate, iar dacă nu, îi va trimite la altcineva calificat. Astfel, 
curând își găsește locul sau în noul mediu, cel de „înțelept modest", 
care nu are pretenții, dar e întotdeauna dispus să asculte, în forma 
sa cea mai bună, este jucat de oameni care și-au dat osteneala să 
meargă la un psihiatru pentru a-și examina motivațiile și pentru a 
învăţa ce greșeli să evite înainte să-și asume acest rol. 


5. VOR FI BUCUROȘI CĂ M-AU CUNOSCUT 


Teza. Aceasta este o variantă mai valoroasă a lui „Le arăt eu lor“. 
Există două forme ale jocului „Le arăt eu lor“. în forma distructivă, 
Albul „le arată el lor“ făcându-le rău. Astfel, se pune singur pe o 
poziție superioară, nu pentru prestigiu sau avantaje materiale, ci 
pentru că astfel are puterea de a-și manifesta dusmania. în forma 
constructivă, Albul muncește din greu si face toate eforturile pentru a 
câștiga prestigiu, dar nu de dragul valorii măiestriei sau realizărilor 
sale oneste (deși acestea pot juca un rol secundar), nici pentru a le 
face rău în mod direct dușmanilor săi, ci 


pentru ca aceștia să ajungă să fie rosi de invidie si să regrete că nu 
s-au purtat mai bine cu el. 


în „Vor fi bucuroşi că m-au cunoscut“, Albul nu lucrează în 
detrimentul, ci în interesul foștilor săi asociaţi. El vrea să le arate că 
au avut dreptate să-l trateze cu prietenie și respect și să le 
demonstreze, spre satisfacția lor, că au gândit corect. Pentru a-și 
asigura victoria în acest joc, mijloacele și scopurile sale trebuie să fie 
onorabile, în asta constând superioritatea acestui joc fata de „Le arat 
eu lor“. Atât „Le arăt eu lor“, cat și „Vor fi bucuroși că m-au cunoscut“ 
pot fi doar beneficii secundare ale succesului, și nu jocuri. Ele devin 
jocuri când Albul este mai interesat de efectele asupra dușmanilor 
sau prietenilor săi decât de succes în sine. 

SEMNIFICAȚIA JOCURILOR 


1. Jocurile sunt transmise din generaţie în generaţie. Jocul preferat 
al oricărui individ poate fi găsit în trecut, la părinţii și bunicii lui, și în 
viitor, la copiii lui; aceștia, la rândul lor, în lipsa unei intervenții de 
succes, îl vor transmite mai departe nepoților lor. Astfel, 

analiza jocurilor are loc într-o imensă matrice istorică, a 

cărei întindere demonstrabilă în trecut merge până la 100 de ani și 
care este proiectată în viitor, cu siguranţă, pentru cel putin 50 de ani. 
întreruperea acestui lant ce implică cinci sau mai multe generații 
poate avea efecte în progresie geometrică. Există multi indivizi în 
viata care au peste 200 de descendenți. Jocurile pot fi diluate 

sau alterate de la o generaţie la alta, dar pare să existe o tendinţă 
puternică de a alege ca viitori parteneri mai ales oameni care 
practică jocuri din aceeași familie, dacă nu chiar de același gen. 
Aceasta este semnificaţia istorică a jocurilor. 


2. „Creşterea“ copiilor înseamnă în primul rând a-i învăţa ce jocuri 
să joace. Culturile diferite și clasele sociale diferite preferă tipuri 
diferite de jocuri, iar 


diferitele triburi și familii preferă diferite variante ale acestora. 
Aceasta este semnificația culturală a jocurilor. 


3. Jocurile se află undeva între discuţiile pentru trecerea timpului și 
intimitate. Discuţiile pentru trecerea timpului devin plictisitoare prin 
repetiţie, ca și petrecerile promoţionale. Intimitatea necesită 

o prudenţă sporită și înseamnă lucruri diferite pentru Părinte, Adult și 
Copil. Societatea nu vede cu ochi buni francheţea directă decât în 
cadru privat; bunul-simt știe că abuzul poate apărea oricând; iar 
Copilul se teme de ea din cauza dezvăluirilor pe care le implică. 

Prin urmare, pentru a scăpa de plictiseala discuţiilor pentru trecerea 
timpului fără să se expună pericolelor intimităţii, majoritatea 
oamenilor aleg, ca un compromis, practicarea jocurilor, când sunt 
disponibile, iar acestea umplu cea mai mare parte a orelor, mult 

mai interesante, de interacţiune socială. Aceasta este semnificaţia 
socială a jocurilor. 


4. Oamenii îşi aleg ca prieteni, asociaţi și parteneri intimi persoane 
care joacă aceleași jocuri. Prin urmare, „oricine este cineva“ într-un 
anumit cerc social (aristocrație, bandă juvenilă, club social, 

campus universitar etc.) se comportă într-un mod care poate părea 
complet străin membrilor unui cerc social diferit. Invers, orice 
membru al unui cerc social care-și schimbă jocurile tinde să fie 
exclus, dar va constata că este bine venit într-un alt cerc social. 
Aceasta este semnificația personală a jocurilor. 


NOTĂ 


Cititorul ar trebui să fie de acum capabil să facă diferenţa între 
analiza matematică a jocurilor si cea tranzactionala. 

Analiza matematică a jocurilor postulează jucători care sunt pur 
rationali. Analiza tranzactionala se ocupă de jocuri care sunt 
nerationale sau chiar iraționale și, ca atare, mai reale. 

JUCĂTORII 


Multe jocuri sunt jucate cel mai intens de către cei cu tulburări 
psihice; vorbind la modul general, cu cât tulburarea este mai gravă, 
cu atât joacă mai dur. Totuși este foarte curios că unii schizofrenici 
par să refuze jocurile si cer franchete încă de la început. în viata 
de zi cu zi, jocurile sunt practicate cu cea mai mare convingere de 
două categorii de oameni: Bosumflatii și Rigizii sau incuiatii. 


Bosumflatul este un bărbat furios pe mama lui. în urma investigațiilor 
reiese că este furios pe ea încă din copilăria mică. Adesea, Copilul 
din el are motive întemeiate să fie furios: poate că ea l-a „părăsit“ 
într-o perioadă critică a copilăriei lui, îmbolnăvindu-se și plecând la 
spital, sau poate că i-a făcut prea multi fraţi. Uneori se poate să-l fi 
părăsit deliberat — poate că l-a trimis la internat, ca să se poată 
recăsători. în orice caz, de atunci s-a bosumflat. Nu-i plac femeile, 
deși poate fi un Don Juan. Dat fiind că bosumilarea este 

initial deliberată, decizia de a se bosumfla poate fi anulată în orice 
perioadă a vieții, la fel cum se poate întâmpla acest 


lucru în copilărie atunci când vine momentul cinei. Condiţiile pentru 
anularea acestei decizii sunt aceleași pentru adultul Bosumflat, ca si 
pentru băieţel. El trebuie să-și poată salva onoarea și trebuie să i se 
ofere ceva de valoare în schimbul privilegiului de a fi 

bosumflat. Uneori, jocului „Psihiatria“, care altfel ar putea dura câţiva 
ani, i se poate pune capăt prin anularea deciziei de a se bosumfla. 
Acest lucru necesită o pregătire atentă a pacientului, găsirea 
momentului potrivit și a abordării adecvate. Stangacia sau presiunea 
din partea terapeutului va avea rezultate la fel de proaste ca 

în relaţia cu un băiețel bosumflat; pe termen lung, pacientul i-o va 


plăti terapeutului pentru neîndemânarea lui, la fel cum băieţelul le-o 
va plăti, in cele din urmă, părinţilor sai nepriceputi. 


Mutatis mutandis, situaţia este la fel si în cazul femeilor bosumflate, 
daca sunt furioase pe tata. 


„Piciorul de lemn“ jucat de ele („La ce te astepti de la o femeie care a 
avut un asemenea tată?) trebuie să fie abordat cu și mai multă 
diplomaţie de către un terapeut bărbat. Altfel el riscă să fie aruncat în 
coșul de gunoi al „bărbaţilor care sunt ca tata“. 


Toţi avem ceva de Rigid în noi, dar scopul analizei jocurilor este să 
menţină acest aspect la un nivel minim. Un Rigid este o persoană 
hipersensibilă la influenţele Parentale. Ca atare, procesarea 
informaţiilor de către Adultul sau si spontaneitatea Copilului sau vor fi 
bruiate în momentele cruciale, rezultând un 

comportament neîndemânatic sau neadecvat. în cazurile 

extreme, Rigidul se îmbină cu Lingușitorul, Fandositul și Insistentul. 
Rigidul nu trebuie confundat cu schizofrenicul rătăcit, care are un 
Părinte complet nefunctional si un Adult foarte putin functional, 

astfel incat trebuie sa faca fata lumii doar in starea eului de 


Copil confuz. Este interesant că, în folosirea obișnuită a limbajului, 
„rigid“ este un epitet aplicat bărbaţilor sau, în cazuri rare, femeilor cu 
trăsături masculine. 


Un Pedant este mai mult un încuiat decât un Rigid; „Pedant(ă)“ este 
un termen rezervat de obicei femeilor, dar uneori este folosit și 
pentru bărbaţii cu unele tendinţe feminine. 


UN EXEMPLU TIPIC 


Să luăm în considerare următorul schimb dintre o pacientă (P) și un 
terapeut (T): 


P.: „Am un proiect nou — să fiu punctuală.“ 
T.: „Voi încerca să cooperez.“ 


P.: „Nu-mi pasă de tine. O fac pentru mine... Ghici ce notă am luat la 
examenul de istorie!“ 


T.: „Nouă.“ 


P.: „Cum de ai știut?“ 


T.: „Fiindcă te temi să iei zece.“ 
P.: „Da, o făcusem de zece, dar mi-am revăzut 


lucrarea și am tăiat trei răspunsuri corecte, înlocuindu-le cu trei 
greșite." 


T.: „Îmi place discuţia asta. Nu e rigidă.“ 

P.: „Ştii, aseară mă gândeam cat am progresat. Mi-am 
dat seama ca acum mai sunt Rigidă doar 17%.“ 

T.: „În dimineaţa asta ești 0% până acum, deci ai 
dreptul la o reducere de 34% la runda viitoare.“ 

P.: „Totul a început acum șase luni. Atunci m-am uitat 


la cafetiera mea si am văzut-o cu adevărat pentru prima oară. lar 
acum este cu totul altfel când aud păsările 


cântând, când ma uit la oameni si ei chiar sunt acolo cu adevărat, 
dar cel mai grozav este că eu sunt acolo cu adevărat. Și nu sunt 
doar acolo; în clipa asta sunt aici. leri eram într-o galerie de artă și 
priveam un tablou. 


Un bărbat s-a apropiat și mi-a spus: «Gauguin e foarte frumos, nu-i 
asa?» Asa că i-am răspuns: «Si mie îmi place de tine». Apoi am ieșit 
împreună la un pahar și e un tip foarte de treabă.“ 


Această discuţie este prezentată drept o conversaţie nerigidă, lipsită 
de jocuri, între doi Adulţi autonomi, cu următoarele adnotări: 


„Am un proiect nou — să fiu punctuală.“ Acest anunţ a fost făcut 
după punerea lui în practică. Pacienta întârzia aproape întotdeauna. 
De data asta n-o făcuse. Dacă punctualitatea ar fi fost o dispoziţie, 
un act de „voinţă“, o impunere a Părintelui asupra Copilului, făcută 
doar pentru a fi încălcată, atunci ar fi fost anunţată înaintea punerii ei 
în practică: „Asta este ultima dată când mai întârzii“. Asta ar fi fost o 
încercare de iniţiere a unui joc. Anunţul pacientei n-a fost așa ceva. 
A fost o decizie a Adultului, un proiect, nu o dispoziţie. Pacienta a 
continuat să fie punctuală. 


„Voi încerca să cooperez.“ Aceasta n-a fost o afirmaţie ,suportiva" și 
nici prima mutare într-un nou joc „încerc doar să te ajut“. Sedinta 
pacientei venea după pauza de cafea a terapeutului. Și cum ea 
întârzia de regulă, el își făcuse obiceiul să nu se grăbească și să 
vină și el mai târziu. Când ea a făcut acea declaraţie, el și-a dat 
seama că vorbește serios, așa că a facut si el o 

declaraţie. Tranzactia a fost un contract din Adult pe care l- 

au respectat amândoi, și nu o tachinare din Copil a unei figuri 
Parentale care, datorită poziţiei sale, s-a simțit obligat să fie un „tătic 
bun“ și să spună că va coopera. 


„Nu-mi pasa de tine.“ Această afirmaţie subliniază faptul ca 
punctualitatea ei este o decizie, și nu o dispoziţie care să fie 
exploatată ca parte a unui joc de pseudoadaptare. 


„Ghici ce notă am luat.“ Aceasta este o discuţie pentru trecerea 
timpului de care erau conștienți amândoi și pe care s-au simțit liberi 
să și-o permită. N-a fost nevoie ca el să-i demonstreze ce atent este 
spunându-i că era o discuţie pentru trecerea timpului, lucru pe care 
ea îl știa deja, și n-a fost nevoie ca ea să se abţină s-o joace 

doar pentru că se numea „discuţie pentru trecerea timpului“. 


„Nota nouă.“ Terapeutul a considerat că, în cazul ei, aceasta era 
singura notă posibilă și că nu exista niciun motiv pentru care să nu-i 
spună asta. Falsa modestie sau teama de a gresi l-ar fi putut 
determina să pretindă că nu știe. 


„Cum de ai știut?“ Aceasta a fost o întrebare din Adult, nu un joc 
„Vai, ești minunat, și merita un răspuns pertinent. 


„Da, o facusem de zece.“ Acesta a fost adevăratul examen. Pacienta 
nu s-a bosumflat făcând rationalizari sau invocând scuze, ci și-a 
confruntat deschis Copilul. 


„îmi place discuţia asta.“ Această remarcă ușor amuzata și 
următoarele similare erau expresii ale respectului reciproc din Adult, 
amestecat puţin, poate, cu o mică discuţie pentru trecerea timpului 
Părinte-Copil, care, din nou, a fost opţională pentru ambii și de care 
erau amândoi conștienți. 


„Am văzut-o cu adevărat pentru prima oară.“ Acum are dreptul la 
propriul său tip de conștientizare și nu mai este obligată să vadă 
cafetierele și oamenii așa cum o invatasera părinţii ei. 


„în clipa asta sunt aici.“ Nu mai trăiește în trecut sau în viitor, dar le 
poate aduce în discuţie, pe scurt, dacă acest lucru este util. 


„l-am răspuns: «Si mie îmi place de tine».“ Nu este obligată sa 
piardă timp jucând „Galeria de artă“ cu un nou-venit, deși ar fi putut 
dacă ar fi vrut. 


Terapeutul, la rândul sau, nu se simte obligat să joace „Psihiatria“. 
Au existat mai multe ocazii în care putea deschide subiectul 
apărărilor, transferului și interpretării simbolice, dar a fost capabil să 
le lase să treacă fără să simtă nicio anxietate. Merita totuși să afle ce 
răspunsuri a modificat ea în lucrarea de examen, în vederea unor 
discuţii viitoare. Din păcate în restul timpului ședinței, cele 17% din 
Rigid rămase în pacientă și cele 18% rămase în terapeut au apărut 
din când în când. Pe scurt, conversaţia descrisă constituie 

o activitate asezonată cu oarecare discuţii pentru trecerea timpului. 


AUTONOMIA 


Atingerea autonomiei se manifestă prin eliberarea sau recuperarea a 
trei capacități: conștientizarea, spontaneitatea și intimitatea. 


Constientizarea este capacitatea de a vedea o cafetiera și de a auzi 
cântecul păsărilor în felul tău propriu, nu în felul în care ai fost 
învăţat. Se poate presupune, în mod întemeiat, că văzul și auzul 
sunt diferite la copii fata de adulţi' și că acestea sunt mai degrabă 
estetice decât intelectuale în primii ani de viata. Un băieţel vede 

și aude păsările cu încântare. Apoi vine „bunul tată“, care simte că ar 
trebui să-și „împărtășească“ experienţa și să-și ajute fiul să se 
„dezvolte“. îi spune: „Aceea este o gaita, iar aceasta e o vrabie“. Din 
momentul in care băieţelul este preocupat să priceapă care e gaita 
și care e vrabie, el nu mai poate vedea sau asculta păsările. 

El trebuie să le vada sau să le audă în felul în care vrea tatăl lui. 
Tatăl are și el motive întemeiate, întrucât foarte puţini oameni își 


permit să treacă prin viata doar ascultând cântecul păsărilor, și cu 
cât băieţelul își începe 


"Berne, E., „Primai Images & Primal Judgment“, Psychiatric 
Quarterly, 


29: 634-658,1955. 


„educaţia“ mai repede, cu atât este mai bine. Poate va deveni 
omitolog când va crește. Câţiva oameni mai pot vedea și auzi totuși 
ca în copilărie. Dar majoritatea membrilor rasei umane și-au pierdut 
capacitatea de a fi pictori, poeţi sau muzicieni și nu mai au opţiunea 
de a vedea și auzi în mod direct nici chiar dacă își pot permite acest 
lucru; ei trebuie să le obţină la mâna a doua. Recuperarea acestei 
capacităţi este numită aici „conștientizare“. Constientizarea 
fiziologică înseamnă o percepţie eidetică însoţită de reprezentări 
eidetice*. Poate că există, cel putin la anumiţi indivizi, o 

percepţie eidetică și la nivelul gustului, mirosului și chinesteziei, ceea 
ce-i face să fie artiștii noștri în aceste domenii: maeștri bucătari, 
parfumieri și dansatori, a căror eterna problemă este găsirea unui 
public capabil să le aprecieze produsele. 


Condiţia conștientizării este să trăiești în aici și acum, nu în altă 
parte, nu în trecut, nu în viitor. O buna ilustrare din viata americana 
este șofatul grăbit dimineaţa spre serviciu. întrebarea-cheie este: 
„Unde e mintea când corpul se află aici?“ Si există trei cazuri 
obișnuite. 


1. Omul a cărui principală preocupare este să ajungă la timp se află 
cel mai departe cu mintea sa. Corpul îi este în fata volanului, mintea 
îi este la ușa biroului, iar el este orb la tot ce-1 înconjoară în mod 
imediat, cu excepţia obstacolelor care împiedică momentul în 

care somaticul îi va ajunge din urmă psihicul. Acesta este Rigidul, a 
cărui principală preocupare este ce părere va avea șeful despre el. 
Dacă este în întârziere, se va chinui să ajungă, chiar cu răsuflarea 
tăiată. Copilul adaptat este la comandă și jocul lui este „Uite cât de 
mult am încercat“. în timp ce șofează, este lipsit aproape complet de 
autonomie, iar ca fiinţă umană, în esenţă este mai 


Jaensch, E.R., Eidetic Imagery, Harcourt, Brace & Company, New 


York, 1930. 


degrabă mort decât viu. Este foarte posibil ca această situaţie să 
favorizeze cel mai mult apariţia hipertensiunii sau a unei boli 
coronariene. 


2.  Bosumflatul, pe de altă parte, nu este preocupat atât de 
punctualitate, cat de găsirea unor scuze pentru întârziere. Penele de 
cauciuc, semafoarele prost sincronizate si neatentia sau stupizenia 
celorlalţi șoferi intră foarte bine în schema lui și, în secret, 

sunt întâmpinate cu bucurie sub forma contribuţiilor la jocul său de 
Copil rebel sau Părinte îndreptăţit „Uite ce m-au împins să fac“. Si el 
este orb la tot ceea ce-1 înconjoară, cu excepția acelor lucruri care 
se înscriu în jocul său, dar mintea lui este departe, în căutarea 
neajunsurilor si a nedreptatilor. 


3. Mai putin obișnuit este „șoferul natural“, pentru care șofatul este 
o îngemănare între știință si artă. Când se strecoară cu rapiditate și 
măiestrie prin trafic, el este una cu vehiculul său. Si el e orb la tot ce- 
1 înconjoară, în afară de ceea îi dă prilejul să-și arate măiestria, care 
este totodată și răsplata sa, dar el este foarte conștient de sine și de 
mașina pe care o controlează atât de bine și, în această măsură, 
este viu. Formal, acest tip de a sofa este un mod Adult de petrecere 
a timpului, din care Copilul si Părintele său pot obţine si ei satisfacţii. 


4. Al patrulea caz este persoana conștientă, care nu se va grăbi 
deoarece trăiește în momentul prezent, în mediul său de aici: cerul și 
arborii, precum și senzația de mișcare. A se grăbi înseamnă să 
neglijeze acest mediu și să fie conștient doar de ceva încă nevăzut 
de pe drum sau doar de obstacole, ori numai de propria 

persoană. Un chinez tocmai intra la metrou când colegul 

lui caucazian i-a spus că ar putea scurta drumul cu 20 de minute 
dacă ar lua un tren expres, ceea ce au și făcut. După ce au coborât 


în Central Park, spre surprinderea colegului său, chinezul s-a așezat 
pe o banca. Ela 


explicat: „Am câștigat 20 de minute, așa că ne putem permite să 
stam tot acest timp aici si să ne bucurăm de ceea ce ne înconjoară. 


Persoana conștientă este vie pentru că știe ce simte, când și unde 
se află. Știe că după ce va muri arborii vor fi tot acolo, însă ea nu-i 
va mai putea privi din nou, așa încât vrea să-i privească acum, cât 
mai profund posibil. 


Spontaneitatea înseamnă opţiune, libertatea de a-ţi alege și exprima 
emoţiile din sortimentele disponibile (emoții ale Părintelui, emoţii ale 
Adultului și emoţiile Copilului). înseamnă eliberarea de compulsia de 
a intra în jocuri si de a avea doar emoţiile pe care ai fost învăţat să le 
ai. 


Intimitatea înseamnă francheţea spontană, lipsită de jocuri, a unei 
persoane conștiente, înseamnă eliberarea Copilului necorupt, 
receptiv eidetic, în toată candoarea lui de a trăi în aici și acum. Se 
poate dovedi experimental“ că percepţia eidetică trezeşte afecțiunea 
si că francheţea mobilizează emoții pozitive, astfel încât poate exista 
chiar și o „intimitate unilaterală“ — fenomen bine cunoscut, deși nu 
sub acest nume, seducătorilor de meserie, care sunt capabili să-și 
subjuge partenerii fără ca ei înșiși să se implice. Ei fac acest 

lucru încurajând cealaltă persoană să-i privească direct și să 

le vorbească în mod liber, în timp ce seducătorul sau seducătoarea 
oferă o falsă reciprocitate extrem de bine controlată. 


Aceste experimente sunt încă în stadiul de pilot în cadrul 
Seminarelor de Psihiatrie Socială din San Francisco. Utilizarea 
experimentală eficace a analizei tranzactionale necesită instruire 
specială și experienţă, la fel ca utilizarea eficace a cromatografiei 
sau spec-trofotometriei în infraroșu. Diferentierea între un joc și o 
discuție pentru trecerea timpului nu este mai ușoară decât 
diferenţierea între o stea și o planetă. Vezi Beme, E., „The Intimacy 


Experiment“, Transactional Analysis Bulletin, 3:113,1964. „More 
About Intimacy". Ibid, 3:125,1964. 


Pentru ca intimitatea este in esenta o functie a Copilului liber (cu 
toate ca este exprimata intr-o matrice de interrelationari psihologice 
si sociale), ea tinde sa iasa bine daca nu este perturbata prin 
intervenţia jocurilor. De obicei, ceea ce o strică este adaptarea 

la influențele Parentale, iar aceasta, din nefericire, este universală. 
însă la început, pana să fie corupți, majoritatea copiilor par să fie 
iubitori“, aceasta fiind natura esenţială a intimitatii, după cum s-a 
dovedit experimental. 


Unii copii sunt corupți sau înfometați foarte devreme (datorită 
marasmului sau unor tipuri de colici) și nu au niciodată șansa să- 
și exerseze această capacitate. 


OBŢINEREA AUTONOMIEI 


în mod deliberat sau inconștient, părinţii își învaţă copiii de la naștere 
cum să se comporte, cum să gândească, să simtă și să perceapă. 
Eliberarea de aceste influenţe nu este ușoară, de vreme ce ele sunt 
adânc înrădăcinate și sunt necesare supravieţuirii biologice 

și sociale în timpul primelor două sau trei decenii de viata într- 
adevăr, o asemenea eliberare este posibilă doar datorită faptului că 
individul își începe viaţa într-o stare de autonomie, adică este 
capabil de conștientizare, spontaneitate și intimitate, și are o 
oarecare libertate de alegere în privinţa părţilor din învăţăturile 
parentale pe care le va accepta. în anumite momente, la 

începutul vieţii, el decide cum se va adapta acestor 

învățături. Această adaptare poate fi modificată datorită faptului ca 
ea constă într-o serie de decizii, iar deciziile sunt reversibile în 
circumstanţe favorabile. 


Prin urmare, obținerea autonomiei constă în respingerea tuturor 
inadecvărilor discutate în capitolele 13,14 și 15. lar o asemenea 
respingere nu este niciodată definitivă: există o luptă continuă 
împotriva afundării înapoi în vechile obiceiuri. 


Mai întâi, după cum spuneam și în capitolul 13, individul trebuie să 
se elibereze de sub greutatea unei întregi tradiţii istorice familiale 
sau tribale, ca în cazul sătenilor lui Margaret Mead din Noua 
Guinee“, apoi trebuie să se debaraseze de influența mediului 
cultural, social și parental individual. Același lucru trebuie să facă și 
cu cerinţele societății contemporane în general și, în cele din urmă, 
trebuie să sacrifice, parţial sau în întregime, beneficiile care derivă 
din cercul social imediat. După aceea, trebuie să renunțe la 

toate rasfaturile și recompensele facile conferite de starea 

de Bosumflat sau Rigid descrise în capitolul 14. După acest lucru, 
individul trebuie să obţină control personal și social, astfel încât toate 


categoriile de comportamente descrise în anexă, în afaiă de vise 
poate, să devină alegeri libere, supuse doar voinţei sale. Astfel, el va 
fi pregătit pentru relaţii lipsite de jocuri precum cele ilustrate în 
exemplul din capitolul 15. in acest punct, el poate fi capabil să-și 
dezvolte capacitatea de a fi autonom. în esenţă, toată această 
pregătire constă în obţinerea unui divorț amiabil de propriii părinţi (si 
de influenţele Parentale), astfel încât aceștia să poată fi vizitaţi cu 
plăcere din când în cand, fără a mai fi însă dominanti. 


' Mead, M., New Ways of Old, William Morrow & Company, New 
York, 1956. 


CE URMEAZĂ DUPĂ JOCURI? 


Imaginea sumbră prezentată în partea | și în partea a Il-a din 
această carte, în care viata umană este în principal un proces de 
umplere a timpului în așteptarea morţii sau a lui Moș Crăciun, cu 
foarte puţine opțiuni — dacă există vreuna — de alegere a obiectului 
tranzacţiilor de pe durata acestei așteptări îndelungate, este un 

loc comun, dar nu și un răspuns definitiv. Pentru anumiţi oameni 
norocosi, există ceva care transcende clasificarea comportamentelor 
— iar acest lucru este conștientizarea; mai există ceva care se ridică 
deasupra programării trecutului — și acest lucru este spontaneitatea; 
si mai e ceva care oferă satisfacţii mai mari decât jocurile — și 
anume intimitatea. Dar toate trei pot fi infricosatoare și chiar 
periculoase pentru cineva nepregătit. Poate că unei asemenea 
persoane îi este mai bine așa cum e acum, căutând soluții în 
tehnicile populare de acţiune socială, cum ar fi 

„convivialitatea“. Acest lucru poate însemna că nu există nicio 
speranţă pentru specia umană ca întreg, dar există speranţă pentru 
unii dintre membrii săi. 


JOCURILE NOASTRE DE TOATE ZILELE 


ANEXĂ 


CLASIFICAREA COMPORTAMENTELOR 


în orice clipă, ființa umană este angajată într-unul sau mai multe 
comportamente din următoarele clase: 


Clasa |. Programat intern (arheopsihic). Comportament autist. 
Ordin: (a) Vise. 


(b) Fantasme. 


i. Fantasme externe 


(împlinirea dorințelor). 


li. Tranzacţii autiste, Neadaptat. 


iii. Tranzacţii autiste, Adaptat (cu 
programare neopsihica). 


(d) Comportament delirant. 
(e) Actiuni involuntare. 
Familii: i. Ticuri. 

ii. Maniérisme. 

ili. Parapraxii. 


(f) Altele. 


Clasa a Il-a. Programat probabilistic (neopsihic). Comportament 
testat în realitate. 


Ordin: (a) Activităţi. Familii: 

(b) Proceduri. Familii: 

i. Profesii, schimburi comerciale etc. 
ii. Sporturi, hobby-uri etc. 

i. Procesarea informaţiilor. 

ii. Tehnici. 

(c) Altele. 


Clasa a Ill-a. Programat social (partial exteropsihic). Comportament 
social. 


Ordin: (a) Ritualuri și ceremonii. 

(b) Discuţii pentru trecerea timpului. 

(c) Operații și manevre. 

(d) Jocuri. 

Subordin: A. Jocuri profesionale (tranzacţii unghiulare). 
B. Jocuri sociale (tranzacţii duble). 


(e) Intimitate. 


în această schemă, jocurile sociale discutate mai înainte ar fi 
clasificate în felul următor: Clasa a Ill-a. Programate social; Ordin: 
(d) Jocuri; Subordin: 


B. Jocuri sociale. 


Intimitatea, „capătul de linie“, este ultima ramură din clasificare și 
face parte din viaţa fără jocuri. 


Cititorul are toată libertatea să critice (dar nu să scuipe sau să 
batjocorească) clasificarea de mai sus. Este inclusă aici nu pentru că 
autorul este îndrăgostit de ea, ci pentru că este mai funcţională, mai 
realistă și mai practică decât alte sisteme folosite acum, și poate fi 
utilă celor cărora le plac taxonomiile sau au nevoie de ele. 


COMENTARIU 


Următoarea recenzie, făcută de Kurt Vonnegut Jr. cărții Jocurile 
noastre de toate zilele, a apărut în numărul din 11 iunie 1965 al 
revistei Life. 


Numele acestui joc este „Scandalul“: „Tatăl vine acasă de la muncă 
si îi găsește ceva de reproșat fiicei, care îi răspunde necuviincios; 
sau fiica poate face prima mutare, fiind necuviincioasă cu el, lucru pe 
care tatăl i-1 reproșează. Amândoi ridică vocea și cearta 

se intensifică. Rezultatul depinde de cel care a iniţiat jocul. Există trei 
posibilități: (a) tatăl se retrage în dormitorul lui si tranteste usa; (b) 
fiica se retrage în dormitorul ei și tranteste ușa; (c) amândoi se 
retrag în dormitoarele lor și trântesc ușile. în orice caz, finalul jocului 
«Scandalul» este marcat de trântirea ușilor. «Scandalul» oferă 

o soluție neplăcută, dar eficace la problemele sexuale care apar in 
anumite familii între taţi și fiicele lor adolescente. Adesea, cei doi pot 
locui în aceeași casă doar dacă sunt furioși unul pe celălalt, iar 
trântirea ușilor subliniază pentru amândoi faptul că au dormitoare 
separate“. 


Astfel scrie dr. Eric Berne, un psihanalist de 50 de ani din San 
Francisco, într-un volum științific subțire intitulat Jocurile noastre de 
toate zilele. Dr. Beme, ale cărui reviste preferate sunt Science și 
Mad, iar în materie de cărţi preferă romanul de aventuri al lui J.B. 
Fraser The Kuzzilbash și povestirile umoristice ale lui S.J. Perelman 
din Dawn Ginsbergh's Revenge, a vizitat instituții de boli mintale din 
30 de tari, plătindu-și drumul cu bani câștigați la poker. Cartea sa 
Jocurile noastre de toate zilele a intrat la tipar în august anul trecut, 
într-un prim tiraj precaut de 3 000 de exemplare. 


De atunci, s-au vândut 41 000 de exemplare și acest lucru nu este 
de mirare. Cartea este un catalog strălucit, amuzant și clar al 
teatrului psihologic pe care ființele umane îl joacă la nesfârșit. Cand 
cineva creează o agitaţie socială obișnuită pentru a obţine o usurare 
sau o satisfacţie ascunsă, dr. Beme spune că este vorba despre un 
joc. 


în mutarea de deschidere a jocului „încearcă să recuperezi“, de 
pildă, un jucător acumulează o datorie mare, pe care nu se grăbește 
deloc s-o plătească, (întâmplător, acesta este un joc despre care 
autorul spune că este învăţat, de obicei, de către copii de la părinții 
lor.) Mutările de mijloc sunt amenințările și urmăririle ușor comice, 
care datornicilor li se par delicioase. Finalul, în care creditorul fie își 
recuperează datoria, fie renunţă, conduce adesea la o nouă rundă a 
unui alt joc, cum ar fi „Acum te-am prins, ticălosule!“ sau „De ce mi 
se întâmplă întotdeauna mie?“ 


Dr. Beme creionează 101 jocuri în 186 de pagini, ceea ce-1 face, 
într-adevăr, la fel de eficient ca Hoyle. 


O asemenea economie este posibilă pentru că toate temele sunt 
trist, dulce sau crud de familiare și pentru că doctorul le dă nume 


foarte plastice, care spun aproape totul: „Dă-mi un șut“, „Dacă n-ai fi 
fost tu“, 


a7) 


„încerc doar să te ajut“, „Eşti neobișnuit de receptivă“, „Piciorul de 
lemn“, „Neîndemânaticul“, „Să-l fraierim pe Joey“. El îi aduce un cald 
omagiu lui Stephen Potter (Gamemanship, Lifemanship etc.), ca 
pionier în domeniu. Dar lasă deoparte mofturile din genul lui Potter, 
cerând ca jocurile să fie tratate cu respectul datorat, să zicem, unei 
bombe cu ceas pe cale să se declanșeze. Căci unele se pot sfârși 
prin divorţ, omor sau sinucidere. 


Această carte este importantă — dacă nu pentru specialiști, atunci 
pentru oamenii obișnuiți, care au o nevoie chinuitoare de indicii 
simple pentru a înţelege ce se întâmplă cu adevărat. Ea infirmă 
totodată ideea falsă că un romancier sau dramaturg, datorită intuitiei 
sale magice, poate să dezvăluie mai multe despre viata decât ar 
putea s-o facă vreodată un medic. Bunul doctor, vrând doar să-și 
adauge propriile observații artei de a vindeca, a oferit câteva rânduri 
pe care exegetii nu le vor epuiza în următorii 10 000 de ani. 


O carte atât de inteligentă despre jocuri ca aceasta n-ar fi putut fi 
scrisă de cineva care să nu fie un jucaus incorigibil, asa ca și părțile 
de teorie sună ușor ludic. 


Dar să ne uităm la diagrama simplă a întâlnirii dintre două persoane 
pe care ne-o dă doctorul. Orice persoană matură, spune el, are trei 
parti în personalitatea lui: o parte de copil, o parte adultă și o parte 
ce-i imită pe părinţi. în orice moment, persoana poate răspunde 

ca Părinte (P), ca Adult (A) și ca un Copil (C). 


Există nouă combinaţii diferite (P-P, P-A, P-C etc.) în care cei doi pot 
comunica, dintre care unele sunt plăcute, altele înnebunitoare, unele 
utile, iar altele nu. Doctorul nu recomandă o relație A-A tot timpul. 
Fiecare dintre cele nouă combinaţii este utilă în anumite situații. C-C 
este potrivită în dragoste. Este prea simplificat? Cu siguranţă, dar nu 
este reconfortant după toate chestiile alea despre Oedip? 


Descrierile jocurilor nu constituie grosul cărții și nici măcar partea ei 
cea mai importantă. Bănuiesc că majoritatea oamenilor citesc întâi 
jocurile, sărind peste partea teoretică pe care dr. Beme o 
construiește cu atenţie înaintea lor. Fără îndoială că jocurile 

vând această carte, pentru că ele au ciudatul farmec de tip „Uite-o 
pe mătușa Louise!" din benzile desenate de Abner Dean. însă dupa 
aceea descoperi partea plină de sevă de la început, iar cartea își 
dublează valoarea. 


Kurt Vonnegut este unul dintre cei mai populari scriitori ai Americii. 
Printre numeroasele sale cărți se numără Abatorul cinci, Micul dejun 
al campionilor, Pianul mecanic, Galapagos și Cutremur de timp. 


